
רש"י	נוסח היסוד		ניו יורק, בית המדרש לרבנים L778, 
רשב"ם	נוסח היסוד		המבורג, ספריית המדינה והאוניברסיטה 32 
ר' יוסף קרא - נוסח שני	נוסח היסוד	מינכן, ספריית מדינת בווריה 5
ראב"ע הפירוש	נוסח היסוד 	לונדון, ספריית מונטיפיורי 40
ר' יוסף כספי	נוסח היסוד 	אוקספורד, ספריית בודליאנה Mich. 176 
ר' ישעיה מטראני	סנט פטרבורג, הספרייה הלאומית 19 EVR I,

מפרשים
* נסיתי להביא כל דברי המפרשים, בין בפנים בין בהערות. חוץ מלעזים,

* שילבתי בחופשיות פירוש הענין/טעמים ופירוש המילים/דקדוקים של ראב׳׳ע.

* שני הפירושים על שם מהר׳׳י קרא לא הרכבתי. במקום שדברו פה אחד ממש, כתבתי ׳ריק*׳.

* המפרשים ע׳׳פ מהד׳ הכתר (תכונת הכתר, תשפ׳׳ב) אך השוואתי (לא בעקיבות) למהד׳ עה׳׳ת (תשפ׳׳ג) והעתקתי משם הערות.



פרק א
רשב׳׳ם: המקונן אשר יסד מגילת קינות אחז שיטתו לקונן בנוהג שבעולם בבני האדם אשר האלמנה הנשארה יחידה ובדודה, שכולה וגלמודה ומכל ילדיה ומאישה, קוראה למקוננות להרבות קינות עליה. ופעמים הן מקוננות במקום האלמנה כאילו הגיעה הרעה עליה{ן}, ופעמים הן מדברות לאלמנה בקינתן ומתאוננות עליה, ופעמים הן מספרות קורות ואודות האלמנה לאחרים מתוך קינתן. כן יסד המקונן הזה את קינתו על ישראל: פעמים הוא מדבר במקום כנסת ישראל, ופעמים הוא מדבר אליה, ופעמים לאחרים עליה. ואמרו רבותינו (איכה רבה ג,א): ירמיה כתב מגילה זאת, והיא המגילה אשר שרף יהויקים מלך יהודה באש אשר על האח (ירמיהו לו,כג). ועל אותה שנשרפה הוסיף עליה דברים, שנאמר: ועוד נוסף עליה{ם} דברים רבים כהמה (ירמיהו לו,לב), כי מתחילה לא נכתבה כולה עד לבסוף.

כספי: איכה ישבה - מבוארת כונת ... ועניין זאת המגלה - קינות ונהי עלינו, עם הודעת עניינים נכבדים כמו שאבאר. ודרך העברי, גם הרומי, לאמר לשון תימה ושאלה על המהומה העצומה, המפורסמת גם למתמיה גם לשואל; כי אינו שאלה לָדעת באמרו איכה ו'איך', כמו שנאמר בגדר האיכות; וכן "איך היו לשמה כרגע" (תה' עג,יט), ורבים כן.



(א)
רש׳׳י: איכה - ירמיה כתב ספר קינות[footnoteRef:2] (ראה מו"ק כו,א), היא המגלה ששרף יהויקים על האש אשר על האח[footnoteRef:3] (ראה יר' לו,כג); והיו בה שלש אל"ף בי"ת: איכה (פרק א), "איכה" (פרק ב), "איכה" (פרק ד); שוב הוסיף עליו "אני הגבר" (פרק ג), שהוא שלש אל"ף בי"ת, שנאמר "ועוד נוסף עליהם דברים רבים כהמה" (יר' לו,לב) - שלש כנגד שלש (ראה איכ"ר ג,א). [2:  כן ריד: איכה ישבה בדד - מגילה זו עשה ירמיהו בימי יהויקים, לקינה על ירושלם ועל ישראל (ראה ב"ב טו,א). וכן כספי: ...זאת המגלה שחבר ירמיהו (ראה ב"ב טו,א) אחר חרבן בית ראשון, שבו נחרב עמנו ונשחת כל פארנו, ולא שב עדיין על עניינו, גם לא בבית שני. ומה יהיה בשלישי? - ה' אלהים, אתה ידעת (ע"פ יח' לז, ג)!]  [3:  כן רשב׳׳ם (הקדמה) , מובא לעיל.] 

ראב׳׳ע (הקדמה): זאת המגילה.. איננה המגילה הנשרפת על פי יהויקים, כי לא נמצא שם דברי השם, אשר הם בספר ירמיה חקוקים. וכן כתוב: קח לך מגילת ספר וכתבת אליה את כל הדברים אשר דברתי אליך על ישראל ועל יהודה ועל כל הגוים (ירמיהו לו,ב). ועוד כתוב: מדוע כתבת עליה לאמר בא יבא מלך בבל והשחית את הארץ הזאת (ירמיהו לו,כט). ואין במגילת ספר איכה זכר בבל ולא מלכה.

רשב׳׳ם: העיר - ירושלים.

רש׳׳י: בדד - גלמוד מיושביה.
ריק ב: 'בדד' - שם דבר הוא[footnoteRef:4], ולא שיהא פתרונו 'בדודה', אלא לשון יחידות; כמו "אני מליאה הלכתי וריקם השיבני" (רות א,כא), שאף הוא שם דבר. אף כאן: איכה נהייתה הרעה הזאת (ע"פ שו' כ,ג), שישבה בדד העיר שהיתה לשעבר רבתי עם, ועכשיו היתה כאלמנה שיושבת בדודה[footnoteRef:5]. [4:  כן רשב׳׳ם: בדד - שם דבר: יחידוּת; ודוגמתו: דָבָר, מָשָל. 	וכן ריד: בדד - כולו קמוץ, והוא שם דבר. וכן כספי: בדד - שם דמיון ראשון; ונכון בעברי ובהגיון זה הלשון, כמו שהיה נכון אם אמר 'בודדת', שהוא שֵם נגזר.]  [5:  כן רשב׳׳ם: . כאלמנה - נשארה יחידה מבעל ויושבת אבילה וחפוית ראשה.] 



ריק א: רבתי עם - פתרונו: רבת עם[footnoteRef:6], כמו "מלאתי משפט" (יש' א,כא), שפתרונו: מלאת משפט, וכן רבתי עם - פתרונו: רבת עם, וכן שרתי במדינות - פתרונו: שרת במדינות. [6:  כן רש׳׳י: רבתי עם - יו"ד יתירה, כמו 'רבת עם', שהיה עַמה רב. יש מדרשי אגדה, ואני לשון המקרא באתי לפרש כשמועו.	וכן ריד: רבתי עם - כמו 'רבת עם', ואלו היו"דים הם יתירים. רבתי בגוים - רבת בגוים; וכן כספי: והנה יו"ד רבתי ושרתי - כנוי היחס, לא למדַבר בעדו.] 

רשב׳׳ם: רבתי - היו"ד אינה יתירה, כי אם שהמעשה קבוע ורגיל להיות תמיד, המקרא מטיל בו יו"ד לפעמים; כמו "היושבי בשמים" (תה' קכג,א) - כי בכל עת הוא יושב בשמים; וכן העיר הזאת תמיד היתה נהוגה להיות רבה ועצומה ברוב עמה. היתה - לשון הווה; וכן ישבה - לשון הווה. וגם רוב המגילה בלשון הווה. ... 

ראב׳׳ע: לא דיי שישבה בדד במות בניה אחר היותה רבת עם, עד שהיא כאלמנה - שאין לה בעל, והיא נואשת מהיות לה בנים. רבתי {בגוים} - איננה כראשונה {= רבתי עם}, רק בלשון גדוּלה[footnoteRef:7], כמו "רבי המלך" (יר' מא,א); "על כל רב ביתו" (אס' א,ח). [7:  כן ריד: רבתי בגוים - ... מלשון "ורבי המלך" (יר' מא,א), שהוא לשון גדולה וחשיבות. וכן כספי: רבתי עם - רבוי מצד הכמה המתפרד, ורבתי בגוים - רבוי מצד האיכות הגדולה, כמו שנאמר "על כל רב ביתו" (אס' א,ח); "רבי המלך" (יר' מא,א); כי זה השורש בעברי משותף לשני אילו.] 


ריק ב: רבתי בגוים שרתי במדינות היתה למס - פתרונו: העיר שהיתה לשעבר גברת הגוים, שרת המדינות, ששאר המדינות עובדים אותה ופורעים לה מס, עכשיו היא עובדת לאומות ופורעת להם מס.
רשב׳׳ם: רבתי בגוים - תמיד היתה רבנית בין האומות. שרתי במדינות - תמיד היתה שרית וגברתנית במדינות. מילה כפולה היא. ואין היו"דין יתירות. היתה למס - עתה נהפך להפך. וסיבה, שהאומות היו מעלין לה מס בימי קדמה, ועתה היא להם למס עובד.

כספי: והנה זה כאלו אמר: איכה ישבה בדד היתה כאלמנה העיר רבתי עם, הפך הישיבה בדד כאלמנה; וכן היתה למס הוא הפך רבתי בגוים שרתי במדינות.

ראב׳׳ע: בדד - שם נופל על זכר ועל נקבה, עם למ"ד ובחסרונו; וכן מלת 'בטח'. רבתי, שרתי - מלעיל, להבדיל בין היו"ד הנוסף ובין יו"ד סימן המדַבר; כמו "אוהבתי לדוש" (הו' י,יא). ועמדה מלת "גנובתי יום" (בר' לא,לט) מלרע, בעבור השתנות הבי"ת. ... ונפתח למ"ד לָמס - להורות על ה"א הדעת הנעדר; ולא נדגש המ"ם, להקל על הלשון.

רש׳׳י: היתה כאלמנה - ולא אלמנה ממש, אלא כאשה שהלך בעלה למדינת הים ודעתו לחזור אצלה (ראה שם א,ג).

(ב)
ראב׳׳ע: וי"ו בכו תחת ה"א, כי אותיות אהו"י מתחלפים; כמו "הסכלת עשו" (בר' לא,כח).

רש׳׳י: בלילה - שכל הבוכה בלילה, השומע קולו בוכה עמו. ודמעתה על לחיה - מתוך שהיא בוכה תמיד (ראה איכ"ר א,כה). 
ריק ב: בכה (בנוסחנו: בכו) תבכה בלילה וגו' - בכי שלה דומה לזה שבוכה בלילה, בשעה שאין בני אדם מצויין אצלו לנחמו, ובוכה דמעה אחר דמעה עד שדמעותיו דבקים לו על לחייו. שזה שבוכה ביום באים בני אדם אצלו ומשעשעים אותו ומנחמין אותו, אבל הבוכה בלילה בוכה עד שדמעותיו דבקים על לחייו. אף היא דומה לבוכה בלילה, ודמעתה על לחיה, מתוך שאין לה מנחם. מכל אוהביה - פתרונו: מכל אותם האומות שהיו דומים לשעבר כאוהביה. כל רעיה בגדו בה היו לה לאויבים - כל הגוים שהיו נראים לשעבר לה כאחים וריעים, בשעת גדולתה, עכשיו בשעת צרתה בגדו בה, ולא דיי[footnoteRef:8] שלא עזרו אותה אלא שהיו לה לאויבים.[footnoteRef:9] בגדולתן של ישראל - "אוהב היה חירם לדוד" (מ"א ה,טו), קורא לשלמה 'אחי', דכתיב "מה הערים האלה אשר נתתה לי אחי" (מ"א ט,יג); בירידתן הוא אומר "על שלשה פשעי צר ועל ארבעה לא אשיבנו על הסגירם גלות שלמה לאדום ולא זכרו ברית אחים" (עמ' א,ט). [8:  כן ראב׳׳ע: ולא דיי שאין לה מנחם מכל רעיה, עד ששבו לאויבים לה.]  [9:  כן ריק א: בכה (בנוסחנו: בכו) תבכה בלילה ודמעתה על לחיה אין לה מנחם מכל אוהביה - בכי שלה דומה לזה שבוכה בלילה, שאין שכיניו רואין אותו ואין מנחמין אותו, שזה שבוכה ביום, באין כל יודעיו ומנחמין אותו ומשתקין דמעותיו שלא ירדו דמעותיו על לחייו, אבל הבוכה בלילה הלוך ילך ובכה (ע"פ תה' קכו,ו) עד שדמעותיו מונחין על לחייו ואין מוצא לו מנחמין. אף כאן, בכייה שלציון ומספד שלירושלים דומה לאשה שבוכה בלילה, ומרוב בכייה דמעותיה מונחות על לחייה ואין לה מנחמים מכל אוהביה. ולא עוד, לא דיי שלא נחמוה אלא כל שהיו רעיה לשעבר, היו לה לאויבים עכשיו: "בני בבל וכל כשדים" (יח' כג,כג), אשר עגבה עליהם (ראה שם, טז), "המה גלו ערותה" (שם, י) והם החריבו מקדשה; וכן בני מצרים שהיו מאהביה, כעינין שנאמר "ותזני אל בני מצרים שכנייך גדלי בשר" (יח' טז,כו), הם היו לה לאויבים, והם נשתתפו בחורבן הבית.] 

רי׳׳ד: בכה (בנוסחנו: בכו) תבכה בלילה - כדרך האלמנה שיושבת יחידה בלילה ובוכה על בעלה.
ראב׳׳ע: כל אבל יישן בלילה, והיא - תמיד בוכה.

רש׳׳י: כל רעיה - אוהביה[footnoteRef:10]. [10:  כן משמע מתוך פירושי רי׳׳ק א וב, וכן ראב׳׳ע שהשווה שמות אלו. ] 


רש׳׳י: בכה (בנוסחנו: בכו) תבכה - [שתי בכיות] על שני חורבנים. בלילה - שהמקדש נשרף בלילה, דאמר מר (ראה תענית כט,א): לעת ערב הציתו בו את האור. דבר אחר (ראה סנה' קד,ב): בלילה - לילה של בכיית מרגלים בתשעה באב גרמה להם. דבר אחר (שם): בלילה - שכל הבוכה...
(ג)
רש׳׳י:	גלתה יהודה - מארצה[footnoteRef:11]. מעוני - מחמת עוני, ומחמת רוב עבודה שהכבידו עליה כשדיים[footnoteRef:12]. היא ישבה בגוים, ובמקום שגלתה שם לא מצאה מנוח.  [11:  כן כספי: גלתה - מטעם 'גלות'. {= ולא מלשון גילוי}]  [12:  כן ראב׳׳ע: כאשר לא יכלה לסבול עוני המלכיות והעבודה קשה אשר עובד בה (ע"פ דב' כא,ג), גלתה מארצה.] 

ריק א:	גלתה יהודה מעוני ומרוב עבודה היא ישבה בגוים לא מצאה מנוח - לא שיאמר שגלתה יהודה מחמת עוני ולא מרוב עבודה שהיו עובדים למלכי הארץ, שלא היה עושר כעושרה שלירושלים, שירושלים נקראת "דלתות העמים" (יח' כו,ב) ו"רוכלת הגוים"; אלא זה פתרונו: מיום שגלתה יהודה מירושלים וישבה בגוים לא מצאה מנוח מחמת עוני ומחמת רוב עבודה שהיו ממלכות הגוים משעבדים בה.[footnoteRef:13] [13:  כן רי׳׳ד: גלתה יהודה - מקרא מסורס הוא: גלתה בת יהודה וישבה בגוים, ומרוב עוני ומרוב עבודה לא מצאה מנוח בגלותה. וכן ריק ב: גלתה יהודה מעוני ומרוב עבודה היא ישבה בגוים ולא (בנוסחנו: לא) מצאה מנוח - פתרונו: מיום שגלתה יהודה וישבה לה בגוים, מאותו היום לא מצאה מנוח, מחמת עינוי שהאומות מענין אותה ומעבודה קשה שמעבידין אותה.] 


ראב׳׳ע: יהודה - זכר ונקבה, כישראל ומצרים: "ידע ישראל" (ראה יהו' כב,כב) - "ותערך ישראל" (ש"א יז,כא); "ויאמר מצרים" (שמ' יד,כה) "ותחזק מצרים" (שמ' יב,לג). לא מצאה מנוח במקום שהלכה שם, ובאה לשוב, ורדפוה והשיגוה במקום צר[footnoteRef:14]. ויש מפרשים 'המצרים' מדברי מעתיקי הדת ז"ל (ראה ב"ב ה,א): 'דינא דבר מצרא'. והישר בעיני, שהוא מן "המצר" (תה' קיח,ה), ואם הוא משונה מעט, והר"ש ראוי להדגש. [14:  כן כספי: המצרים - כטעם "מן המצר קראתי יה" (תה' קיח,ה), כאמרו "במקום צר אשר אין דרך לנטות ימין ושמאל" (במ' כב,כו).] 

ריק א: כל רודפיה השיגוה בין המצרים - [(ת"ג:) בין המצרים - פירושו: בין התחומים[footnoteRef:15].] שכשהיו נודדים ובורחין להם אצל שכיניהם מפני חרב האויב, באים שכיניהם ומגלים ומסגירים אותם, כעינין שנאמר במואב "יגורו בך נדחיי מואב הוי סתר למו" (יש' טז,ד) וכן "סתרי נדחים נודד אל תגלי" (שם, ג).[footnoteRef:16] [15:  כעי׳׳ז ברש׳׳י להלן.]  [16:  כן ריק ב: כל רודפיה השיגוה בין המצרים - שכן אתה מוצא בכל מקום שהיו ישראל בורחים, כשהיו מגיעין למצר אצל שכיניהם היו שכיניהם באין ומסגירין אותם: ברחו למערב - באו עזתים והסגירו אותם, דכתיב "על שלשה פשעי עזה ועל ארבעה לא אשיבנו על הגלותם גלות שלמה להסגיר לאדום" (עמ' א,ו); ברחו לצפון - בני צֹר מסגירים אותם, כמו שכתוב למעלה (פס' ב); ברחו לדרום - אדומים הורגים אותם, דכתיב "על שלשה פשעי אדום ועל ארבעה לא אשיבנו על רדפו בחרב אחיו ושחת רחמיו ויטרף לעד אפו ועברתו שמרה נצח" (עמ' א,יא).   וכן כספי: טעם מעוני ומרוב עבודה הוא לסבה פועלת: כי לסבת רוב העוני והעבודה ליתר העמים, שהיו לה בירושלם וסביבותיה, ובפרט המס והעבודה שהיו נותנים למלך אשור - הנה גם קודם החרבן ברחו ברצונם וגלו להם בתוך כל האומות אנה ואנה. וגם עם היותה יושבת בגוים לא מצאה מנוח, כל שכן אחר חרבן ירושלם.] 

רש׳׳י: בין המצרים - שיש גובה מיכן ומיכן, ואין מקום לנוס. מצרים - גבולים של שדה וכרם. ומדרש אגדה (ראה איכ"ר א,כט): בין שבעה עשר בתמוז ותשעה באב.

(ד)
רשב׳׳ם: דרכי ציון אבילות - עד כאן דבר ביחידוּת העיר, והכל מוסב על העיר; ועתה מדבר בדרכים, שנשתנו ממנהגם: היו מליאות גידולי ירק מחמת עולין לרגל - זו היא אבילות דרכים. 
ראב׳׳ע: נמצא 'דרך' זכר ונקבה, כ'בית' (ראה מש' ב,יח) ו'מקום' (ראה ש"ב יז,יט).

רש׳׳י: באי מועד - עולי רגלים[footnoteRef:17]. {השוו ריק ב להלן ב:ו} [17:  כן רי׳׳ד: באי מועד - עולי רגלים. וכן ריק ב: דרכי ציון אבילות מבלי באי מועד - ישראל, שהיו דורכין אותם כשהן עולים לרגל; עתה מתאבלים {=הדרכים} עליהם. מבלי באי מועד - מחמת שחרב בית המקדש ואין בהם באי מועד.] 

רשב׳׳ם: מועד - לאהל מועד[footnoteRef:18] של הקדוש ברוך הוא. {השוו רש׳׳י להלן ב:ו} [18:  כן ראב׳׳ע: באי מועד - שהיו באים במועדים. והטוב בעיני שהוא המקדש, ונקרא 'מועד' בעבור היות כל ישראל נועדים שם; וכן "בקרב מועדיך" (תה' עד,ד); "שרפו כל מועדי אל" (שם, ח).] 


ראב׳׳ע: שממו שעריה, ששם נאספו זקני ישראל הבאים, ונאנחו כהניה כי אין להם בכורים ומעשר, ודאגו הבתולות, שהיה מנהגן לחול במחולות בכל חג.
רי׳׳ד: שעריה - שווקיה.
ריק א: כל שעריה שהיה שם מקום קיבוצה, כמו ירושלים ונוב וגבעון, עכשיו שוממין.
ריק ב: כל שעריה - שהיו פתוחים תמיד יומם ולילה ולא יסגרו (ע"פ יש' ס,יא), שבאים לה ישראל מכל עריהם, עכשיו שוממין. כהניה - שהיו מקבלין מישראל עשרים וארבע מתנות כהונה, עתה נאנחים.

ראב׳׳ע: שוממין - נו"ן תמורת מ"ם; וכן "קח לך חטין" (יח' ד,ט); "לקץ הימין" (דנ' יב,יג). כי הנו"ן והמ"ם המשרתים בסוף המלה - סימן רבים ורבות.[footnoteRef:19] [19:  כן כספי: שוממין - נכון בעברי כמו 'שוממים', וכן נאנחים, רק שזה מטבע האפשרי אשר על המעט; וכן "קח לך חטין" (יח' ד,ט); "לקץ הימין" (דנ' יב,יג). וחלילה שיהיה אות תמורת אות בכל כתבי הקודש כמו שאמרו כל הקודמים, כל שכן תמורת שֵם, כי אם כן אין לנו לא לשון ולא ספר.] 


רש׳׳י: נוגות - לשון 'יגון'[footnoteRef:20], ואין שורש בתיבה אלא הגימ"ל לבדה (ראה מחברת: 'גג'). [20:  כן רשב׳׳ם: נוגות - מן 'יגה' הוא, מחטופי פ"ה פעל ולמ"ד פעל; כמו 'נטה'; 'נכה'. וכן "כי ה' הוגה" (להלן,ה); "אשר הוגה ה'" שלפנינו (להלן,יב). מגזרת 'יגה' יאמר 'יגון' כמו מן 'חרה' - 'חרון'; 'חזה' - 'חזון'. וכן ריק א: נוגות - כמו "נוגי ממועד" (צפ' ג,יח), והוא לשון 'יגון'. וכן ריק ב: בתולותיה נוגות - לשון 'יגון' ו'תוגה'. וכן ראב׳׳ע: נוגות - מבניין 'נפעל'; וכן "נוגי ממועד" (צפ' ג,יח). והם מלשון 'תוגה' ו'יגון', והתי"ו והנו"ן - נוספים.] 


ריק ב: ואף היא מר לה.[footnoteRef:21] [21:  לא ברור לי אם כוונת ריקב כפי׳ רשב׳׳ם והיא חוזר לציון, ולה = הצרות לעיל (או הבתולות בפרט). לחלופין, אפשר שכוונתו שהיא= צערן של בתולות (/ גם כהנים) , ולה= לציון, בנוסף דרכי ציון אבלות.] 

רשב׳׳ם: בתולותיה - שהיו שמיחות, עכשיו הן מליאות יגון. ... והיא - ציון עצמה[footnoteRef:22] - מר לה מהם. [22:  כן כספי: והיא - שב לציון] 


כספי: וכל אילו כפולות מליצות שיר - לצחות.

(ה)
ראב׳׳ע: היו צריה - כל אחד לראש; וכן "בנות צעדה" (בר' מט,כב) - כל אחת מהן.

כספי: לראש - שם דמיון ראשון סוג או מין, כמו "והיית לראש", והפכוֹ "לזנב" (ראה דב' כח,יג).

רש׳׳י: שלו - יושבים בשלווה[footnoteRef:23]. והרחיב רשב׳׳ם: ואויביה שלו - שלוה, כ"שליו הייתי"[footnoteRef:24] (איוב טז,יב); כי הו"ו של שלו היא יסוד בתיבה, מגזרת 'שלוה'. ואל תתמה על אשר תבוא ו"ו בסוף תיבה בשרק, כי ו"ו אחרונה... (אין המשך בכתב היד) [23:  כן ריק ב: אויביה שלו - לשון 'שלוה'. וכן ראב׳׳ע: שלו - מגזרת "שלוה" (תה' קכב,ז). וכן רי׳׳ד: שלו - עומדים בשלווה.]  [24:  כן ריק א: שָלו - כמו "שליו הייתי" (איוב טז,יב).] 

כספי: שלו - זה השרש, רוצה לומר: 'שלה', הוא שם משותף באחד ממיני השתוף, אבל הטבע הכולל: תעייה ושגגה. ונקרא המנוחה המדומה בעולם הזה 'שלוה', כי היא מדומה לא אמתית, אם כן הוא טעות ושגיאה, כמו שנקרא קבוץ העושר 'אוֶלת' בסתם, כאשר כתבתי בפירוש משלי (ראה פירוש שני יד,כד).

ריק א:  היו צריה לראש - המצרים לה נעשו ראש; הן ארץ כשדים זה העם לא היה (יש' כג,יג), וכדי שיחריב את ירושלים נעשה ראש.
ריק ב: היו צריה לראש - כשהיו ישראל עושין רצונו של מקום נאמר בהם "ונתנך ה' לראש ולא לזנב" (דב' כח,יג); חטאו לפניו - היו צריה לראש.
ראב׳׳ע: אויביה שלו - הם בשלוה, והיא לבדה בתוגה.

כספי: והפליג ירמיהו לאמר בכאן מאמר משותף: הראשון, לעקר שלות נבוכדנצר ועמו שהחריבו ירושלם, והוא דבוק בטעם - אמרוֹ אויביה שלו עם לראש. ויהיה אמרו כי ה' הוגה וכו' - נתינת סבה פועלת לכל מה שקדם, שהכל דבר אחד בעניין. והשני, שנכון לומר שאויביה טעו, כלומר: טעו במחשבתם, כמו שאמר משה בתורה על זה ביחוד ופרט: "כי גוי אובד עצות המה ואין בהם תבונה" (דב' לב,כח), ובאר העניין ואמר: "אם לא כי צורם מכרם" וכו' (שם, ל), וכן אמר בכאן: כי ה' הוגה. והטעם: אמר ירמיהו: היו צריה לראש - שזה בפרט על החיה הראשונה (ראה דנ' ז,ד), ואולם צריה אלה טעו במחשבתם, כלומר: מה שנתבאר מכל מנצח, ובפרט מסנחריב ונבוכדנצר ― כמו שכל ספרי הנביאים מלאו מספור זה ― כלומר, שהיו אומרים: "בכחי עשיתי" (ראה יש' י,יג). ואולם איך האמת שאלו טעו, כי ה' החריבה בסבת פשעיה, כטעם "לא בצדקתך... כי אם ברשעת" כו' (דב' ט,ה).

רש׳׳י: הוגה - הדאיבה, והוא לשון 'יגון'[footnoteRef:25]. [25:  כן ראב׳׳ע: הוגה - מהבניין 'הכבד הנוסף', מ'יגון'; וכן "תוגיון נפשי" (איוב יט,ב).] 

ריק א: הוגה - כמו "ויגא (בנוסחנו: ויגה) בני איש" (איכה ג,לג); פתרונו: שיבר אותה[footnoteRef:26]. [26:  כן ריק ב: כי ה' הוגה - לשון שבר, כמו "כי אם הוגה ורחם כרוב חסדיו" (איכה ג,לב), וכן "כי לא ענה מלבו ויגה בני איש" (שם, לג).] 


ריק ב: עולליה הלכו שבי לפני צר - אפילו העוללים, שאין דרכם לילך בגלות בשביה, עכשיו הלכו בשביה[footnoteRef:27]. [27:  ריק א: עולליה הלכו שבי לפני צר - פתרון: הנערים שלה הלכו בשביה לפני צורריהם.] 

ראב׳׳ע: עולליה שאין להם עון נִשבו ברוב פשעיה. הלכו שבי - בחסרון בי"ת[footnoteRef:28], כמו "הנמצא בית ה'" (מ"ב יב,יא). [28:  כן כספי: שבי - נכון בעברי ובהגיון, כמו שהיה נכון אם אמר 'בשבי'.] 


(ו)
רש׳׳י: כאילים לא מצאו מרעה - כאילים אשר[footnoteRef:29] לא מצאו מרעה, שאין להם כח לברוח, שהוחלש כחן ברעב[footnoteRef:30]. והרחיב כספי: כי לא דמה השרים לאיילים בסתם, כי זה יהיה טוב, כי הם קלי המרוץ, כמו שנאמר "קל ברגליו כאחד הצבאים" (ש"ב ב, יח)! אבל דמה אותם לאיילים שלא מצאו מרעה; כי עם היותם קלי המרוץ לתנועה בטבע, הנה אֵילו יהיו הפך, כמו שיבאר: וילכו בלא כח. [29:  כן ראב׳׳ע: יחסר מקום 'אשר' אחר כאילים; וכן "כמים לים מכסים" (יש' יא,ט). וכן בהרחבה כספי: היו שריה כאיילים לא מצאו מרעה - ראה הפלגת העברי, ואיך בו עניינים על הרוב ועל המעט. וזה, כי אמרוֹ בכאן: לא מצאו מרעה בזולת מלת 'אשר', רוצה לומר: 'אשר לא מצאו' וכו', הוא על המעט, אחר שלא מצאו דבק בהכרח בטעם עם איילים, שזהו הרכבת ביאור ותנאי; כי לא דמה השרים לאיילים בסתם, כי זה יהיה טוב, כי הם קלי המרוץ, כמו שנאמר "קל ברגליו כאחד הצבאים" (ש"ב ב, יח)! אבל דמה אותם לאיילים שלא מצאו מרעה; כי עם היותם קלי המרוץ לתנועה בטבע, הנה אֵילו יהיו הפך, כמו שיבאר: וילכו בלא כח. והנה, כמו שהשמטת מלת 'אשר' בכאן - אך היא בכח - הוא על המעט, כן שימת 'אשר' באמרו "ושמתי לך מקום אשר ינוס שמה" (שמ' כא,יג) הוא על המעט, כי לפי דרך הרוב אין ראוי שתהיה בכאן, לפי שאין "אשר ינוס" דבק בטעם עם ה"מקום" עד שיהיה מורכב עמו הרכבת ביאור ותנאי, כאמרינו על דרך משל 'ושמתי לך מקום אשר יהיה טוב מאוד'. אבל "אשר ינוס שמה" דבק בטעם עם הרמוז במלת "לך", כלומר, שהרוצח ינוס שמה. ולכן רבינו סעדיה, שתירגם התורה אל הערבי, השמיט משָם "אשר", רוצה לומר, שלא זכר 'אלדי' ו'אלתי' בערבי שטעמם כמו 'אשר' בעברי. וזכור זה והקש על זה.]  [30:  כן ריק ב: היו שריה כאיילים לא מצאו מרעה - מה איל זה, כיון שאינו מוצא מרעה אין בו כח לנוס מפני הצייד, אף הם מתוך שלא מצאו מרעה הלכו בלא כח לפני רודף; שכן הוא אומר "בתשעה לחדש ויחזק הרעב בעיר כי לא (לפנינו: ולא) היה לחם לעם הארץ. ותבקע העיר וכל אנשי המלחמה יצאו לילה דרך החומותים" וגו', "וירדפו חיל כשדים אחריהם" וגו' (ראה מ"ב כה,ג-ה).] 


ריק ב: ויצא מן בת ציון כל הדרה - הם מלכיה ושריה[footnoteRef:31], כהניה ונביאיה, שהיו הדר המקום. [31:  כן ראב׳׳ע: הזכיר בפסוק שלמעלה שאויביה ראשים; וכל הדרה יצא מציון, היא המלכות.] 


רש׳׳י: לפני רודף - כל 'רדף' שבמקרא חסר חוץ מזה, שנרדפו רדיפה שלימה (ראה איכ"ר א,לג). [footnoteRef:32][על כך יסד הפייט: 'מלא רודפתי וחסרה שנת גאולי' (שלמה הבבלי, 'אך בך מקוה ישראל', סליחות מנהג פולין, מהד' גולדשמידט ע' סא) - "שנת גאולי באה" (יש' סג,ד) חסר, 'גאלי' כתיב.] [32:  ההוספה מופיעה בגיליון בכ״י לוצקי 778. היא חסרה בכ״י אוקספורד 165, לייפציג 1, אוקספורד 34.] 


(ז)
רש׳׳י: זכרה ירושלם - בגלותה. ימי ענייה - ימי חורבנה שהביאהּ לידי עוני. ומרודיה - הוא לשון צער[footnoteRef:33], כמו "וירדתי על ההרים" (שו' יא,לז); "אריד בשיחי ואהימה" (תה' נה,ג). כל מחמודיה - וזכרה את טוב מחמודיה שמימי קדם.  [33:  כן ריד: ומרודיה - לשון צער, כמו "אריד בשיחי" (תה' נה,ג).] 

ראב׳׳ע: מי עניה - בימי עניה[footnoteRef:34], כמו "כי ששת ימים" (שמ' כ,יא). ומרודיה - דלותה; והמ"ם שורש[footnoteRef:35]. והרחיב ריק א: שכן מנהג האדם שנזכר בימי עָנייו ימי הטובה שהיה בטוב, וכן איוב הוא אומר: "מי יתנני כירחי קדם", "בסוד אלוה עלי אהלי" "כאשר הייתי בימי חורפי" וגו' (איוב כט,ב,ד). אף כאן: בימי ענייה ומרודיה של ירושלים נזכרת כל מחמדיה אשר היו מימי קדם.[footnoteRef:36] [34:  כן ריק א: זכרה ירושלים ימי ענייה ומרודיה כל מחמדיה אשר היו מימי קדם - עכשיו נזכרת ירושלים, בימי ענייה ומרודיה, כל מחמדיה אשר היו מימי קדם... וכן ריד: זכרה ירושלם ימי ענייה - כמו 'בימי עונייה'. וכן כספי: ימי - נכון בעברי ובהגיון כמו אם אמר 'בימי'.]  [35:  כן כספי: ומרודיה - חלילה שיהיה שרש 'מרד', ולא זולתו, מונח על עניינים נבדלים, כמו שאמרו כל הקודמים; אבל על כל פנים יחס - מה ביניהם, אם שתוף קרוב אם רחוק איך שיהיה, כמו שהפליג בן רשד בבאור שם המשותף הגמור בקצורו ב'הגיון', וכן העניין בשרש 'מרד' בעברי. ותאֵר העני והדל בתואר 'מרוּד' (ראה יש' נח,ז) ו'מרד', לפי שכל אדם מורד בו ומתעב אותו, גם אשתו ובניו, כמו שהפליג איוב על עצמו (ראה איוב יט,יד-טו).]  [36:  כן ריק ב: זכרה ירושלם ימי עניה - עתה זכרה ירושלם, בימי עניה ומרודיה, כל מחמודיה אשר היו מימי קדם; שכן מנהג העולם, כשאדם מתחיל בטובה ובאחריתו יורד, הוא זוכר בימי עוניו שנים הטובות שהיה שרוי בטובה בראשיתו.] 


כספי: אשר היו - הטעם: אשר היו לה ברגע החרבן, שהוא ימי ענייה ומרודיה, ואחריו נמשך כן: בנפול עמה ביד צר. ואין עוזר לה - זה משרת למה שקדם לו ולמה שיבוא אחריו, כי הכל צודק יחד, ורבים כן בתורה ובמקרא. ראוה צרים שחקו על משבתיה (בנוסחנו: משבתה) - זה גזרה בעצמה. וכל שרש 'שבת' - מטעם בטול והעדר תנועה, שהתנועה סוג לארבעה מאמרות, ועל הסוג הזה בכלל אמר בכאן: על משבתיה; וזה עניין כולל ויעויין.

רש׳׳י: שחקו על משבתיה (בנוסחנו: משבתה) - שמחו על שביתת משושה, חגה, חדשה ושבתה (ע"פ הו' ב,יג).
ריק ב: ראוה צרים שחקו על משבתיה (בנוסחנו: משבתה) - צרים שראו אותה בימי גדולתה, כשראו אותה עתה בימי נוולה, שחקו על דברים חמודים שפסקו ממנה[footnoteRef:37]. משבתיה - לשון הפסק, כמו "וישבות המן" (יהו' ה,יב), ותרגומו: "ופסק מנא" (ת"י), וכן "יום ולילה לא ישבותו" (בר' ח,כב), וכן "והשבתי כל משושה" (הו' ב,יג). [37:  כן ריק א: ראוה צרים שחקו על משבתיה (בנוסחנו: משבתה) - על ששבת ממנה כל טובה.] 


ראב׳׳ע: אם באה לזכור[footnoteRef:38] בגלותה –בנפל עמה ביד צר– כל מחמודיה הקדמונים, שחקו צרים, כי נשבתה ממעשיה, אין לה מה שתעשה. [38:  מבאר הקשר בין זכרה.. לשחקו..] 

ריד: על משבתיה (בנוסחנו: משבתה) - על ביטול כבודה וגדולתה.

רש׳׳י: ומדרש אגדה דורשו בלשון אחר (ראה איכ"ר א,לד): שהיו שובתין בגולה בשבתות וימים טובים, ושומטין בשביעיות, והיו האומות משחקים עליהם ואומרים: שוטים, [בארצכם ולא שמטתם, ועכשיו בגולה תשמטו?] בארצכם לא שמרתם, עכשו תשמרו?

(ח)
רש׳׳י: לנידה - לגולה[footnoteRef:39], לשון "נע ונד" (בר' ד,יב; ראה איכ"ר א,לה) ... ערותה - קלונה. נאנחה - לשון 'נפעלה' ... "שמעו כי נאנחה אני" (איכה א:כא)  - הוא שם דבר ... [39:  כן ריק א: לנידה היתה - לנוד. וכן ריק ב: לנידה היתה - פתרונו: לטילטול, כמו "נע ונד" (בר' ד,יב). וכן כספי: על כן לנידה היתה כל מכבדיה הזילוה - כטעם "נע ונד תהיה בארץ" (בר' ד,יב).] 


ראב׳׳ע: לנידה - ללעג; כמו "מנוד ראש" (תה' מד,טו); "וניד שפתי" (איוב טז,ה). והוא מגזרת "נע ונד" (בר' ד,יב). הזילוה - הפך הכבוד[footnoteRef:40], כמו "להוציא יקר מזולל" (ראה יר' טו,יט); רק הוא משורש אחר. או טעמו: הורידוה. או: עשו שתזל דמעתה. [40:  וכן כספי: ופירוש הזילוה - מטעם 'זול', הפך היְקר והכבוד.] 


ריק א: כל מכבדיה לשעבר, הזילוה עכשיו[footnoteRef:41]. כי ראו ערוותה - כשיגלו האומות ערוותה. כל מעשיה מדמה לאשה זונה ששופטים אותה משפט נואפות (ע"פ יח' כג,מה), העוזבת אלוף נעוריה ואת ברית אלהיה שכחה (ע"פ מש' ב,יז). [41:  כן ריק ב: כל מכבדיה הזילוה כי ראו ערותה - פתרונו: כל האומות שהיו מכבדים אתה לשעבר, עתה הזילוה כשראו ערוותה] 

ריק ב: הזילוה כשראו ערוותה - כשהיו רואים שהיו מוליכים אותה בשבי ערומים[footnoteRef:42].  [42:  כן כספי: וטעם כי ראו ערותה - בלכתה ערום ועריה (ע"פ יח' טז,ז) בין האומות.] 


ריק ב: גם היא נאנחה ותשב אחור - פתרון: עתה, לאחר שלקתה, נאנחה על חטאתיה שחטאה, שגרמו לה שלנדה היתה. ותשב אחור - פתרון: אילו היתה עתה יכולה לחזור בה ולשוב מחטאתיה, עתה היתה חוזרת בה; ואילו עשתה את האחרונה ראשונה, עד שלא גלתה ועד שלא היתה לנידה, בהיות ירושלם יושבת שליוה ועריה סביבותיה (ע"פ זכ' ז,ז), לא היתה גולה.
ראב׳׳ע: כאשר ראו ערותה, נאנחה, והשיבה פניה לאחור מפני הכלימה. כעי׳׳ז כספי: ולכן היתה אז נאנחה בראותה שהיו מבזים אותה, והיתה שבה אחור מלפניהם והולכת ומסתתרת אז אל מקום אחר. 

כספי: חטא חטאה ירושלם וגו' - אע"פ שזה הלשון סובל ונאה מאד שיהיה אמרו חטא על עניין סוג או מין, עם שמבואר שעניינו חטאים רבים במספר ובמין, כמו שספר עליהם ירמיהו, עד שדקדק בחללם השבת וכי אם ישמרוהו לא ישחתו על יד נבוכדנצר (ראה יר' יז,כא-כו), אשר בכל דבריו שם ובזולתו יש בו סודות גדולות - הנה כיון ירמיהו לרמוז על חטא יחידי שהיה הסבה העצמית בהשחת ירושלם, והוא, כי לא שמעו לו בצוותו אותם מפי ה': "תנו את צואריכם בעול מלך בבל" וכו' (ראה יר' כז,יג), וכתוב בתורה: "אליו תשמעון" (דב' יח,טו), והם הפרו זאת המצוה, שהיא מחשבון מצוות 'עשה'. וכבר הארכנו על כל זה במקום אחר (מ"כ א ע' 29 ; יש' ל,כ-כא). ובכלל, החטא היחידי העקרי שעשו עמינו בחרבן ירושלם - כי לא שמעו בקול ירמיהו, גם לפני החרבן גם אחריו ברדתם מצרים.

(ט)
רש׳׳י: טומאתה בשוליה - לשון גנאי הוא: דם נדותיה ניכר בשולי בגדיה (ראה איכ"ר א,לו); כלומר: חטאותיה גלויים, הרבה עשו בגלוי. לא זכרה אחריתה - כשהיו חוטאים לא היו נותנין לב מה תהא לאחרית[footnoteRef:43], וכן ריק ב: טומאתה בשוליה - כשהיתה מיטמאת בגילוליה, לא זכרה אחריתה -  לא שמה על לבה תוכחת הנביאים, שמָרה תהיה באחריתה (ע"פ ש"ב ב,כו). והרחיב כספי: ואין צורך לבאר המשל והנמשל בזה ובכל מגלה זו, כי יאריך. גם כי מי שהוא בקי בספרי הנביאים ובפרט בספר ירמיהו יבין הכל, כי אין זאת המגלה - רק המשכת דבריו שם עם באורים ופירושים; והכל - נתינת דעות אמתיות לנו ולבנינו. [43:  כן ריק א: לא זכרה כי מרה תהיה באחריתה (ע"פ ש"ב ב,כו). ] 

ריק א: טמאתה בשוליה לא זכרה אחריתה - דברו נביאים בלשון נקי. שוליה - הוא מקום ערותה, וכה פתרונו: בהיותה בשלוָתה וטומאתה בשוליה, שהיתה מזנה תחת בעלה, באהבת ה' את יהודה והמה פונים אל אלהים אחרים (ע"פ הו' ג,א)
כספי: טמאתה בשוליה - כל אלה מליצות שיר. והסוג, דַמותו הצרות לאשה מגוללה בדמים (ע"פ יש' ט,ד) ובעניינים מאוסים; וכן קדם "כי ראו ערותה" (לעיל,ח), עם שידוע שעֶרוַת הנשים הוא המסותר מהן יותר. ובעבור ששולי המלבושים הם אחרית וסוף המלבושים, לכן אמר: לא זכרה אחריתה.

רש׳׳י: לפיכך ותרד פלאים - ירידתה נפלאת פלאים הרבה, שהכל פליאים שאירע לה מה שלא אירע לכל עיר[footnoteRef:44].  [44:  כן ריק א: ותרד פלאים - כמו "והפלא ה' את מכותך" (דב' כח,נט). וכן ריק ב: ותרד פלאים - פתרונו: ירדה ירידה מופלאה, שאירעו בה פילאי תוכחות מה שלא אירעו לכל אומה ולשון; נתקיים "והפלא... את מכותך" (דב' כח,נט).] 

ראב׳׳ע: כשהיה בתחלת דם הנדוּת נראה בשוליה[footnoteRef:45], לא פחדה לזכֹּר שמא תֵראה ערוָתה בסוף, והיא מגולה ירדה למטה לא תֵראה. פלאים - ירדה ירידה נפלאה. פירוש אחר[footnoteRef:46]: ותרד פלאים - כמו 'ותספד': "וירדתי על ההרים" (שו' יא,לז); "נהה על המון מצרים והורידהו" (יח' לב,יח); וכן "אריד בשיחי" (תה' נה,ג). [45:  נ׳׳ל כן ריד: טומאתה בשוליה - בעוד טומאתה...]  [46:  הפירוש בסוגריים במהד׳ הכתר, אך נמצא ללא הערה במהד׳ עה׳׳ת.] 

ריד: ותרד פלאים - ירדה ירידה, שכל השומע נפלא ממנה.
כספי: ותרד פלאים - מטעם 'ירידה' ממש, כטעם "ואתה תרד מטה מטה" (דב' כח,מג). וטעם פלאים - ירידות נפלאות, כלומר: מופלגות למטה, וזה בכמות ואיכות, כי הכל אמת בכאן; לכן אין מנחם לה, כי מי יוכל לנחמה על כמו זה?!

ריק ב: ואין מנחם לה - פתרונו: הבא לנחם אותה אין יכול לנחמה ולשעשעה באומה אחרת ― כשם שהוא עושה בנינוה, כשמתנבא בפורענותה הוא אומר "התיטבי מנוא אמון היושבת (לפנינו: היֹשבה) ביאורים מים סביב לה אשר חיל ים מים חומתה. כוש עצמה ומצרים ואין קצה פוט ולובים היו בעזרתך. גם היא לגולה הלכה בשבי גם עולליה ירוטשו בראש כל חוצות ועל נכבדיה ידו גורל וכל גדוליה רותקו בזיקים. גם את תשכרי תהי נעלמה גם את תבקשי מעוז מאויב" (נח' ג,ח-יא). וכן כשהנביא מתנבא בפורענות מצרים הוא מנחמה ומשעשעה באשור, דכתיב "אל מי דמית בגדלך. הנה אשור ארז בלבנון יפה ענף... וגבה קומה ובין עבותים היתה צמרתו. מים גדלוהו תהום רוממתהו את נהרותיה הולך סביבות מטעה ואת תעלותיה שלחה אל כל עצי השדה" (יח' לא,ב-ד). ו"ביום רדתו שאולה האבלתי כסיתי עליו את תהום ואמנע נהרותיה ויכלאו מים רבים" (שם, טו); "אל מי דמית ככה בכבוד ובגודל בעצי עדן והורדת את עצי עדן" וגו' (שם, יח) ― למדת שכל אומה שלקתה, שיעשעוה באומה אחרת. אבל ציון, אין המנחם יכול לדמות אליה אומה ולשון שלקתה כמותם; והוא שאמר: ראה ה' את עניי כי הגדיל אויב.

ראב׳׳ע: ראה ה'... כי הגדיל אויב - לעשות[footnoteRef:47], או לדבר. [47:  כן ריק א: כי הגדיל אויב לעשות.] 

כספי: הגדיל אויב - הֵפך ותרד, כטעם "יעלה עליך מעלה מעלה" וגו' (דב' כח,מג), וכן הֵפך עניי. 

(י)
רש׳׳י: ידו פרש צר - עמון ומואב. על כל מחמדיה - ספרי התורה, שנאמר בהן "הנחמדים מזהב" (תה' יט,יא). הכל נפנו לָבוֹז כסף וזהב, והם נפנו על ספרי תורה לשורפם, לפי שכתוב בהם "לא יבא עמוני" וגו' (דב' כג,ד; ראה יבמות טז,ב). 
ריק ב: ידו פרש צר על כל מחמדיה - זה הוא בית המקדש, כעניין שנאמר "הנני מחלל את מקדשי גאון עזכם מחמד עיניכם ומחמל נפשיכם" (יח' כד,כא).

כספי: כי ראתה גוים - אין זה נתינת סבה כלל לְמה שקדם ולא לְמה שיבא אחריו, אבל הוא ספור והגדה ממה שהיה. וזכור זה והקש על זה בכמה מקומות, ותעמוד על סודות נפלאות; וביאור זה הכלל 'אוצר ה'' יבא.

ראב׳׳ע: כי ראתה גוים - על ירושלם שָבָה. כן בפי׳ המילים, ובפי׳ הטעמים פי׳: כאשר ראתה שבאו מקדשה עמון ומואב, שלא קדמו אותם בלחם ובמים בצאתם ממצרים (ראה דב' כג,ה) מרוב אכזריות לבם, הוצרכה לתת להם כל מחמדיה.

ריק א: כי ראתה גוים באו מקדשה אשר צוויתה, לשעבר, לא יבואו בקהל לך - אותן שלא היו כשירין לבא בקהל, כגון עמון ומואב[footnoteRef:48] (ראה דב' כג,ד), ואדום עד דור שלישי[footnoteRef:49] (ראה שם, ח-ט), הם באו מקדשה, ולשעבר לא היו ראויים לבוא בקהל ה', ועכשיו באו אפילו מקדשה[footnoteRef:50]. שלא תאמר: בני אדם שהם זרים להיכנס למקדש בלבד, אבל כשירים לבוא בקהל, נכנסו מקדשה; אלא אפילו אותם שאין כשירים לבוא בקהל באו מקדשה. [48:  כן רש׳׳י: אשר צוית (בנוסחנו: צויתה) לא יבאו בקהל לך - אילו עמון ומואב. וכן ריד: לא יבואו בקהל לך - אלו עמון ומואב (ראה דב' כג,ד; איכ"ר א,לח).]  [49:  כעי׳׳ז כספי: אשר צוית (בנוסחנו: צויתה) - הרכבת תנאי אל 'גוים', קָדַם זכרם, והם בפרט עמון ומואב (ראה דב' כג,ד), גם אחרים. ]  [50:  כן ריק ב: כי ראתה גוים באו מקדשה אשר צויתה לא יבואו בקהל לך - בא היום שראתה גוים נכנסים לבית מקדשה, שלשעבר לא היו ראוים לבא אפילו בקהל, הם עמון ומואב שכתוב בהם "לא יבא עמוני ומואבי" וגו' (דב' כג,ד). וכן כספי: וזה הפלגה: כי באו במקדש - והוא המקום היותר מיוחד בעלוי - גוים שלא היו ראויים לבא בשום קבוץ פחוּת מעמינו.] 


(יא)
ריק א: כל עמה נאנחים מבקשים לחם נתנו מחמדיהם באוכל להשיב נפש - פירושו: כל העם שבציון[footnoteRef:51] הם מתאנחים ונותנים כל מחמד עיניהם כדי לקנות מהם אוכל להשיב נפשם אליהם, לפי שהם רעיבים הרבה. [51:  כן ראב׳׳ע: לא היו מעטים הרעבים, רק כל עמה] 

ריק ב: ואם תאמר: גם כל האומות נותנים ממחמדיהם באוכל, בתבואה; כל כסף וזהב שאדם כונס הוא נותנו בתבואה! יש להשיב: שאר האומות, אם נותנין כסף וזהב ומחמדיהם באוכל, הם קונים אותו לשובע נפשם ולזמן ארוך, וישראל נתנו מחמדיהם באוכל שאין בו אלא כדי להשיב נפש, לחיי שעה. 
כספי: מחמדיהם - כולל עניינים רבים, כמו שידע הבקי בעברי.

ריק א: ראה ה' והביטה כי הייתי זוללה - פירושו: ועתה צועקת לפני הקדוש ברוך הוא ואומרת: ראה הקדוש ברוך הוא שאומות קורין לי 'זוללה'. זוללה - לשון 'זול', כלומר: כי הייתי זולות לבני אדם[footnoteRef:52] (ע"פ תה' יב,ט). [52:  כיע׳׳ז ריק ב: ראה ה' והביטה כי הייתי בזויה וזולות (ע"פ תה' יב,ט) לאומות. וכן ריד: זוללה - לשון 'זול' וביזיון.] 

ראב׳׳ע: זוללה - כמו "זולל וסובא" (דב' כא,כ). אחר שנתנה כל מחמד באוכל - דָמתה לזולל, שיתן כל אשר יבוקש ממנו למלאות תאותו[footnoteRef:53]. [53:  כן כספי: זוללה - תאר הפעל, כמו "זולל וסובא" (דב' כא,כ). וכל עני ורעב נודד ללחם איֵה (ע"פ איוב טו,כג) מחזר על הפתחים הוא כן, רוצה לומר, שאוכֵל כה וכה תמיד, כי לא ישבע לעולם, ועינינו רואות תמיד.] 


(יב)
ראב׳׳ע: מתפללת שלא יבא[footnoteRef:54] אליכם; כמו הבא אלי. יש אומרים: מלשון 'אָלָה'; ולא מצאנוה בלא אל"ף. הגידו לי אם יש מכאוב כמכאובי, ואתנחם. [54:  כן ריד: לוא אליכם - לא יגיע אליכם.] 

רש׳׳י: לא (בנוסחנו: לוא) אליכם - לא תהא כצרה הזאת עוד לכל עוברי על דת[footnoteRef:55]. אמרו חכמים (ראה סנה' קד,ב): מיכן לקובלנא מן התורה: ראו מה עשה לי, הביטו וראו וגו'. והרחיב ריק א: הביטו וראו אם יש מכאוב כמכאובי אשר עולל לי - אשר פעל[footnoteRef:56] עמי; הרי כמה דורות חטאו מיום שנכנסו לארץ, בכולם לא חרבה ירושלים ולא שמם מקדשינו כי אם בימינו.	Comment by Ephraim Meiri [student]: לא ברור לי כוונת ריק, אבל כן נ׳׳ל. [55:  כעי׳׳ז ריק א: לא (בנוסחנו: לוא) אליכם כל עוברי דרך - לא יבואו אליכם כל עוברי דרך מה שהגיע אלי בעווניי.]  [56:  כן ריד: אשר עולל - אשר עשה.] 

ריק ב: לוא אליכם כל עוברי דרך - כל עוברי דרך אלו הדורות, כמו "הלא שאלתם עוברי דרך" (איוב כא,כט); ופתרונו: אל יקרה לדור אחר מה שהוקרה לדורו של צדקיהו: מן היום אשר יצאו ישראל ממצרים עד דורו של צדקיהו, אין לך דור שלא חטא, כעניין שנאמר "למן היום אשר יצאו אבותיכם מארץ מצרים עד היום הזה ואשלח אליכם את כל עבדי הנביאים יום השכם ושלוח. ולא שמעו אלי ולא הטו את אזנם" (יר' ז,כה-כו), ובכולן לא חרב הבית אלא בדורו של צדקיהו; הוא שאמרו רבותינו (ראה סע"ר כח): צדקיה שתה שמרי כל הדורות. 

כספי: לא (בנוסחנו: לוא) אליכם - כפשוטו, כי ידוע כי עוברי דרך הם מכל פאות הישוב עוברים ושבים. ולכן ביאור זאת השלילה הוא אמרו אחריו: הביטו וראו אם יש מכאוב כמכאובי וכו', כלומר: אין מכאוב כמכאובי. ביום - כי לכל זמן ברצון ה'; וכל התורה והנביאים מלאים מזה.

רש׳׳י: אשר עולל - אשר נעשה[footnoteRef:57]. והרחיב ראב׳׳ע: והוא מהבניין 'שלא נקרא שם פועלו', בעבור שאיננו בקמץ קטן כמו "כונֵן אשורי" (תה' מ,ג). [57:  כן ראב׳ע: עולל - נעשה לי;] 

ריק ב: אשר עולל לי - פתרונו: אשר פֻּעַל לי. ומסורת זה תהא מסור בידך: כל מקום שתראה 'עולל' בלא תי"ו - כמו "ועולל למו כאשר עוללת לי" (להלן,כב), וכן "עיני עוללה לנפשי" (איכה ג,נא) - הוא לשון מעשה ולשון פעולה; ואם הוא כתוב בתי"ו - כמו "את אשר התעללתי במצרים" (שמ' י,ב), וכמו "אשר התעולל (בנוסחנו: התעלל) בהם" (ש"א ו,ו), וכמו "ויתעללו בה" (שו' יט,כה), וכן "ודקרוני והתעוללו (בנוסחנו: והתעללו) בי" (ש"א לא,ד) - כולם לשון שׂחוק הם. 

רש׳׳י: אשר הוגה ה' אותי[footnoteRef:58] ביום חרון אפו - גם זה לשון 'יגון' (ראה לעיל,ה). [58:  כן כספי: אשר הוגה - נכון כמו אם אמר 'הוגה אותי'.] 

ריק א: אשר הוגה ה' ביום חרון אפו - אשר שיבר ביום חרון אפו. 
ראב׳׳ע: הוגה - כמו "הורה" (איוב ג,ג). 

(יג)
רש׳׳י: וירדנה - [כמו] 'וירד אותה', וישבר אותה על ידי רידוי ויסורין. לכך הנו"ן דגשה, לפותרו בלשון יחידית, כמו "יעשנה" (מל' ב,יב); "יכרסמנה" (תה' פ,יד); "ירענה" (שם); שהעצם לשון נקבה, כמה דאת אמר "העצמות היבשות" (יח' לז,ד); שיבר כל אחת ואחת.
ריק ב: ממרום שלח אש בעצמותי וירדנה - פתרונו: ממרום שלח אש בעצמי וידביקנה בעצמותיי[footnoteRef:59]; כמו "וַיָּרֶד על הכרובים ועל התימורות את הזהב"[footnoteRef:60] (מ"א ו,לב); וכן בלשון המשנה (תרומות י,ג): הרודה פת בתנור, פתרונו: המדביק פת בתנור.  [59:  כן נ׳׳ל כוונת ריד: וירדנה - רדה האש בכל עצמותיי; תרגום "וירקעום" (במ' יז,ד): "ורדדינון" (ת"א). כיע׳׳ז כספי: וירדנה - וירדה אותה; וה' יתברך הוא השולח והרודה את האש בעצמותם. והטעם: התפשטות ודִבוק בכל; וכן הוא עניין סוג שרש 'רדה', ויעויין כולו.]  [60:  כן ריק א: ממרום שלח אש בעצמותיי וַיִרדנה - פתרונו: וידביקנה לאש בעצמותיי; כמו "וירד על הכרובים ועל התימורות את הזהב" (מ"א ו,לב).] 

ראב׳׳ע: וירדנה - שב אל האש, כי ימָצא לשון זכר, כמו "תאכלהו אש לא נופח" (איוב כ,כו). והטעם: כמו "לא ירדנו בפרך" (וי' כה,נג). דִמתה חרון אפו לאש, ירדה מהשמים והגיעה עד העצם; ואין לה יכולת לברוח ממול האש כי רשת פרושה[footnoteRef:61], והיא משיבה לאחור; והאש הבעירה עד ששבה שוממה.  [61:  כן כספי: השיבני אחור - כן יעשה כל עוף או דג בראותו את הרשת הפרושה; וירמיהו זוכר מינים מרעות. וכן "כל חושך טמון לצפוניו תאכלהו אש לא נופח" (איוב כ,כו); כבוד המורה מונח במקומו (ראה מו"נ ב,ל).] 


ריק ב: כל היום דוה - כמו "כל לבב דוי" (יש' א,ה).
ראב׳׳ע: ויש דוה שתנוח לעתים ידועות, וזאת - כל היום דוה.

(יד)
רש׳׳י: נשקד עול פשעי בידו - אין לתיבה זו דמיון במקרא; ובלשון ארמי של פסיקתא (ראה פר"כ כג,ז) קורא לדרבן (ראה ש"א יג,כא) 'מסקדא', "מלמד הבקר" (שו' ג,לא).[footnoteRef:62] ואומר אני: נשקד - נקודים נקודים, מנומרין ומסומנין היו פשעי בידו של הקדוש ברוך הוא לזכרון, לא נשכח מניינם ותשלומיהם. [footnoteRef:63] [62:  פירוש זה מובא בריק ב: ובפתרוני רבינו שלמה ברבי יצחק ראיתי דומה: נשקד - 'כהדין מסקדתא דמסקד לה לתורתא' (ראה פר"כ כג,ז); נשקד הוא 'פיינטלי' בלעז. ויש גימגום בדבר.]  [63:  {השוו ריק }] 

ריק ב: נשקד עול פשעי בידו - לפי העיניין: נכתב ונחתם עול פשעיי בידו. 
ריק א: נשקד עול פשעי [בידו. נשקד] - פתרונו: ניבט[footnoteRef:64], כמו קם מסקד[footnoteRef:65] בההוא חיורא בבראשית רבא (ב"ר י,ז). [נשקד כתוב בשי"ן; שקד הקדוש ברוך הוא להביא עלי את הרעה.] עול פשעי - עיוול פשעי; כמו "ועולתה קפצה פיה" (איוב ה,טז)[footnoteRef:66]. ופתרון נשקד עול פשעי בידו: צופה ומביט על כל פשעיי והכל פקוד בידו[footnoteRef:67]. [64:  כן תוספת בפירוש רש׳׳י: [ויש לפתור נשקד בסמך כמו 'נשׁקד' בשי"ן; והרבה יש בבראשית רבה לשון 'הבטה'.] תוספת זו מופיעה רק בכ״י אוקספורד 165, פרמא 3081. היא חסרה בכ״י לוצקי 778, לייפציג 1, אוקספורד 34, פרמא 3204. וכן ריד: נשקד - אין לו דומה, ופתרונו לפי עניינו: ניבט ונראה הוא עווני בידו.]  [65:  בכת׳׳י ו66 שם מסתכל.]  [66:  כן ריק ב: עול פשעי - כמו "ועולתה קפצה פיה" (איוב ה,טז).]  [67:  כעי׳׳ז כספי: בידו - כנוי לה', שקדם זכרו (ראה לעיל,יב) ושיבא אחר כן (בפסוקנו).] 

ראב׳׳ע: מלת נשקד אין לה אב ואם (ע"פ אס' ב,ז); והטעם: כמו 'נמשך' או 'נקשר'.
כספי: נשקד - מה נוכל להנבא במצאנו שרש ושם יחיד בספרי הקודש, ואין לנו - כמו שאמר המורה (מו"נ א,סא) - מלשון העברי כי אם מעט?! והפליג ז"ל (ראה פה"מ תרומות א,א) בשרש 'תרם' שהתחבטו בו כל הקודמים לפניו. ואפשר שטעם נשקד - נדבק, כמו שאמרו המפרשים (ראה ראב"ע), אמנם אין זה הכרח.



רש׳׳י: ישתרגו - נעשו[footnoteRef:68] קליעות קליעות ועלו על צוארי[footnoteRef:69]; לשון משנה (מו"ק י,א): מסרגין את המטות. והרחיב ריק ב: ישתרגו - נעשו שריגים[footnoteRef:70], ופתרונו: הפשעים רבו וגדלו[footnoteRef:71] ונעשו שריגים עד שעלו על צוארי והכשיל כחי[footnoteRef:72]; ודומה לו ביחזקאל "צץ המטה פרח הזדון. החמס קם למטה רשע" (ז,י-יא). [68:  כן כספי: ישתרגו - רמז לפשעים, וכן עלו. ]  [69:  כן ריק א: ישתרגו - הפשעים רבו והלכו, שנעשו שריגים עד שעלו על צוארי והכשיל כוחי.]  [70:  כן ראב׳׳ע: דִמתה העֹנות לשריגים שלגפן, שתולדותם להאחז עם כל עץ גבוה ויגבהו.]  [71:  כן ריד: ישתרגו - גדלו ונתעבו.]  [72:  כן ראב׳׳ע: הכשיל - שב אל עול פשעי.] 

ראב׳׳ע: תי"ו ישתרגו - מבניין 'התפעל' ממשפחת "השריגים" (בר' מ,יב). 



ראב׳׳ע: הכשיל - שב אל עול פשעי[footnoteRef:73]. [73:  כן דעת רש׳׳י וריק לעיל.] 

כספי: הכשיל - רמז לה', ואחריו העול, כי כולם הכשילו כח עמינו; רק ה' יתברך הוא הפועֵל הרחוק, וכן לכל פֹּעַל, כמו שבאר המורה בתכלית (מו"נ א,סט).



ראב׳׳ע: ומלת נתנני - כמו 'עזבני' (ראה תה' לז,לג); וכן "על כן לא נתתיך" (בר' כ,ו). והטעם: ביד העונות. ויתכן: ביד האויב, בעבור הפשעים. ויחסר 'אשר' אחר בידי[footnoteRef:74]; גם אחר קום - 'עמו' או 'מפניו'. [74:  כן כספי: בידי לא אוכל קום - נכון בעברי ובהגיון, כמו שהיה נכון אם אמר 'בידי אשר לא אוכל קום', או 'בידי איש אשר לא אוכל קום'.] 


(טו)
רש׳׳י: סלה - רמס ורפס; לשון "סלו סלו המסלה"[footnoteRef:75] (יש' סב,י; ראה איכ"ר א,כג).  [75:  כן ריק*: סלה כל אבירי ה' - מגזרת "וסר מרע מסתולל" (בנוסחנו: משתולל; יש' נט,טו), שפתרונו: נידש, ועשוי כמסילה זו שהכל דשו בה. אף כאן: סלה - פתרונו: רמס כל אבירי וישימם כעפר לדוש (ע"פ מ"ב יג,ז). וכעי׳׳ז ראב׳׳ע: סלה - נתנה ביד צר, כי אביריה, אנשי המלחמה, דְרָכָם האל במסלה, והם בקרבה. וכן ריד: סילה כל אביריי - לשון רמיסה ודריכה, מלשון "סולו המסילה" (יש' סב,י), ושני שרשים הם: 'סלל' ו'סלה'.] 

ראב׳׳ע: סלה - מגזרת 'מסלה', וכן גת דרך ה'; גת דרך - מ'דֶרך'. רק "סלה" (ראה תה' ג,ג ופירושו שם) - שורש אחר. 
כספי: סלה - מטעם "סלית כל שוגים מחוקיך" (תה' קיט,קיח), כי אבירי הם ישראלים, ועניינו לרעה. ולא נוכל לתרגמו ביחוד עצמי, כי אין לנו שמוש העברי כולו, אבל די לנו שנבין העניין בכלל.

רש׳׳י: קרא עלי מועד - יעידת גייסות לבא עלי. ורבותינו דרשו מה שדרשו (ראה תענית כט,א): תמוז דההוא שתא מלויי מליאה, של שנה שנייה לצאתם ממצרים, לכך אירעה חזרתן של מרגלים ליל תשעה באב שעליה הוקבע בכייתן לדורות. 
ריק ב: קרא עלי מועד - פתרונו: גזר עלי מועד; כמו "כי קרא ה' לרעב" (מ"ב ח,א). 
ראב׳׳ע: כאילו הקדיש קרואים (ע"פ צפ' א,ז) לבוא לשבר הבחורים בעלי הכח
ריד: מועד - יום מזומן לפורענות.
כספי: מועד - זמן מוגבל.

רש׳׳י: גת דרך - לשון הריגה, כמו "פורה דרכתי לבדי" (יש' סג,ג); כדורך ענבים להוציא יינם, כך רמס אנשים להוציא דמם.
ראב׳׳ע: גת - יקב. נגרו דמיהם כדם ענב (ע"פ דב' לב,יד) בגת.

ריק ב: לבתולת בת יהודה[footnoteRef:76] - לעם יהודה, הדומה לבתולה היושבת בשלוותה, שלא נסתה כף רגלה הצג על הארץ (ע"פ דב' כח,נו). [76:  דיבור זו ג׳׳כ בריק א, אות באות. (מלבד הדומה ← שדומה)] 

ראב׳׳ע: בתולת - סמוכה אל בת, ובת יהודה - כל השבט שהוליד יהודה; והבתולה - ירושלם.

כספי: גת דרך ה' - דבר ירמיהו כנגד כנסת ישראל; ורבים כן בזה הספר, וכל שכן בתלים, וכולם למדו ממשה, רבן של כל הנביאים (ראה דב' לב).

(טז)
רש׳׳י: עיני עיני - כלומר: תמיד תמיד עיני יורדה מים. כפל הלשון מלמד שאין הפוגות (ע"פ איכה ג,מט).

ריק ב: על אלה אני בוכיה עיני עיני יורדה מים כי רחק ממני מנחם משיב נפשי - כאילו אומרת: כל התוכחות האמורות למעלה, אילו היה אדם שהיה יכול לנחמני כדי להשיב את נפשי הייתי מתנחמת; אבל על אלה אני בוכייה, כי רחק ממני מנחם משיב נפשי - שכל כך גדול כאבי שאין אדם יכול לנחמני להשיב נפשי; כשם שהוא אומר בעיניין: "מה אעידך ומה אדמה לך הבת ירושלם מה אשוה לך ואנחמך בתולת בת ציון כי גדול כים שברך מי ירפא לך" (איכה ב,יג).

ראב׳׳ע: אמרה ירושלם, שהיא "בתולת בת יהודה" (לעיל,טו): על הרעות שהזכרתי אני בוכיה, בכיה (בנוסחנו: בוכיה) - כמו "פוריה" (יש' יז,ו). עיני יורדה מים - עין אנוש דומה לעין המים, והעין יורד; וכן "יזלו מים" (יר' ט,יז). ושניהם פעלים עומדים. עת אחר עת תרדנה עיני דמעה, ואין מנחם; ובניי שגלו - שוממים, כי גבר אויב הצר עליהם.

כספי: ואמרו על אלה - רמז למה שקדם ולמה שיתאחר. יורדה - נכון בעברי ובהגיון, וכן "העיר היוצאת" (עמ' ה,ג) ורבים כן; כל שכן כי עין הרואה ועין המים מתיחסים. משיב נפשי - גם זה כמו שקדם, "להשיב נפש" (לעיל,יא), וכתוב "והיה לך למשיב נפש" (רות ד,טו).

(יז)
ריק*: פרשה ציון בידיה - שיברה בידיה; כמו "פרוש (בנוסחנו: פרס) לרעב לחמך" (יש' נח,ז), שפתרונו: בצע לרעב לחמך; וכן "לא יפרשו (בנוסחנו: יפרסו) להם על אבל לנחמו על מת" (יר' טז,ז), שפתרונו: לא ישברו להם ככר לחם {להבריא את האבל ולנחמו על מת}[footnoteRef:77].  [77:  סוגריים בריק א: על אבל להבריא על מתו, לנחם.] 

ריד: פירשה ציון בידיה - כאשה אבלה, שפושטת ידיה וזרועותיה מתוך מרירות נפשה.
ראב׳׳ע: בי"ת בידיה נוסף; כמו "ותשקמו בדמעות" (תה' פ,ו).
כספי: פרשה ציון בידיה - ידוע לבקיאים בעברי ובהגיון, כי זה הלשון בתכלית הנאה והדיוק. ולכן נטה אבן עזרא שאמר כי בי"ת בידיה נוסף; וכבר הודעתי יסוד זה המבואר ב'ספר השמע' על מה שכתוב בתורה "ארץ אוכלת יושביה" (במ' יג,לב), חלוף מה שפירשו המורה (מו"נ א,ל), כבודו מונח במקומו. ואולם פרישת הידים בכאן הוא דרך מתחנן, כמו "פרשתי ידי כל היום אל עם סורר" (יש' סה,ב). וכן עמינו היו מתחננים לעמים שיחונו אותם, אם באֹכל אם בזולת זה, עד שיתנחמו מעט, ולא מצאו, כמו שאמר: אין מנחם לה.

רש׳׳י: צוה ה' ליעקב סביביו צריו - צוה על יעקב שיהו צריו סביביו. אף כשגלו לבבל ולאשור, הגלה סנחריב את אויביהם עמון ומואב והושיבם אצלם, והם מקנתרין אותן; כמו שאמרו במסכת קדושין (עב,א): הומניא איכא בבבל כולה דעמונאי. לנדה - לריחוק, לבז.[footnoteRef:78] [78:  כן ריק ב: היתה ירושלם לנדה ביניהם - נבזים ושפלים לכל העמים כטומאת הנדה (ע"פ יח' לו,יז). וכן כספי: היתה ירושלם לנדה ביניהם - ידוע אצל הבקיאים בעברי ובבאור השמות אשר ב'מה שאחר הטבע', כי נכון לומר היתה לנדה מטעם 'הוא הוא', כמו אם אמר 'היתה כנדה' מטעם 'הדומה'. וידוע כי הנדה הוא תאר לאשה המרוחקת והנתעבת, לכן היא מתוארת בשם 'נדה', משרש 'נדד', לכמה סבות.] 

ריק ב: ציוה ה' ליעקב סביביו צריו - פתרונו: ציוה ה' ליעקב שיהו כל שכיניו שסביביו מצרים לו.
ראב׳׳ע: גם ציון, עיר המלוכה, בקשה מנחם ואין, כי השם גזר על יעקב, וצוה לבוא צריו מכל סביביו; ויטמאו ירושלם, ותהי כנדהּ.
ריד: ציוה ה' צריו של יעקב - להיות סביביו, להציק לו.

(יח)
ריק ב: צדיק הוא ה' כי פיהו מריתי - הנושא הקינה הזאת על ישראל מדבר במקום ישראל, כשליח שמדבר במקום שולחיו, וכאילו ישראל אומרים: צדיק הוא על כל הבא עלי (ע"פ נחמ' ט,לג), כי בעון שפיהו מריתי באו עלי תוכחות הללו.

ראב׳׳ע: הצדיקה הדין והיא אומרת: שמעו נא כל העמים, שראיתם בתולותיי ובחוריי בשבי - כי בעוני נשבו. כל נא - לשון עתה; וכן "אוי נא לנו" (איכה ה,טז); גם "אל נא רפא נא לה" (במ' יב,יג), על כן השיב השם "הלא תכלם שבעת ימים" (שם, יד); "יומת נא" (יר' לח,ד); "דבר נא" (שמ' יא,ב); "שמע נא" (ש"א כב,יב). ועם תוספת אל"ף - לשון בקשה; ובלשון ישמעאל הפוך הוא, כמו 'עתה'.

ריק א:  [צדיק הוא ה' כי פיהו מריתי - אמרו חכמים (ראה תענית כב,ב): כשמת יאשיהו היה מדבר בלחש, היטה ירמיהו אזניו ושמע שהיה מצדיק עליו את הדין ואומר: צדיק הוא ה'.][footnoteRef:79] [79:  פ162, חסר ל27298, פרמה .. , ברסלו. (הערת עה׳׳ת)] 


(יט)
רש׳׳י: קראתי למאהביי - לאותם שהיו מראים עצמם כאוהבים. 
ראב׳׳ע: למאהבי - איננו כמו "אוהבי" (שמ' כ,ו); אכן טעמו: למבקשים שאוהַב אותם.
כספי: למאהבי - חשבו אנשים מקפידים בלשון העברי, שבא בכאן שמוש ה'כבד' להורות על חולשת אהבתם, כי תכליתו: המה רמוני; וכן "אלכה אחרי מאהבי" (הו' ב,ז). ולא ידעו אלה כי נהפוך הוא, כי זה וכל שמוש 'כבד' הוא להורות על התאר החזק, כמו שידוע בהגיון ובחכמת דיוק פחות ויתר. וזה עיון פילוסופי דק מופלג, בארנוהו במקום אחר. אבל המכוון בכאן כי אמר: אני קראתי לאנשים היותר אוהבים אותי, כי בטחתי בהם בטחון עצום, וגם המה רמוני. והכונה אם מבני אשור או זולתו, כמו מעמון ומואב ושעיר והדומים להם[footnoteRef:80]. [80:  כן ריק א: קראתי למאהביי המה רמוני - אומות שדבקתי בהם לאהבה, כגון בני אשור ובני בבל וכל כשדים, כשם שאמר הנביא "ואל (בנוסחנו: אל) בני אשור עגבה" (יח' כג,יב וראה פס' כג שם), וכן אל בני בבל, הם הרעו לי יותר מכל האומות. וכן ריק ב: קראתי למאהבי המה רמוני - פתרונו: האומות שדבקתי בהם לאהבה ― הם מצרים ואשור, מצרים דכתיב "ותזני אל בני מצרים" (יח' טז,כו), וכתיב "אל בני אשור עגבה" (יח' כג,יב) ― להם קראתי לעזרתי, והמה רימוני - שלא עזרוני; כשם שהוא אומר בעיניין: "עודינו תכלינה עינינו אל עזרתינו הבל בצפיתנו צפינו אל גוי לא יושיע" (איכה ד,יז).] 


ראב׳׳ע: קראתי לנכרים שכני, אולי יתנו לי עיצה, והמה רמוני. כי כל יועצי מתו ברעב, והכהנים המתפללים בעדי, והזקנים אנשי עצתי; רק נשארו מהבחורים והבתולות שיש להם כח לסבול - גם הם נשבו.

רש׳׳י: המה רמוני - כגון בני ישמעאל, שהיו יוצאים לקראת הגולים כשהיו השבאים מוליכים אותם דרך עליהם, ומראים עצמם כאילו מרחמים עליהם, והיו מוציאים אליהם מיני מלוחים ונודות נפוחים, כסבורים שהוא יין, ואוכלים וצמאים ורוצים לשתות, וכשמתיר הנוד בשיניו היתה רוח נכנסת במעיו והוא מת. וזהו שאמר הכתוב "ביער בערב תלינו" וגו', "לקראת צמא התיו מים יושבי ארץ תימא בלחמו קדמו נודד" (יש' כא,יג-יד; ראה איכ"ר ב,ד). וישיבו את נפשם - כדי שישיבו את נפשם[footnoteRef:81]. [81:  כן כספי: וישיבו - נכון בכאן בעברי ובהגיון כמו אם אמר 'שישיבו'.] 


(כ)
ראב׳׳ע: והייתי צועקת לשם ומתודה, כאשר ראיתי חרב הצר משכלת בחוץ ובבית רעב כמות.

רש׳׳י: חמרמרו - כווצו; ויש בלשון משנה (חולין ג,ג): 'נפלה לאור ונחמרו בני מעיה'. 
ריק ב: מעי חמרמרו - פתרונו: מעי רותחו, כאותה ששנינו (משנה חולין ג,ג): נפלה לאוּר ונחמרו בני מעיה[footnoteRef:82]. [82:  כן ריק א: מעי חמרמרו - כאותה ששנינו (משנה חולין ג,ג): נחמרו בני מעיה, ופתרונו: מעיי רותחו.] 

ראב׳׳ע: חמרמרו - כפול העי"ן והלמ"ד. והטעם: כמו עכורים; וכן "פני חמרמרו" (איוב טז,טז). והם מגזרת 'חומר', כי הבכי כמים; וכן "יין חמר" (תה' עה,ט).[footnoteRef:83] [83:  כן כספי: חמרמרו - מטעם 'חמר'.] 

ריד: חמרמרו - לשון חמימות ושריפה.

כספי: כי מרו מריתי - זה נתינת סבה אל נהפך לבי, כטעם "ויהפך לבב פרעה" (שמ' יד,ה), כלומר: שנוי רצון. וזה, כי כמה פעמים רצה צדקיהו ורבים מן העם להִמסר לנבוכד נצר, כמו שמפורש בירמיהו (פרק לח), אך באחרית מרו פי ה' וירמיהו שהיה יועץ זה.

רש׳׳י: בבית כמות - בתוך הבית היתה אימת שדים ומזיקים ומלאכי מות, ומחוץ חרב האויב משכלת.
ריק ב: בבית כמות - פתרונו: מבפנים אימת מות; כמו "מחוץ תשכל חרב ומחדרים אימה" (דב' לב,כה).
ריד: מחוץ שכלה חרב - כעניין שנאמר "מחוץ תשכל חרב ומחדרים אימה" (דב' לב,כה), שבתוך העיר היה הדֶבר ובחוץ חרב האויב.
ראב׳׳ע: ובבית רעב כמות.
כספי: בבית כמות - זה משרת אל כ"ף הקירוב והאִמות יחד, כי הכל היה בבתיהם, כטעם "ומחדרים אימה" (דב' לב,כה).

(כא)
ראב׳׳ע: שמעו - מאהבי, הנזכרים למעלה[footnoteRef:84] (פס' יט), ואין מנחם מהם; והאויבים שמעו צעקותיי ושמחו... [84:  כן כספי: שמעו - רומז לידועים האוהבים, שקדם זכרם כמה פעמים, גם יזכירם אחר זה.] 


רש׳׳י: כי אתה עשית - אתה גרמת לי שהם שונאים אותי, שהבדלתני ממאכלם וממשתיהם ומהתחתן בם; אם נתחתנתי בהם, היו מרחמים [עלי ו]על בני בנותיהם. 
ריק ב: כל אויבי שמעו רעתי ששו כי אתה עשית - כי ממך הייתה סיבה, ועל דבר זה ששו: שהיתה גזרה גזורה מאיתך[footnoteRef:85]. בתחילה, כששמעו האומות שהיה נבוכד נצר מתקן עצמו לצור על ירושלם, לא האמינו מלכי ארץ וכל יושבי תבל (ע"פ איכה ד,יב) שיהא כח לצר ואויב לבא על ירושלם; אבל כששמעו ירמיה מתנבא "כי הנני קורא לכל משפחות ממלכות צפונה... ובאו ונתנו איש כסאו פתח שערי ירושלם" וגו' (א,טו) - כיון ששמעו שמאיתך היתה גזירה גזורה, אותה שעה ששו. הוא שאומר כאן: כל אויבי שמעו רעתי ששו כי אתה עשית.  [85:  ע׳׳כ ג׳׳כ בריק א.] 

ראב׳׳ע: שמחו, כי אתה שמחתם וקֵרבת היום שקראתם ובאו במצוותך, עד שיהיו נמשלים לי. ויתכן להיות פירושו לעתיד: לוּ תביא היום שקראת ביד הנביאים, ויארע להם מה שאירע לי.
כספי: כי אתה עשית - גם זה אינו נתינת סבה בעצם אל ששו {עי׳ פירושו לעיל א:ה, ׳נתינת סבה פועלת לכל מה שקדם, שהכל דבר אחד בעניין׳}.

רש׳׳י: הבאת יום קראת - הלואי והבאת עליהם יום המועד שקראת עלי, ויהיו כמוני ברעה (ראה איכ"ר א,נו)[footnoteRef:86]. [86:  כן ראב׳׳ע: הבאת יום קראת - תחסר מלת 'לוּ' טרם הבאת, כאילו היא מתאוה. ויתכן להיות כמשמעו. וכעי׳׳ז ריד: הבאת יום - כמו 'תביא יום ותקרא' עליהם פורענות, ויהיו כמוני; וכן כל אלו שמדבר לשון עבר הוא לשון עתיד, שכך דרך המקרא, לדבר העתיד בלשון עבר ועבר בלשון עתיד.] 

ריק א: הבאת יום קראת - מכמה שנים, שקראת על ידי נביא לבוא נבוכד נצר על ירושלים ולהחריבה. אמר רבי לוי (ראה איכ"ר פתיחתא כג): שמונה עשרה שנה היתה בת קול מפוצצת בביתו שלאותו רשע: עבדא בישא קום חרוב ביתא דמרך, דבני מרך לא שמעין ליה.
ריק ב: הבאת יום קראת ויהיו כמוני - שאר מועדות, שמלך בשר ודם מוועד יום קרב ומלחמה, הרבה פעמים בטל המועד, כמו "פרעה מלך מצרים שאון העביר המועד" (יר' מו,יז), אבל אתה הבאת יום קראת, פתרונו: יום שקבעת לפורענות לא עבר ולא בטלה גזירה; אותו יום שכתוב "קרא עלי מועד לשבור בחורי" (לעיל,טו) הבאת. ויהיו כמוני - פתרונו: כאשר לא עבר יום שקבעת לפורענותי, כמו שכתוב: הבאת יום קראת, כמו כן יום שקבעת לפורענותם, "כי יום נקם לה' שנת שילומים לריב ציון" (יש' לד,ח), יבא ולא יעבר.

ריק א: ויהיו כמוני – כלומר: כמו שאני שוממה כך יהיו הם שוממים.[footnoteRef:87] [87:  פי׳ זה ע׳׳פ מהד׳ עה׳׳ת והוא בכ״י פ, ד, ובגיליון בכ״י ל. בכ״י צ חסר.] 


(כב)
רש׳׳י: תבא כל רעתם לפניך - יפקדו ויזכרו עוונותם לפניך[footnoteRef:88]. ועולל למו - וּפְעוֹל למו[footnoteRef:89]; כמו "גם במעלליו יתנכר" (מש' כ,יא); "וכפרי מעלליו" (יר' לב,יט).   [88:  כן ריק ב: תבא כל רעתם לפניך - ועונם מלפניך אל תמחה (ע"פ נחמ' ג,לז). וכן ראב׳׳ע: עשֵׂה להם בעבור רעתם כאשר עשית לי בעבור פשעי, כי לבי דוי; עד שיהיו כמוני (ראה לעיל,כא) - כאשר פשעו גם הם. וכן כספי: רעתם - הרעות שעשו בכמה מינים.  ]  [89:  כן כספי: ועולל - ועשֵה; לשון בקשה ממנו לה' יתברך.] 


ראב׳׳ע: ועולל - עשֵׂה; מגזרת "עלילותיו" (יש' יב,ד). והנכון, שטעמו כמו 'סבה'; וכן "ולו נתכנו עלילות" (ש"א ב,ג

ריק ב: ועולל למו כאשר עוללת לי על כל פשעי - שכשם שעוללת לי על פשעי מכאוב שאין לדַמותו לשום מכאוב, כמו שכתוב למעלה "הביטו וראו אם יש מכאוב כמכאובי" וגו' (לעיל,יב), כן עולל למו מכאוב גדול שלא יוכלו לדַמות אליו שום מכאוב. כי רבות אנחותי ולבי דוי - בנוהג שבעולם, אדם כואב באחד מאיבריו אין שאר אברים מרגישים וכואבים כל כך; אבל כשהלב דוה - כל הגוף דוה, ואין כאב ככאב הלב וכשבר רוח (ראה יש' סה,יד).

פרק ב
(א)
רש׳׳י: איכה יעיב - יאפיל[footnoteRef:90]; כמה דאת אמר "והשמים התקדרו בעבים" (בנוסחנו: עבים; מ"א יח,מה).  [90:  כן ריק ב: איכה יעיב באפו ה' את בת ציון - פתרונו: יחשיך; לשון "עבים" (שו' ה,ד). וכן ריד: איכה יעיב - לשון "עבים" הוא, והוא לשון חושך וכן כספי: איכה יעיב - מטעם 'עב' וענן וחשך, כטעם "והחשכתי לארץ ביום צר" (עמ' ח,ט).] 

ראב׳׳ע: איכה יעיב - יש אומרים (ראה רש"י): יעיב - מ'עב', כמו 'יחשיך'. והנכון: יגביה עד עב; לא הגביה השם את ציון, רק באפו - כדי להשליכה ממקום גבוה.
ריד: ...איך החשיך?! שזה הוא עבר ומדבר בלשון עתיד.

רש׳׳י: משמים ארץ - לאחר שהגביהם עד לשמים, השליכם לארץ בבת אחת, ולא מעט מעט; מאיגרא רמא לבירא עמיקתא (ראה חגיגה ה,ב).[footnoteRef:91]  [91:  כעי׳׳ז כספי: ארץ - נכון בעברי ובהגיון כמו שהיה נכון אם אמר 'לארץ'. והנה תפארת ישראל היתה גבוהה, עד שמים הגיע (ע"פ דה"ב כח,ט), להפלגה. גם ידוע ליודעים שתוף 'שמים'.] 


ריק ב: השליך משמים ארץ תפארת ישראל - הם "מבצרי בת יהודה" ו"כל נאות יעקב" ו"ממלכה ושריה", כמו שמפרש למטה (פס' ב); כל אלה נקראו 'תפארת ישראל'.

כספי: ולא זכר - ה' יתברך - ברצונו, לא שקרה לו שכחה כמקרה בני האדם, וחלילה! ואולי לא היה זה כמו זה: "ולא זכר שר המשקים" (בר' מ,כג).

רש׳׳י: הדום רגליו - שרפרף מרגלותיו[footnoteRef:92]; וזה בית המקדש (ראה איכ"ר ד,ג).[footnoteRef:93] [92:  כן ראב׳׳ע: הדום - דמות כסא קטן לרגלים.]  [93:  כן ריק א: ולא זכר הדום רגליו - בית המקדש שהוא הדום רגליו, כשם שאמר ישעיה: "ושוליו מליאים את ההיכל" (ו,א); ופתרו בו אנשי פתרון: הוא יושב על כסא רם ונישא והדום רגליו ממלאים את ההיכל, כלומר שגבוה כל כך, שבשמים הכין כסאו והדום רגליו מגיעין להיכל שלמטה. וכן ישעיה הוא אומר: "השמים כסאי והארץ הדום רגליי" (סו,א), ופירש יונתן: זהו בית המקדש (אינו בת"י שלפנינו). וכן ריד: הדום רגליו - זהו בית המקדש, כמו שנאמר "ושוליו מלאים את ההיכל" (יש' ו,א).] 

ריק ב: ולא זכר הדום רגליו ביום אפו - פתרונו: לא זכר עולמו ביום אפו; שהארץ וכל יושביה נקראו 'הדום רגליו', דכתיב "השמים כסאי והארץ הדום רגלי" (יש' סו,א). ואנשי פתרון פותרין בו (עי׳ רש׳׳י): לא זכר מקדשו ביום אפו: "והארץ הדום רגלי" - תירגם יהונתן: "בית מקדשי" (אינו בת"י שלפנינו).
כספי: וקרא בית המקדש בפרט 'הדום רגליו', ואם כן הוא כל ירושלם, גם כל ארץ ישראל, גם כל הארץ שבעולם; והכל אמת מצדדים, וזכור זה והקש על זה.

(ב)
ריד: בילע - לשון השחתה, כמו "בילע המות" (יש' כה,ח).

רש׳׳י: נאות יעקב - בתי יעקב, לשון 'נוה'.[footnoteRef:94] הגיע לארץ - השפילם לארץ.  [94:  כן ראב׳׳ע: אל"ף נאות - במקום וי"ו, כמו "נות... רועים" (צפ' ב,ו); וכן "תתאו לכם" (במ' לד,ז).] 


כספי: הגיע לארץ - כי המבצרים הם גבוהים עד שמים, כטעם "ערים גדולות ובצורות בשמים" (דב' ט,א); וכן נאמר "עד רדת חומותיך הגבוהות והבצורות" (דב' כח,נב), וכן "עד רדתה" (דב' כ,כ).

רש׳׳י: חלל ממלכה - אילו ישראל שהיו קרוים "ממלכת כהנים" (שמ' יט,ו).

ראב׳׳ע: והשפיל המבצרים, וחלל ממלכה - שהיו דרים במגדל וארמון גאה.

רש׳׳י: ושריה - מדרש אגדה יש (ראה איכ"ר ב,ה): אילו שרים של מעלה שהחליפם, הממונה על האור מינה על המים, והחליף כל הממונים; לפי שהיו ברשעי ישראל בעלי שם המפורש, ובוטחים שישביעו את שרי מעלה להצילם מאש וממים ומחרב, עכשיו כשהיה משביע את שר האש בשמו, הוא משיב: אין ממשלה זו בידי; וכן כולם.

(ג)
ריד: גדע - כמו "ורמי הקומה גדועים" (יש' י,לג).

ריק ב: גדע בחרי אף כל קרן ישראל - קרן ישראל, קרן כהונה, קרן לויה, קרן מלכות, קרן נבואה, קרן תורה.
ראב׳׳ע: גדע כל קרן ישראל - השתי מלכיות.
כספי: קרן - כפשוטו, וכן "רמה קרני" (ש"א ב,א), כי זה עניין משל ודמיון.

רש׳׳י: השיב אחור ימינו - עשה עצמו כמשיב אחור ימינו מלהלחם בעד בניו.[footnoteRef:95]  [95:  כן ריק ב: השיב אחור ימינו מפני אויב - ימינו, שהיתה מגינה על ישראל עד עכשיו מן האומות, כעיניין שנאמר "ימינך ה' נאדרי בכח ימינך ה' תרעץ אויב" (שמ' טו,ו), עכשיו עמדה לה מנגד, שלא עזרה אותם מחרב האויב. וכן ריק א בשוניים קלים.] 

כספי: ימינו - כנוי לישראל, גם לשֵם להפלגה; וכן השיב - רמז לישראל גם לה', כי הכל כוון ירמיהו בכאן, כי "משפטי ה' אמת צדקו יחדיו" (תה' יט,י).

ראב׳׳ע: ויבער - פועל עומד; ויחסר 'אף'. והנכון, שהוא שב אל בחרי אף.
כספי: ויבער - היותר נאות אצלי שזה 'יוצא', והוא רמז לה'. ודִמה החרבן לאש בוערת, ויותר מופלג: אש להבה, שהיא יותר אוכלת סביב מאש גחלים.

(ד)
רש׳׳י: דרך קשתו - לפי שכן דרך קשתות שהם חזקים, לשום רגליו עליהם כשהוא כופפם, לכך נכתב בלשון 'דריכה'.

ריק ב: דרך קשתו כאויב נצב ימינו - לירות בו את החץ, כביכול כצר שתופש את הקשת בשמאלו ויורה את החץ ביד ימינו; כעיניין שנאמר "והכיתי קשתך מיד שמאלך וחיציך מיד ימינך אפיל" (יח' לט,ג).
ריק א: נצב ימינו כצר - ימינו שהיתה עומדת להם לעזרה הפכה להיות להם לרעה.[footnoteRef:96] [96:  כן ראב׳׳ע: לא דיי שלא נלחם עם הצר, ש"השיב אחור ימינו" (לעיל,ג) כאילו אין כח לו, עד ששב כאויב.] 


ראב׳׳ע: נצב ימינו - בניין 'נפעל'. ויש 'ימין' זכר: "... נאדרי בכח" (שמ' טו,ו). וטעם באהל - אם תִפֹל האש בו, הכל יאכל מיד.

כספי: דרך - גם זה רמז לה', כי הוא הפועל הראש והראשון לכל מעשה ועושה; וזה יותר מופלג מן "השיב אחור ימינו" (לעיל,ג), כי שם העדר עֵזר, ופה מציאות נגוד. מחמדי עין - כטעם "מחמד עיניך" (יח' כד,טז).

רש׳׳י: [footnoteRef:97][(ת"ג:) שפך כאש חמתו - כן חבור המלה: שפך חמתו שהיא כאש; כי לא מצינו 'שפיכה' של 'אש', אלא אצל 'חמה', כדכתיב "שפוך חמתך על הגוים" (יר' י,כה).] [97:  ההוספה מופיעה בגיליון בכ״י לוצקי 778 (שם הוא קטוע), בכ״י פרמא 3081, ובדפוסים. היא חסרה בכ״י אוקספורד 165, לייפציג 1, אוקספורד 34.] 


(ה)
ראב׳׳ע: בלע ישראל - על גלות שומרון; והיה יהודה אחרי גלות השבטים באנחה.

רש׳׳י: וירב בבת יהודה - הרבה בכנסת יהודה תאניה ואניה - צער ויללה. 
ריק*: תאניה ואניה - ... אנינות ואבילות.[footnoteRef:98]  [98:  כן ראב׳׳ע: תאניה - התי"ו נוסף, מגזרת "ואנו ואבלו" (יש' ג,כו). כעי׳׳ז ריד: תאניה ואניה - לשון 'אנינות'.] 


רש׳׳י: וירב - יו"ד נקוד קמץ [קטן] (סגול), שהוא לשון 'הִרְבָּה את אחרים'[footnoteRef:99]; "וירב העם ויעצמו" (שמ' א,כא) - נקוד חרק, שהוא לשון 'רָבֶה הוא עצמו'. וכן כל תיבה שפעל שלה בה"י, כגון 'פנה', 'בנה', 'זנה', כן דרכה לשמש כשהוא מחסר ממנה ה"י: כשהוא מדבר על עצמו נקוד חירק, כגון "ויפן פרעה" (שמ' ז,כג), וכשהוא מדבר על אחרים נקוד קמץ: "ויֶפן זנב אל זנב" (שו' טו,ד); "ויִגל יהודה מעל אדמתו" (מ"ב כה,כא) - "ויֶגל מלך בבל (לפנינו: אשור) את ישראל אשורה" (מ"ב יח,יא). [99:  כן ריק*: וַיֶּרֶב בבת יהודה תאניה ואניה - פתרונו: ויגדיל... אילו היה נקוד 'וַיִּרֶב', היה פתרונו: וַיִּגְדַּל, כמו "וַיִּרֶב העם" (שמ' א,כ). וכן ראב׳׳ע: וירב - בשלש נקודות תחת היו"ד, מהבניין 'הכבד הנוסף'. וכן ריד: וַיֶּרֶב - כמו 'וַיָּרֶב', ופתרונו: הִרְבָּה. וכן כספי: ויֶרב - בשלש נקודות תחת היו"ד, והוא מ'הפעיל' כמו 'וַיַּרְבֶּה'.] 


(ו)
רש׳׳י: ויחמס - לשון כריתה, וכן "יחמס כגפן בסרו" (איוב טו,לג); "נחמסו עקיביך" (יר' יג,כב). כגן - כמו שגוזזין ירקות הגנה. 
ריק ב: ויחמוס כגן סוכו (בנוסחנו: שכו) - פתרונו: גילה ציון, שהיה סוכו, דכתיב "ויהי בשלם סוכו ומעונתו בציון" (תה' עו,ג), כגן זה שעומד פרוץ ומגולה לאחר שנלקטו פירותיו. ויחמוס - לשון גילוי[footnoteRef:100], כמו "כוהניה חמסו תורתי" (יח' כב,כו), שפתרונו: גילו פנים בתורה שלא כהלכה; וכן "נגלו שוליך נחמסו עקביך" (יר' יג,כב). [100:  כן ריק א: ויחמס - פתרונו: ויגל. וכן ראב׳׳ע: ויחמוס - חשף: "נחמסו עקביך" (יר' יג,כב).] 

ריד: ויחמס כגן סוכו (בנוסחנו: שכו) - לשון הסרה הוא, כמו "חמסו תורתי" (יח' כב,כו), שפתרונו: הסירו תורתי ממקומה. כלומר: סוכתו שלבורא, שהיתה מגינה עלי, עכשיו הסירו. והרחיב כספי: ויחמוס כגן סוכו (בנוסחנו: שׂכו) - כבר הודעתיך הפלגת לשון העברי; ולא אל חנם נקרא 'לשון הקודש' ו'יקר', כי אין כמוהו בדיוק ודקדוק. והנה סוג שמוש ההעדר יש תחתיו מינים לאין מספר, וכל אחד בעניין מיוחד. ולכן 'חמס' הוא תחת סוג העדר מציאות הדבר, ולכן נאמר "חמסו תורתי" (צפ' ג,ד), ואמרו החכמים: חומס האמת. ולא נוכל אנחנו לבוא עד תכלית יחוד מין מין בכל העברי, רק נבוא בקצתם, כל שכן שנעמוד על הכלל. ולכן הכוונה בזה העדר מציאות המקדש, ובפרט מקום לפני לפנים ששם נועד ה', כמו שכתוב "ונועדתי לך שם" (שמ' כה,כב). ומבואר (שם, כ-כב) כי שם הכרובים סוככים, ולכן אמר על זה סוכו ומועדו. וה' העדירוֹ, כי נבוכד נצר השחיתו. ואולם דמיון כגן - כאלו היה סוכת קוצים ושומרי גנות, שהם בתכלית הפחיתוּת, והפועלים הורסים אותם אחר שעבר הקיץ.

רש׳׳י: סוכו - מעונתו[footnoteRef:101] (ע"פ תה' עו,ג).  [101:  כן ראב׳׳ע: ואחרכן גלה סכו (בנוסחנו: שכו), שהוא מקום הדביר.] 

ראב׳׳ע: סכו (בנוסחנו: שכו) ו"סכתו" (תה' יח,יב) - כמו "חקו" (מש' ח,כט) ו'חקתו'. וטעם כגן - כאשר יִכְלו עָלָיו. 

רש׳׳י: שיחת מועדו - בית קדש הקדשים, ששם היה נועד לבניו, שנאמר "ונועדתי לך שם" (שמ' כה,כב). 
ריד: שיחת מועדו - בית המקדש, שהוא בית וועד שלבורא.

ריק ב: שיחת מועדו - פתרונו: מן היום שיחמוס כגן סוכו, מן היום ההוא והלאה שחת מועדו {= חגים}.[footnoteRef:102] שכח ה' בציון מועד ושבת - שמשחרב הבית ואילך בטלו עולי רגלים; וכן מאותו היום ואילך {פס׳ ז} זנח ה' מזבחו, נאר מקדשו. [102:  כן ראב׳׳ע: מועדו - כמו "באי מועד" (איכה א,ד). וכן כספי: מועד - מועדי ה', והם החגים, ואחד מהם שבת, כמו שמפורש בתורה (וי' כג,ב-ג).] 


רש׳׳י: מלך וכהן - צדקיהו ושריה כהן גדול (ראה מ"ב כה,יח).
ראב׳׳ע: וטעם מלך וכהן - שהכהן מורה המצות, והמלך משמר התורה בכחו; ולשניהם נתן התורה (ראה דב' יז,יח).
כספי: מלך וכהן - כי הם שני הכתרים. ונכון היה כי הקדים בסדר מלך, ואם גם היה נכון אם אמר 'כהן ומלך'.

רש׳׳י: סוכו - מעונתו[footnoteRef:103] (ע"פ תה' עו,ג). שכו כתיב, ששיכך חמתו מעל בניו בחורבן ביתו. כך נדרש במדרש קינות (איכ"ר ב,י).[footnoteRef:104] [103:  כן ראב׳׳ע: ואחרכן גלה סכו (בנוסחנו: שכו), שהוא מקום הדביר.]  [104:  כן ריק א: שוכו - מפני מה כתוב בשי"ן? שכיון שנחמסו ישראל וגלו, מיד שככה חמתו של הקדוש ברוך הוא; וכן הוא אומר "וגם אני אכה כפי אל כפי והניחותי חמתי" (יח' כא,כב; ראה איכ"ר ב,י).] 


(ז)
ריד: זנח - לשון הרחקה.
כספי: זנח - גם זה כטעם "ולא זכר הדום רגליו" (לעיל,א).

רש׳׳י: נאר - ביטל, וכן "נארת ברית עבדך" (תה' פט,מ).[footnoteRef:105]  [105:  כן ריק*: נאר - 'אינליידיר' בלעז (לחלל), כמו "ניארת ברית עבדך" (תה' פט,מ). וכן ראב׳׳ע: נאר - הנו"ן שורש: "נארת (בנוסחנו: נארתה) ברית עבדך" (תה' פט,מ); כמו 'עזב' או 'שנא'.] 

ריד: ניאר מקדשו - לשון שריפה; או הוא לשון הרחקה, כמו "נארת ברית עבדך" (תה' פט,מ).

ראב׳׳ע: חומת ארמנותיה - שב אל המקדש.
כספי: ארמנותיה - כנוי למקדש, גם לציון בכלל. הכל היה, והכל נכון בלשון.

רש׳׳י: כיום מועד - שהיו שמחים ומשוררים בתוכו בקול רם, כן נתנו האויבים בחורבנו קול שמחה.[footnoteRef:106] [106:  כן ריק ב: קול נתנו בבית ה' כיום מועד - קול נתנו האויבים בבית ה' לרעה ביום שנכנסו בו להחריבו. וכן ראב׳׳ע: קול נתנו הצרים בבית ה' מרוב שמחתם, כאשר היו ישראל עושים במועדים. וכן ריד: קול נתנו האויבים בבית ה' להחריבו, כיום מועד - שהיו מתקבצים ישראל שם לשמוח ולזמר. וכן כספי: נתנו - האויב, כי הוא שם כלל, אם סוג אם מין. והטעם: על רוב שמחתם. כיום מועד - הוא עת שמחת בית השואבה, ובכלל כן בכל קבוץ ביום חג. {רק ריק ב וריד לא כתבו שקול האויבים קול שמחה דווקא.}] 

ריק ב: כיום מועד שהיו הלוים משוררים בו ונותנין בו קול תודה וקול זמרה המון חוגג (ע"פ תה' מב,ה).

(ח)
ראב׳׳ע: נלכד הבית, כי נפלה חומת העיר ונבקעה.

רש׳׳י: חשב ה' להשחית - זה ימים רבים שעלתה על דעתו כך, שנאמר "כי על אפי ועל חמתי היתה לי העיר הזאת ... להסירה מעל פני" (יר' לב,לא). נטה קו - של משפט, ליפרע על עונינו. מבלע - מהשחית. 

ריק ב: חשב ה' להשחית - פתרונו: כאשר חשב להשחית חומת בת ציון וגזר עליה גזירה, לא ניחם על הרעה אשר חשב להשחית ולא השיב ידו מבלע. לפי שמצינו במקומות הרבה שגזירות שהוא גוזר מתבטלות, כמו "וינחם ה' (בנוסחנו: האלהים) על הרעה אשר דבר לעשות להם ולא עשה" דנינוה (יונה ג,י), אבל כאן, כאשר חשב בלבו להשחית חומת בת ציון נטה קו, פתרונו: גזר עליה גזירה של השחתה ― כמו "ונטה עליה קו תהו"[footnoteRef:107] (יש' לד,יא), שפתרונו: גזר עליה גזירה של חורבן, וכן "ונטיתי את (לפנינו: על) ירושלם את קו שומרון" (מ"ב כא,יג), שפתרונו: גזר עליה את גזירת שומרון ― לא השיב ידו מבלע - פתרונו: לא שב מאותה גזירה. [107:  כעי׳׳ז ראב׳׳ע: נטה קו - תהו (ע"פ יש' לד,יא). וכן כספי: נטה קו - אע"פ שבא סתם ובמוחלט, הטעם: "קו תוהו" (יש' לד,יא) ביחוד, ורבים כן בתורה ובנביאים. וזכור זה והקש ותמצא סודות.] 


כספי: חשב ה' - הטעם: שָׂם מחשבתו לעשות זה הפעל.

רש׳׳י: חיל וחומה - שורא ובר שורא (ראה איכ"ר ב,יב), חומה נמוכה שכנגד חומה גבוהה.[footnoteRef:108] [108:  כעי׳׳ז ריק ב: ויאבל חיל (בנוסחנו: חל) וחומה - שורה ובר שורה (ראה פסחים פו,א), חומה לִפנים מחומה. וכן ריד: חל וחומה - חומה הוא גבוה, וחל הוא קיר נמוך בצידו, לחוזק. וכן כספי: חיל - הוא סביב החומה מחוץ.] 

ראב׳׳ע: חל - כמו "ותעמד בחל" (ש"ב כ,טו); והוא מקום סביב החומה.

ריק ב: יחדיו אומללו - פתרונו: פסקו, כמו "פרח לבנון אומלל" (נח' א,ד); וכן "רבת בניה אומללה" (ש"א ב,ה) - פתרונו: פסקה מלהוליד.[footnoteRef:109] [109:  כן ריק א: אומללו - פתרונו: פסקו; וכל לשון 'אומלל' פתרונו: 'פסק', וכן "פרח לבנון אומלל" (נח' א,ד) - פסק ומש מעשות פרי כשם שהיה למוד, וכן "ורבת בנים אומללה" (ש"א ב,ה) - פסקה מלהוליד ועמדה מלדת.] 

ריד: אומללו - עניין הכרתה, כמו "אומלל אני" (תה' ו,ג).

(ט)
ריק ב: ומן היום שפסקו חיל וחומה שלה, טבעו בארץ שעריה אבד ושיבר בריחיה - שכל עיר שחרבו חומותים שלה, שעריה ובריחיה למה? אין אדם נותן לב עליהם לבנותם, ומאליהם הם אובדים ומשתברים.
ראב׳׳ע: אבד ושבר - שב אל השם, הכתוב בפסוק ראשון (לעיל,ח).

כספי: אבד ושבר - מבנין 'הדגוש' - לחוזק האִבוד והשברון; והקש על זה בכל העברי. ואין קושיא כי תמצא בכמה מקומות לשון פעל 'קל' על תאר שהוא בלי ספק בתכלית החזק, כמו שקדם: "לשבור בחורי" (א,טו), וכן "וישראל אהב את יוסף" (בר' לז,ג), כי הבקי בהגיון ידע כי זכירת החלוש אינו מכריח שלילת החזק. גם ידע שכל קניין הוא עניין, וזה ידוע ליודעים לדבר. וכבר הארכתי על זה במקום אחר, והמצאתי למה היו הבניינים ארבעה סוגים, ודי בזה בכאן.

רש׳׳י: אין תורה - אין בהם מורה הוראה.
ריק א: מלכה ושריה בגוים אין תורה - כלומר: אינן יכולים לעסוק בתורה בגלות מעוני ומרוב עבודה (ע"פ איכה א,ג).[footnoteRef:110] גם נביאיה לא מצאו חזון מה' - מיום שגלו. [110:  כן ריד: בגוים אין תורה - אינם יכולים לעסוק בתורה בתוך הגוים.] 

ריק ב: מלכה ושריה בגוים אין תורה - פתרונו: מן היום שגלו מלכה ושריה בגוים, אין תורה מתקיימת בישראל, שמאותו היום בטלו כל המצות התלויות בארץ. גם האומות גוזרין עליהם גזירות לבטל את התורה.
ראב׳׳ע: כאשר טבעו שעריה, הלך המלך בגולה ונשאר בלא משנה תורה. גם הנביאים - נפסקה נבואתם בארץ נכריה.
כספי: מלכה ושריה - כל שכן יתר העם. אין תורה - זהו היותר רע, כל שכן לגולים, כי אם יש תורה יש קמח (עי׳ משנה אבות ג,ז). וגם הטעם הזה, לפי שהמלכים והשרים נהוג שימצא אצלם מורים להם הדרך ילכו בה בכל מעשיהם, כמו שמבואר בספרי הנביאים. וכן גם נביאיה, כי בהיותם בגלות וצרה לא ימצאו חזון מה', כמו שמבואר.

רש׳׳י: טבעו בארץ שעריה - מדרש אגדה (ראה שם ב,יג): לפי שחלקו כבוד לארון, שנאמר "שאו שערים ראשיכם" (תה' כד,ז), לפיכך לא שלטה בהן בִּרְיָא וטבעו בארץ. ורבותינו אמרו (ראה סוטה טו,א): מעשה ידי דוד היו, לפיכך לא שלטו בהם שונאים.

ריק ב: גם נביאיה לא מצאו חזון - שמימות חגי, זכריה ומלאכי פסקה נבואה מישראל.[footnoteRef:111] [111:  מפרש ע׳׳ד הדרש על ימי בית השני.] 


(י)
ראב׳׳ע: על שנפלה גבהות ציון, ישבו על העפר הזקנים בגולה, והבתולות לא תשמחנה בחופתם. ראשן - שער ראשן. [וכן "ויגז... ראשו" דאיוב (א,כ), שרוצה לומר: שיער ראשו; ועיין שם.][footnoteRef:112] או כמשמעו. [112:  הסוגריים ליתא במהד׳ עה׳׳ת.] 


כספי: זקני - שדרכם לשבת על כסאות, גם בשערים, במקום גבוה. הורידו לארץ ראשן - כמשמעו, כטעם "ויקוד ארצה" (שמ' לד,ח). והראש הוא גבוה לנכח המקיף, והאדם המתמרמר ישפילהו ויגיעהו עד עפר, כמו שנראה תמיד. בתולות ירושלם - הֵפך דרך הבתולות לסלסל ראשן.

רש׳׳י: ישבו לארץ וגו' - כמשמעו. ומדרש אגדה (ראה איכ"ר ב,יד): נבוכד נצר הושיבן לארץ כשמרד בו צדקיהו ועבר על שבועתו; בא וישב לו בדיפי של אנטוכיא, ושלח בשביל סנהדרין, ובאו לקראתו. ראה אותן אנשים של צורה, והושיבן בקתידראות של זהב. אמר להם: סדרו לי תורתכם פרשה ופרשה ותרגמוה לי; כיון שהגיעו לפרשת נדרים, אמר להם: ואם רצה לחזור, יכול הוא? אמרו לו: ילך אצל חכם ויתיר לו; אמר להם: [בפניו או שלא בפניו? אמרו לו: בפניו; אמר להם:] אם כן, אתם התרתם לצדקיהו את שבועתו; צוה ושמטום והושיבום לארץ וקשרו שערות ראשם בזנבות הסוסים וגיררום.[footnoteRef:113] [113:  כן ריק ב: ישבו לארץ ידמו - כמו "ויתפשו את המלך ויעלו אותו אל מלך בבל רבלתה וידבר (בנוסחנו: וידברו) אתו משפט" (מ"ב כה,ו). היה מפרש רבי מנחם ברבי חלבו הזקן: כיון שתפש מלך בבל את צדקיהו בערבות יריחו, אותה שעה סימא את עיניו והביאו לבבל סומא, לקיים מה שנאמר "והבאתי אותו בבלה ארץ כשדים ואותה לא יראה ושם ימות" (יח' יב,יג). כיון שבא לבבל, שלח והביא זקני ירושלם לפניו; אמר: כתוב בתורתכם "איש כי ידר נדר לה' או השבע שבועה לאסר אסר על נפשו ולא (בנוסחנו: לא) יחל דברו" (במ' ל,ג) - כלום אדם יכול להפר לו שבועה? השיבוהו: הוא אינו מוחל, אבל אחרים מוחלין לו. אמר להם: אם כן, אתם מחלתם לצדקיהו את השבועה שהמלכתיו והבאתיו באָלָה שלא ימרוד בי, ובזה את אלתי והפר את בריתי ומרד בי! מיד גזר והושיבום לארץ וגזר שיהרגו, דכתיב: ישבו לארץ ידמו זקני בת ציון (ראה איכ"ר ב,יד).] 


(יא)
ראב׳׳ע: וכל אחד מהזקנים אומר: כלו בדמעות עיני... - כאשר יזכר ימי הרעב בציון.
כספי: בדמעות - הם סבה פועלת לכלוי העינים ואבודם. כבדי - יזכור הִשָחֵת האברים החיצונים והפנימים, וכן יקרה לכל אדם סובל תוגות; וזה מדבר גם על עצמו גם על כלל ישראל.

רש׳׳י: חמרמרו - דרך בני מעים כשמשליכין אותם לאור הם כווצים ומתחמרים.
ראב׳׳ע: חמרמרו - כראשון (איכה א,כ {=׳ כמו עכורים ... והם מגזרת 'חומר'׳}). בעטף - בחסרון הה"א, מבניין 'נפעל'; כמו "בהרג הרג" (יח' כו,טו).

ריד: בעטף עולל - על שם שמתכסה קצתו בקצתו כתב לו לשון 'עיטוף', מלשון "ועמקים יעטפו בר" (תה' סה,יד). והרחיב כספי: בעטף - כטעם "עלי נפשי תתעטף" (צירוף של יונה ב,ח ותה' מב,ז). ולשון 'עטוף' עניין סוג הוא, התחבר והתדבק הדבר חלקיו זה עם זה, ולכן נאמר זה הלשון על המתמרמר ביגונו שיגיעהו בהכרח פלצות, וכל שכן אם יש רעב וקור; וכן יאמר אחר זה "בהתעטפם כחלל" (להלן,יב). ואחר שבארנו הוראת לשון 'עטוף' וסוג עניינו, הנה בארנו מה שאמרו רבותינו ז"ל הקדושים (ראה ר"ה יז,ב), שלא נעלם מהם דבר אמת, שהקדוש ברוך הוא מתעטף בטלית. וזה אמת מכמה פנים, וכמו זה הלשון אמר הפילוסוף, שהשכל הנפרד מתעטף קצתו עם קצתו. אמנם ביאור זה יותר אין זה מקומו.

(יב)
ראב׳׳ע: האֵם היא המינקת, על כן זכר האמות ולא זכר האבות. שי"ן בהשתפך קודם תי"ו 'התפעל', כמו "וישתמר" (מי' ו,טז).

כספי: לאמותם יאמרו - ה"עולל" וה"יונק" שזכר (לעיל,יא). כחלל - המוכה מכת חרב.

(יג)
ראב׳׳ע: אעידך - מגזרת "עדות".[footnoteRef:114] [114:  כן כספי: אעידך - מטעם 'עֵד' ו'עדוּת', וכמה מיני עדיות נכונים בכאן.] 

רש׳׳י: מה אעידך - לומר לך: מה תתמהי על שברך, הלא אף לאומה פלונית אירע כמותך[footnoteRef:115]. מה אשוה לך ואנחמך - כשבאה צרה על האדם, ואומרים לו: 'אף בפלוני עלתה כך' - תנחומים הם לו.[footnoteRef:116] [115:  כעי׳׳ז ראב׳׳ע: מי עדים שאירע להם כן?]  [116:  כן ריק*: מה אעידך ומה (בנוסחנו: מה) אדמה לך - שאוכל לומר: והלא לאומה פלונית אירע כמו שאירע לך, {שאין לך אומה שאירע לה כשם שאירע לך} שתראי אותם וניחמת (ע"פ יח' לב,לא). {המשפט בסוגריים נשמט בריק ב}] 

כספי: וטעם ואנחמך - כי אֵבל רבים חצי נחמה.

ראב׳׳ע: ואם השבר גדול כים, לא ימָצא חובש חִתול (ע"פ יח' ל,כא) לו.
כספי: ירפא - מטעם "רפא (בנוסחנו: רְפָה) שבריה" (תה' ס,ד), וזה רפואה ממלאכת היד; וראוי לרופאים האלה שידביקו חלקי העצם הנשבר, ואם פרוד השבר הוא רחב כמו הים, מי ידביקם?

(יד)
ראב׳׳ע: כל זה בא אליך בעבור נביאיך, ולא נביאי השם.
ריק*: ומי גרם לך כל הרעה הזאת? נביאיך שחזו לך שוא ותפל, כשם שאמר יחזקאל: "אמור אל טחי תפל ויפל" (יג,יא). 
כספי: נביאיך - נביאי השקר כחנניה וצדקיה, כמו שמפורש בירמיהו (ראה יר' כח ומ"א כב,יא). וזה היה סבה גדולה בחרבן בית ראשון.

רש׳׳י: שוא ותפל - דברים שאין בהן טעם[footnoteRef:117]...  [117:  כן ראב׳׳ע: ותפל - כמו שוא; וכן "היאכל תפל" (איוב ו,ו) - שאין לו טעם; וכן "לא נתן תפלה" (שם א,כב).] 

ריק*: תפל הוא חומר שאין סיד מעורב בו, שאינו דבוק בקיר, אלא היום טחים אותו בכותל ומחר {מטר סוחף בא ומפילו}[footnoteRef:118]. אף כאן, נביאיך חזו לך שוא ותפל - שחזו לך משאות שוא לאמר: שלום יהיה לכם (ע"פ יר' כג,יז).[footnoteRef:119] [118:  ריק א: באה רוח גדולה ומפלת אותו.]  [119:  כן ריד: נביאיך חזו לך - נביאי השקר היו מתנבאים לך דברי שקר ותפלות, לומר 'שלום לכם אל תיראו' (ע"פ בר' מג,כג).] 


רש׳׳י: ולא גלו על עונך - להוכיח דרכך על פניך. להשיב שבותך - ליישר משובתך... לשון "שובבה" (יר' לא,כא); "שובבים" (יר' ג,יד); "וילך שובב" (יש' נז,יז).[footnoteRef:120] ומדוחים - הדיחוך מעלי.[footnoteRef:121] [120:  כעי׳׳ז ריק ב: להשיב שבותך - כדי שתשובו בתשובה; כמו "ושב ה' אלהיך את שבותך ורחמך" (דב' ל,ג). וכן ריד: להשיב שבותך - כדי שתשובו בתשובה ולא תִגלו.]  [121:  כן ריק*: ומדוחים - שהדיחו אותך מדרכי המקום. וכן ראב׳׳ע: ומדוחים - שהדיחו מהדרך ישרה. וכן ריד: ומדוחים - דברי מסית ומדיח.] 

ריק ב: ולא גילו על עונך - לא גילו אחריתך, כי מרה תהיה באחרונה (ע"פ ש"ב ד,כו). 

ראב׳׳ע: משאות - נבואות; וכן "משא דמשק" (יש' יז,א).[footnoteRef:122] [122:  כן ריד: משאות שוא - נבואות שלשוא; כמו "משא מדבר" (יש' כא,א).] 


(טו)
ראב׳׳ע: יש נאנחים עליך כאשר שממת, ויש מניעים ראש ומלעיגים.

כספי: הזאת העיר - נכון זה כמו אם כתב 'ויאמרו הזאת העיר'.

רש׳׳י: שרקו - נופח בפיו... ודרך לעשות כן הרואה דבר חשוב שחרב וכלה.[footnoteRef:123] כלילת יופי - כל היופי היה שלה.[footnoteRef:124] [123:  כן ריק א: [ספקו עליך... שרקו ויניעו ראשם - כמו "ישם וישרוק" (יר' יט,ח).] {כן בכ״י פריס 162, מינכן 52. בכ״י לונדון 27298, פרמא 2203 חסר} ]  [124:  כן ראב׳׳ע: כלילת - מגזרת 'כֹל'. {אמנם אפשר שכוונתו כריד}] 

ריד: כלילת יופי - כלולה וגמורה מיופי. וכן כספי: כלילת יופי - כל שרש 'כלל' מטעם 'כל' ו'כללות'.
{ריק ב פי׳ מלשון צער, עי׳ בסמוך}

ריק ב: ספקו עליך כפים כל עוברי דרך ישרקו (לפנינו: שרקו) ויניעו ראשם על בת ירושלם וגו' - כשהיה בית המקדש קיים, לא לישראל בלבד היה תקנה אלא לכל האומות; שכשהיה צועק גוי לאלהיו - לא יעננו מצרתו, לא יושיענו (ע"פ יש' מו,ז), ואז מקלל מלכו ואלהיו ופנה למעלה (ע"פ יש' ח,כא), ואז בא לבית המקדש ונענה, דכתיב "וגם אל הנכרי אשר לא מעמך ישראל הוא ובא מארץ רחוקה למען שמך. כי ישמעו (לפנינו: ישמעון) את שמעך (לפנינו: שמך) הגדול ואת ידך החזקה וזרועך הנטויה ובא והתפלל אל הבית הזה. ואתה (בנוסחנו: אתה) תשמע השמים מכון שבתך ועשית ככל אשר יקרא אליך הנכרי למען ידעון כל עמי הארץ את שמך ליראה אותך כעמך ישראל ולדעת את (לפנינו: כי) שמך נקרא על הבית הזה אשר בניתי" (מ"א ח,מא-מג). לפיכך כל הגוים יקראו לירושלם 'כלילת יופי משוש לכל הארץ'; וכשחרבה היו כל האומות מצטערות, דכתיב "והבית הזה יהיה עליון כל עובר עליו ישם וישרק (בנוסחנו: ושרק). ואמרו על מה עשה ה' ככה לארץ הזאת ולבית הזה" (ראה מ"א ט,ח). אבל האויבים, הם האומות שהיו יושבים סביב לארץ ישראל, היו שמחים, דכתיב: פצו עליך פיהם כל אויביך שרקו ויחרקו שן אמרו בלענו אך זה היום שקוינהו מצאנו ראינו. 



(טז)
ראב׳׳ע: פצו - פצחו; וכן "יפצה פיהו" (איוב לה,טז), הרחיבו פה (ע"פ תה' לה,כא) כל אויבים.[footnoteRef:125] [125:  כן ריד: פצו - כמו "ופצתה הארץ את פיה" (במ' טז,ל).] 


רש׳׳י: פצו עליך פיהם - מפני מה הקדים פ"ה לעי"ן? מפני שהיו אומרים בפיהם מה שלא ראו בעיניהם.

(יז)
ראב׳׳ע: כי השם מלא אשר דבר ביד עבדיו, הנביאים הקדמונים.

ריק ב: עשה ה' אשר זמם - אע"פ שבהרבה מקומות שב מן הגזירה שגזר, כאן עשה אשר זמם.

רש׳׳י: בצע אמרתו - כלה גזירתו[footnoteRef:126]; כמו "יתר ידו ויבצעני" (איוב ו,ט). אשר צוה מימי קדם - מה שכתב בתורה "ויספתי ליסרה אתכם שבע" וגו' (וי' כו,יח). כעי׳׳ז ריק*: שהיתה גזירה גזורה מימי משה "והשימותי את מקדשיכם" (וי' כו,לא). [126:  כן ריק*: בצע אמרתו אשר צוה מימי קדם - השלים דברתו אשר גזר מימי קדם... בצע - פתרונו: השלים, כמו "והיה כי יבצע ה' את כל מעשהו" (יש' י,יב). וכן ראב׳׳ע: בצע - כלה; וכן "וידיו תבצענה" (זכ' ד,ט). כן ריד: ביצע אמרתו - השלים וסיים מה שאמר. וכן כספי: בצע - מסוג עניין 'כִּלה והשלים'.] 


(יח)
ראב׳׳ע: צעק לב צָרַיִך (ראה לעיל,יז); והטעם, כי נתנו צעקות כנגד השם, והיו אומרים {דרך לעג} לחומת בת ציון שתבכה, (פס׳ יט) ותתחנן על עולליה המתים ברעב ותאמר כן: (פס׳ כ) שהנשים אוכלות בניהם, והנביאים והכהנים נהרגים בַמקדש. והמפרש (ראה רש"י) כי על זכריה ידבר - דרך דרש (ראה איכ"ר ב,כג). 



כספי: צעק לבם - כנוי לאנשי בת ציון ויהודה.
ריק א: בתחלה לא צעקו אלי בלבם, אבל בבוא עליהם צרה וצוקה, צעק לבם אל ה'. וכעי׳׳ז ריק ב: ועתה, בגלותם, צעק לבם אל ה' - ואילו צעק לבם אליו בעוד שהיו יושבין על אדמתם בשלוה, עד שלא גלו, לא היו גולים ולא היו צריכין לצעוק בגלותם.

כספי: ואמר ירמיהו אל החומה שתוריד דמעה - וכל זה מליצת שיר, כמו שנהג בכל זה הספר. גם דרך השיר לדבר פעם לנסתר פעם לנכח, וכל ספר תלים בזה הדרך. ... תדום - לנקבה נסתרת, היא בת עינך.

רש׳׳י: פוגת - העברה... כמו "ויפג לבו" (בר' מה,כו).[footnoteRef:127]  [127:  כן ריד: פוגת לך - לשון שינוי, כמו "ויפג ליבו" (בר' מה,כו). תרגום "וריחו לא נמר" (יר' מח,יא): "וריחיה לא פג" (ת"י).] 

ריק*: אל תתני פוגת לך - פתרונו: אל תתני מעצור לך; כמו "עיני נגרה ולא תדמה מאין הפוגות" (איכה ג,מט). וכן ראב׳׳ע: פוגַת - דָבֵק[footnoteRef:128], והטעם: פוגת עין; מגזרת "ויפג לבו" (בר' מה,כו). [128:  כן כספי: פוגת - שם מוכרת, כמו "שְנַת" (תה' קלב,ד), ורבים כן בעברי.] 


רש׳׳י: בת עינך - שחור שבעין

(יט)
ריק ב: קומי רני בלילה - פתרונו: קומי צעקי בלילה. כשם שקרוי 'רון' כשישאו בני אדם קולם וירונו כאשר יגילו, כן קרוי 'רון' כשיתן אדם את קולו בבכי; כי 'רון' לשון צעקה הוא, הן למָשוש הן לקינה, כמה דאת אמר "לשמוע אל הרינה ואל התפילה" (מ"א ח,כח), שפתרונו: לשמוע אל הצעקה, וכן "ותעבור (בנוסחנו: ויעבר) הרנה במחנה" (מ"א כב,לו).[footnoteRef:129] [129:  כן ראב׳׳ע: רני - הרמת, קול בשיר או בנהי; וכן "ותעבר הרנה" (בנוסחנו: ויעבר; מ"א כב,לו) - הכרוז. וכעי׳׳ז כספי: רני - סוג לשמחה (ראה זכ' ב,יד) ולתוגה, ופה לתוגה.] 

ריד: קומי רוני - לשון תפילה, כמו "אל הרינה ואל התפילה" (מ"א ח,כח). לראש אשמורות - בראש כל אשמורה.

רש׳׳י: אשמורות - חלקי הלילה; שהלילה נחלק בשלשה חלקים, כמו שאמרו רבותינו במסכת ברכות (ג,א).

ריק א: קומי רוני בלילה - בליל כתיב, כלומר: בליל תשעה באב, זכרי אותו בכל שנה.[footnoteRef:130] [130:  כן בכ״י פריס 162, מינכן 52. בכ״י לונדון 27298, פרמא 2203 חסר: ״קומי רוני... שנה״.] 


(כ)
ריק ב: ראה ה' והביטה למי עוללת כה - כמו שעוללת לי: השמע עם[footnoteRef:131] (ע"פ דב' ד,לג) שתאכלנה נשים פריים עוללי טיפוחים? או ראה שיהרג במקדש כהן ונביא, כשם שנהרגו כהנים על עבודתם?![footnoteRef:132] [131:  כן כספי: למי - הטעם: למי זולתי.]  [132:  כן ריד: אם היה פורענות כזה שיהרג במקדש ה' כהן ונביא. {בניגוד למדרש המבוא ברש׳׳י.} ] 


רש׳׳י: עוללי טפוחים - ילדים רכים שעודן גדילים בטפחי אמותם. 
ריק ב: עוללי טיפוחים - פתרונו: עוללי גידולים.[footnoteRef:133] {ע׳׳ע ריק א לפס׳ כב ׳אשר טיפחתי׳, מובא שם} [133:  כעי׳׳ז ריד: עוללי טיפוחים - עניין תיקון וגידול, שמתקנים התינוקות בטפחיים. ] 

ראב׳׳ע: טפוחים - מגזרת 'טפח' (ראה יש' מח,יג); כמנהג הנשים עם ילדיהן הקטנים שיִשנו.[footnoteRef:134] [134:  כן כספי: טפוחים - מטעם 'טפח', כמנהג הנשים עם ילדיהן.] 


רש׳׳י: עוללי טפוחים - ... ורבותינו דרשוהו (ראה איכ"ר ב,כג) בדואג בן יוסף, שהיתה אמו מודדתו בטפחים בכל יום לתת זהב לבית המקדש לפי מה שהיה גדל. אם יהרג במקדש ה' כהן ונביא - רוח הקודש משיבתם: וכי נאה לכם שהרגתם את זכריה בן יהוידע? כמו שכתוב בדברי הימים שהוכיחם כשבאו להשתחות ליואש ועשאוהו עבודה זרה: "ורוח... לבשה את זכריה בן יהוידע" וגו' (דה"ב כד,ב), והיה כהן ונביא והרגוהו בעזרה (ראה שם, כא-כב).
כספי: אם יהרג - על יד נבוכדנצר. ואין ספק שנביאים מתו שם, ואם נמלטו ירמיה וברוך, כי היו היותר מעולים. וכבר ביאר המורה שתוף 'נביא' (מו"נ ב,לה). כהן ונביא - זה שני כתרים, רוצה לומר: כתר כהונה וכתר תורה; ולפנים אמר "מלך וכהן" (לעיל,ו), שהם כתר מלכות וכתר כהונה.
(כא)
ראב׳׳ע: שכבו - כטעם "ושכבתי עם אבותי" (בר' מז,ל). מתו נערים וזקנים, בתולות ובחורים.

כספי: חוצות - 'בחוצות'. נער וזקן - שמנהג כל אחד משני אלה לשכב על מטה רפה. טבחת - כצאן לטבח.

(כב)
רש׳׳י: תקרא כיום מועד - כמו 'קראת'; ולשון הווה הוא. מגוריי - שכניי הרעים[footnoteRef:135] (ע"פ יר' יב,יד), להאסף עלי להשחית (ראה איכ"ר ב,כה). [135:  כן ריד: תקרא כיום מועד - קראת כל שכיניי ומגוריי מסביב] 

ריק ב: תקרא כיום מועד מגוריי מסביב - פתרונו: תקרא מועד לשבור האומות שהיו לי מגור[footnoteRef:136] מסביב (ע"פ יר' ו,כה), כיום מועד שקראת עלי לשבר בחוריי (ראה איכה א,טו). [136:  כן ראב׳׳ע: מגורי - מגזרת "גורו לכם" (איוב יט,כט). ויש אומרים, שהטעם: אנשי מגורי.] 

ראב׳׳ע: כאילו קראת כל הפחדים שהיו לי וקבצתם סביבי.
ריד: תקרא כיום מועד - קראת כל שכיניי ומגוריי מסביב לבוא עליי בקיבוץ כמו שמתקבצים ביום מועד.[footnoteRef:137] [137:  כן כספי: תקרא - ספור מה שהיה אז בעת החרבן, כי קרא ה' לכל האויבים שיֵאספו ויבואו להשחית ירושלם והעם. וטעם כיום מועד - כי אז יֵאספו כל ישראל וזולתם לחוג ולמכור. ופירוש מגורי מסביב - הגרים סביבי, כי כל ערים הגרים סביבֵי ירושלם גם הם נהפכו למשחית.] 


רש׳׳י: אשר טפחתי וריביתי אויבי כלם - הילדים אשר טפחתי בטפחיי וגידלתי[footnoteRef:138], בא האויב וכלה אותם. [138:  כעי׳׳ז (לשיטתו לעיל פס׳ כ) ריק ב : אשר טיפחתי וריביתי - שניהם לשון אחד, כמו "בנים גדלתי ורוממתי" (יש' א,ב) ששניהם לשון אחד. וכיע׳׳ז ריד: טיפחתי - כמו "עוללי טיפוחים" (לעיל,כ).] 

ריק א: אשר טיפחתי ורביתי - אשר גדלתי טפחים טפחים וריביתי בא אויבי וכילם.
רבא׳׳ע: אשר טפחתי - הם הקטנים; ורביתי - הם הגדולים, כמו "ורבי המלך" (יר' מא,א). כלם - אויב אחד יכול לכלותם.[footnoteRef:139] [139:  כן כספי: אויבי - הטעם: סוג ומין.] 


פרק ג
פרק ד
(א)
רש׳׳י: איכה יועם זהב - קינה זו נאמרה על יאשיהו, כמו שנאמר בדברי הימים "הלא היא כתובה על ספר הקינות" (ראה דה"ב לה,כה); ועמו חיבר בתוך הקינה את שאר "בני ציון" (להלן,ב). יועם - יִכהה,[footnoteRef:140] כמה דאת מתרגם "כהה" (וי' יג,ו): "עמיא" (ת"א). כעי׳׳ז ריק: יועם - לשון חשך, כמו "כל סתום לא עממוך" (יח' כח,ג), שפתרונו: כל סתום לא יחשיך ממך.[footnoteRef:141] ריד: ומדבר עבר בלשון עתיד. [140:  כעי׳׳ז כספי: איכה יועם זהב - מטעם "ארזים לא עממוהו" (יח' לא,ח), כי שרשו 'עמם', על משקל 'יסב' ו'סבב'; והכסוי והכהוי תחת סוג אחד. וקרא בני ציון 'זהב' ו'כתם טוב' ו'אבני קודש'. {והשווה ראב׳׳ע}]  [141:  ריד: יועם - לשון חושך, כמו "כל סתום לא עממוך" (יח' כח,ג); ומדבר עבר בלשון עתיד.] 

ראב׳׳ע: איכה יועם. יש אומרים: יועם - כמו 'יחשיך'; תרגום "כהה הנגע" (וי' יג,ו): "עמא" (ראה ת"א). והישר בעיני, שהוא כמו "לא עממוהו" (יח' לא,ח). ומשקלו: "לחם יודק" (יש' כח,כח).  איך יסולה הזהב (ע"פ איוב כח,טז) וידמה לאחרים {=מתכות אחרות}, שהם ששה {= מינים עי׳ במדבר לא:כב}.

רש׳׳י: זהב - מראית פנים המצהיב כזהב. ישנה (בנוסחנו: ישנא) - ישתנה ממראיתו.[footnoteRef:142] הכתם - קבוצת כלי נויי זהב שהם לעדי קרוי 'כתם'. אבני קודש - בנים המאירים כאבנים טובות. [142:  כן ראב׳׳ע: ישנה (בנוסחנו: ישנא) - מ'שנוי', ומגזרתו 'שנים' {עי׳ משלי כד:כא}. וכן ריק א: ישנה (בנוסחנו: ישנא) הכתם הטוב - ואיכה ישתנה זיו פניהן שלבני ציון שהיה דומה לכתם הטוב] 

ראב׳׳ע: הכתם הטוב - החלי (ע"פ מש' כה,יב) העגול. וזה משל לפסוק הבא אחריו.

ריק ב: (א-ב)  איכה יועם זהב - בתחילה סתם את דבריו ולא פירש, שאמר: איכה יועם זהב, ופתרונו: יוחשך מראה זהב טוב. ישנה (בנוסחנו: ישנא) הכתם הטוב [footnoteRef:143]תשתפכנה אבני קודש בראש כל חוצות – ואי איפשר לזהב טוב שיחשיך מראהו, ולא לאוצר הטוב שישתנה מכְּמות שהיה, ואין דרך בני אדם שישליכו אבני קדש, הם אבני אפוד ואבני חשן, בראש כל חוצות. ובצדו מפרש על מי היסב הדבר: בני ציון היקרים המסולאים בפז - כשהיו שרויים על אדמתם, אוכלים לשובע ויושבים לבטח, ונדמו פניהם לזהב אדום ולכתם הטוב, איך נהפך תוארם כשהיו מוליכים אותם בגלות רעבים, ונדמו פניהם לנבלי חרש מעשה ידי יוצר; והכהנים שהיו מלובשים חושן ואפוד שהיו קבועים בו אבני קודש, איך נשפך דמם בראש כל חוצות.  [143:  תשתפכנה אבני קודש בראש כל חוצות– כן בכ״י פראג. בכ״י מינכן 5 חסר: ״תשתפכנה... חוצות״.] 


ריק א: ...שהיה דומה לכתם הטוב, לאוצר הטוב. כל אבן יקרה קורא 'כתם הטוב' ו'כתם הטהור'; 'כתם' הוא אוצר, ולמה קורא אותו כתם הטוב וכתם טהור, כשם שאמר אליהוא "בכתם טהור לא תסולה" (איוב כח, יט)? שאם יאצר אדם בגדי חופש (ראה יח' כז,כ) תכלת ורקמה (ראה שם, כד), כל בגד וכל כלי עור (ע"פ במ' לא,כ), אין זה כתם טהור, אלא אבנים טובות ומרגליות הוא נקרא 'כתם טהור'.

רש׳׳י: אבני קודש - ... ומדרש אגדה (ראה איכ"ר ד,א): כל רביעית דם שיצאת מיאשיהו בכל חץ וחץ שנעצו בו היה ירמיה קוברה במקומה, ועליהן הוא קורא: תשתפכנה אבני קודש.

(ב)
[bookmark: OLE_LINK1]רש׳׳י: המסלאים בפז - המהוללים ונערכים[footnoteRef:144] בפז; הרואה אותם אומר: ראו תארן של אילו כמראית פז. וכן "לא תסולה בכתם אופיר" (איוב כח,טז); "בכתם טהור לא תסולה" (שם, יט); "סלו לרוכב בערבות" (תה' סח,ה) - לשון הילול וערך הם (ראה מחברת: 'סל').  [144:  כן ריד: המסולאים - לשון ערך, כלומר: נערכים במרגליות. וכן כספי: המסולאים - הנערכים.] 

ראב׳׳ע: אל"ף המסולאים - תחת ה"א השורש, כי הה"א הנעלם לא ימצא בתוך מלה. בפז - אבן יקרה, ויש אומרים כי הוא כסף; ו"זהב מופז" (מ"א י,יח) יכחישם.
ריק א: בני ציון היקרים המסולאים בפז - שהיו פניהם מצהילות כמראה פז, איך נהפך תוארם שנחשבו לנבלי חרש מעשה ידי יוצר. מיכאן ואילך הולך ומפרש מי גרם להם שיועם מראיהם, ומי גרם להם להשתנות. דבר זה גרם: {ממשיך לפס׳ ג, ונמשך עד סוף פס׳ ד.}

רש׳׳י: נבלי חרש - כדי חרש שנותנין בהן יין, כמו "ונבל יין" (ש"א א,כד); "ונבליהם ינפצו" (יר' מח,יב).

(ג)
רש׳׳י: גם תנים - אעפ"י שאכזרי הוא,[footnoteRef:145] חלצו שד; כשרואה את בנו בא מרחוק רעב, חולץ[footnoteRef:146] שדיו מתוך נרתיקו, שיש לו כיסוי על דדיו ומוציאו מתוכו,[footnoteRef:147] כדי שלא יראהו בנו מכוסה ויחזור לאחוריו,[footnoteRef:148] והניקו (בנוסחנו: היניקו) גוריהן (ראה תנח' בחוקותי ג).  [145:  כן ריק ב: גם תנין חלצו שד - גם תנין שנקרא 'אכזר', דכתיב "ראש פתנים אכזר" (דב' לב,לג), אע"פ כן כשרואה את בניו - חלצו שד; פתרונו: הוציאו, כמו "וחלצו את האבנים" (וי' יד,מ).]  [146:  כן ראב׳׳ע: חלצו - כמו "וחלצה נעלו" (דב' כה,ט).]  [147:  כעי׳׳ז ]  [148:  כעי׳׳ז ריק ב: תנין זה כשרואה גוריו, מושך שדיו מחיקו ומראה אותם, כדי שיבא ויינק.] 

ריד: שד - כמו 'שָדַיִם'

ראב׳׳ע: הזכרים יקחו שד הנקבות ויניקו גורי הנקבות, ובת עמי לא עשתה כן. ויש אומרים: גם תנין {האויב} חלצו שד - נשי ציון, ויניקו גוריהן {גורי האויב}.

רש׳׳י: בת עמי לאכזר - רואים את בניהם צועקים ללחם ואין פורש להם, שחייהם קודמים להם לחיי בניהם, מחמת הרעב.[footnoteRef:149] [149:  כעי׳׳ז כספי: גם תנין - ראֵה הפלגת אכזריות שהגיע לבנות ירושלים לחוזק צרתם, כי לא רצו להניק ילדיהן עד שדבק לשון יונק אל חכו; ולכן היה להן אכזריות יותר גדול מבעלי חיים הצבועים, כי אף בנות התנין - כטעם "כפיר ותנין" (תה' צא,יג) - חלצו שדיהן, הניקו (בנוסחנו: היניקו) גוריהן.] 

ריק ב: אבל בת עמי לאכזר כיענה זו שאכזרית על בניה, לפי שצמקו שדיהן {מחמת הרעב}[footnoteRef:150],[footnoteRef:151] ולפיכך {פס׳ ד} דבק לשון יונק אל חכו בצמא. [150:  מחמת הרעב, הוספה ע׳׳פ נוסח א.]  [151:  כן ריד: גם תנין חלצו שד - לשון "וחלצה נעלו" (דב' כה,ט). שד - כמו 'שָדַיִם', כלומר: גם התנים, שהן חיות אכזריות, הוציאו השדיים שלהן והניקו (בנוסחנו: היניקו) בניהם, אבל בת עמי היא דומה לאכזר, שאינם יכולין להניק בניהם מפני שצמקו שדיהן מחמת הרעב, ומתוך כך נראה אכזריות.] 


(ד)
ריק*: עוללים שאלו לחם פורש אין להם - בוצע אין להם; כל זה גרם שחשך תארם (ראה להלן,ח). 

כספי: עוללים - גדולים מן היונקים; ונקראו כן מצד היותם פועלים פועל - מה, כמו שנקראו 'נערים' מצד היותם מתנערים תמיד. והפליג לומר על העוללים: שאלו לחם.

ראב׳׳ע: החלב ליונק - מקום {= במקום, משמש} לחם ומים. והעוללים - גדולים מהיונקים; כדמות עוללות הגפן. יש 'לחם' לשון זכר (ראה ש"א יז,יז) ונקבה (ראה ש"א י,ד). פורש - כמו "הלא פרוש (בנוסחנו: פרֹס) לרעב"[footnoteRef:152] (יש' נח,ז); והוא פת לחם פתותה.  [152:  כן ריד: פורש אין להם - לשון "פרוש (בנוסחנו: פרֹס) לרעב לחמך" (יש' נח,ז).] 


(ה)
ריק*: האוכלים למעדנים - הגדולים, שהיו נהוגים לאכול למעדנים, עכשיו נשמו בחוצות.
ראב׳׳ע: האוכלים {למעדנים} - שיתעדנו. נשמו - הם שממה בפרהסיא; כל רואם יִשּׁוֹם (ע"פ מ"א ט,ח).

רש׳׳י: האמונים עלי תולע - על בגדי צבעונין. האמונים - לשון "ויהי אומן את הדסה" (אס' ב,ז). 
ריק*: האמונים עלי תולע - המכוסים עד עכשיו מתולעת שני[footnoteRef:153], בבוא עליהם צרה וצוקה חיבקו אשפתות להתחמם להם. וכן מפרש בבראשית רבא (א,א): אמון - מכוסה, כמדתמר: האמונים עלי תולע. [153:  כן רש׳׳י בקיצר, וכן ראב׳׳ע: תולע - כ"תולעת שני" (שמ' כח,ו). וכן כספי: תולע - "תולעת שני" (שמ' כח,ו).] 

ריד: האמונים- לשון "כאשר ישא האומן" (במ' יא,יב). כלומר: אותם שהיו מחותלים בגעגועים בבגדי משי, עכשיו חבקו אשפתות.

רש׳׳י: אשפתות - אשפות[footnoteRef:154] של זבל: שוכבים על האשפות בחוץ. [154:  כן ריד: אשפתות - כמו "אשפות" (ש"א ב,ח).] 

ריק*: חיבקו אשפתות - להתחמם בהם, לפי שאשפה חמה היא.
ראב׳׳ע: חבקו אשפתות - כי הם מושלכים כדומן ואין קובר (ע"פ תה' עט,ג).

(ו)
רש׳׳י: ויגדל עון וגו' - פורענותן הוכיח עליהם שגדול עונם משל סדום. 
ראב׳׳ע: יש חטאת ואשם בקרבן, שטעמם: כִּפור חטאת ואשם; ויש חטאת ועון שטעמם תו: עקב העון והחטאת, והוא השכר הרע, ויִקָרא 'מזל רע'. וכן "כי לא שלם עון האמרי" (בר' טו,טז); "אם יקרך עון" (ש"א כח,י); "גדול עוני מנשוא" (בר' ד,יג), והפסוק הבא אחריו לעֵד. והטעם, כי הרעה הבאה על ישראל גדולה מרעת סדום שהיא נהפכה רגע אחד, ולא היו הידים בכל עת בחיל, בעבור שאין להם כח. או טעמו, שלא חלו בה ידי אדם; כטעם "יחולו על ראש יואב" (ש"ב ג,כט). {ההמשך מפי׳ המילים} חלו - מלשון 'חיל'; או מן "על ראש רשעים יחול" (יר' כג,יט).
כספי: עון - בכל מקום מטעם 'עות'; וכן "גדול עוני מנשוא" (בר' ד,יג); "כי לא שלם עון האמרי" (בר' טו,טז). אך העונש הוא העלול מן העון, ומצד זה טעו המפרשים (הנזכרים בדברי ראב"ע בר' ד,יג); וזכור זה. חלו - מטעם "חיל כיולדה" (יר' ו,כד ועוד). וטעם ידים - כי הם בעלות הפֹּעל, וכל מתמרמר ומתפחד ירפו ידיו. {ע׳׳ע להלן, שפי׳ פס׳ ט כהמשך של פס׳ זה.}

רש׳׳י: ההפוכה כמו רגע - שהרי סדום לא נמשכה צרתה: ברגע אחד נהפכה, ולא חלו בה ידי אויב, כי על ידי מלאכים נהפכה[footnoteRef:155]. ויש מדרש אגדה, ואינו מיושב על סדר המקראות. וממשיך ריק ב: אבל עון בת עמי גדל מהם, ששפטן הקדוש ברוך הוא ברעב, שהן ייסורין ארוכים. לא חלו בה ידים - פתרונו: לא פשטו בם ידי הבריות להשחיתם.  [155:  כן ריק ב: ויגדל עון בת עמי מחטאת סדום - שסדום היתה הפוכה לשעה קלה, ולא חלו בה ידים - פתרונו: לא חלו בה ידי בשר ודם; שלא נפרע מהם על ידי בשר ודם, אלא לשעה קלה נהפכה על ידי המלאכים ונטל איפופסין שלהם על עונותיהן לשעה קלה...] 


ריד: ולא חלו בה ידים - לא הגיעו שם ידי האויבים לשבוע עליהם כמו על ירושלים.

ריק א: ויגדל עוון בת עמי מחטאת סדום ההפוכה כמו רגע - המלאכים שנשתלחו להפוך את סדום הפכוה כמו רגע ולא הניחו בה מקום שלא הפכוהו; הדא הוא דכתיב: לא חלו בה ידים. חלו - כמו "יחולו על ראש יואב" (ש"ב ג,כט). [footnoteRef:156][דבר אחר: ויגדל עון בת עמי מחטאת סדום - כלומר: יותר היתה נקמתה מנקמת סדום, דאילו סדום, אע"פ שהיתה הפוכה כמו רגע ולא נשאר בה שריד ופליט, אע"פ כן לא חלו בה ידים - לא מסרה ביד אויב שישמחו, אלא הקדוש ברוך הוא בעצמו פרע ממנה; אבל בת עמי - חלו בה ידים שלאויבים וששו ברעתה, וזה קשה יותר מסדום. כך שמעתי מרבי משה מרומא שאמרה משם רבינו סעדיה ז"ל.] [156:  הביאור בסוגריים המרובעים מופיע בכ״י פריס 162, מינכן 52, לונדון 7621, ברלין 514. הוא חסר בכ״י לונדון 27298, פרמא 2203. בכ״י המבורג 32 מופיע ביאור חילופי: ״ידים – מקום, כמו: לא היה להם ידים לנוס (יהושע ח׳:כ׳).״] 




ריק א: ויגדל עון בת עמי מחטאת סדום - אמר רבי ברכיה (ראה ב"ר כח,ה): נעשה בשבט יהודה ובנימן מה שלא נעשה בסדום; בסדום כתיב "וחטאתם כי כבדה מאד" (בר' יח,כ), בשבט יהודה ובנימן כתיב "עון בית ישראל ויהודה גדול במאד מאד" (יח' ט,ט); אותן לא נשתייר מהם פליטה - כלומר: אנשי סדום שלא היה עוונם גדול כעון בית ישראל ויהודה, לא נשתייר מהם פליטה, אבל בית ישראל ויהודה נשתייר מהם פליטה!? אלא ההפוכה כמו רגע - אותן לא פשטו ידיהן למצוות, דכתיב: לא חלו בה ידים ― אמר רבי תנחומה (ראה ב"ר כח,ה): לא חלת יד ליד, כלומר: לא הניח יד שלאחד מהם צדקה לתוך ידו שלעני ― לפיכך נהפכה כמו רגע, אבל אילו פשטו ידיהם למצוות, דכתיב "ידי נשים רחמניות בשלו ילדיהן היו לברות למו בשבר בת עמי" (להלן,י) - ומפרש במדרש איכה (איכ"ר ד,יג): לא שבישלו ילדיהן, אלא מתוך שנוטלות גלוסקאות מיד בניהם ומברות בהן שכינותיהן שהיו אבילות, מעלה עליהם כאילו בשלו ילדיהן. כך פתרונו אחר המדרש, ולעיניין פשוטו של דבר...

(ז)
ראב׳׳ע: זכו נזיריה - בימי השָׂבָע.[footnoteRef:157] [157:  וכן פי׳ ריק א בסמוך, וכן ריק ב בפס׳ ח.] 

רש׳׳י: זכו נזיריה - שריה; כמו 'נזר' ו'כתר', ומוסב על "בת עמי" (לעיל,ו). 
ריק ב: זכו נזיריה משלג - פתרונו: "בת עמי" (לעיל,ו), שהיו זכים שערותיה משלג. צחו מחלב - כפל מילה[footnoteRef:158], פתרונו: לבנים היו מחלב. ... נזיריה - שערותיה, כמו "גזי נזרך" (יר' ז,כט). צחו - לשון לבן, לשון "דודי צח ואדום" (שה"ש ה,י). [158:  כן ראב׳׳ע: משלג ומחלב - כפול; וכן ספיר כמו פנינים] 

ריק א: נזיריה - אילו שערות ראשיהם[footnoteRef:159] שהיו לבנים כשלג, שמתוך מאכל ומשתה מתלבנים שערותיו שלאדם, וזכים כחלב. תדע שכן, אם יפל אדם למשכב והוכח במכאוב (ע"פ איוב לג,יט), אם יהיו שערות ראשו לבנים ביום נפלו, כשיקום והתהלך בחוץ (ע"פ שמ' כא,יט) תראה אותם שחורים. [159:  כן ריד: נזיריה - כמו "גזי נזרך והשליכי" (יר' ז,כט.) {ושם פי׳: גזי נזרך - זהו השיער, והוא מלשון 'נזר', שהשיער הוא נזר הראש. או יש לפרש 'נזיר' על שם גידול שערו, והשיער ייקרא 'נזר'.}] 

כספי: זכו - בזמן יישוב ירושלם. ושם היו נזירים רבים מקדם, כי היו קדושים לה' ושוקדים בעיון בחדרים, לכן זכו משלג

רש׳׳י: אדמו עצם מפנינים - אותם שהיה מראיתם אדום מפנינים וגזרתם כמו ספיר, חשך תארם מפחמים. 
ריק ב: אדמו עצם מפנינים - אדמו מראה שלהם מזהב. ספיר גזרתם - לספיר נדמה דמותם. ... ספיר גזרתם - מזהירים היו פניהם כספיר.
ריק א: אדמו עצם מפנינים - זהב קרוי 'פנינים', לפי שמטמינין אותו בפנים. ספיר גזרתם - שזרתם; גזרתם מצוחצח כספיר.
ריד: פנינים - הם מרגליות אדומות.[footnoteRef:160] ספיר גזרתם - חיתוך קומתם כחיתוך הספיר, ועכשיו חשך משחור - מן הגחלת. [160:  כן משמע ברש׳׳י לעיל וראב׳׳ע בסמוך. וכן כספי: שֵם פנינים נדע מכאן שהוא אבן אדום, כי אינו הבדולח. ויֵראה שהוא האלמוג, כי יתכן לדָבָר אחד שמות.] 

ראב׳׳ע: ספיר כמו פנינים, וכן טעמו, מ"ם מפנינים יְשָׁרֵת עצמו ואחר עמו, כמ"ם "מאל אביך" (בר' מט,כה); כאילו נגזרו מספיר. ו"לִבְנַת הספיר" (שמ' כד,י) - כמו לבֵנה {ולא לָבָן}; והעד: "כמעשה" (שם), ובמקום אחר: "אבן" (יח' א,כו).
כספי: ספיר גזרתם - מטעם 'הוא הוא'; ולא זכר זה החכם אבן עזרא, אמר כי מ"ם מפנינים מושך גם לזה. וכמה דרכים אמתיים נעלמו מן המפרשים הקודמים, כבודם מונח במקומם, כי לא זכרו דברי החכמות העיוניות בפרשם התורה והמקרא, אשר אין ספק שכולם מיוסדים על דרך חכמות אמתיות, לא סכליות.
(ח)
רש׳׳י: משחור - הוא פחם.[footnoteRef:161] עצם - לשון מראֶה, כמו "וכעצם השמים"[footnoteRef:162] (שמ' כד,י) [161:  כעי׳׳ז ריד: חשך משחור - מן הגחלת. והאריך כספי: שחור הוא הפחם או דבר אחר, נקרא כן מצד היות השחרות גובר בו, אשר זה קרא אבן גנאח 'תֹאַר גובר' (ראה הרקמה ע' קלג ועוד), כמו זכוכית לבנה על דרך משל.]  [162:  כן ריק ב: עצם - לשון מראה, כמו "וכעצם השמים לטוהר" (שמ' כד,י). וכן ריד: אדמו עצם - מראיהם אדום; כמו "וכעצם השמים" (שמ' כד,י), שפתרונו: כמראה. וכן כספי: טעם עצם - כטעם "וכעצם השמים" (שמ' כד,י); וכבר נודע ליודעים לדבֵּר מה העצם והעצמוּת.] 

ריק: חשך משחור תארם - אותם שלשעבר "זכו נזיריה משלג צחו מחלב" (לעיל,ז) מחמת שובע, עכשיו, כשחזק עליהם הרעב,[footnoteRef:163] חשך משחור תארם. ... לא נכרו בחוצות - בני אדם שראו אותם לשעבר בהיותם יפה מראה, לא היו מכירים אותם עכשיו. [163:  כן ראב׳׳ע: חשך... תארם - ברעב.] 

ראב׳׳ע: משחור - יותר[footnoteRef:164] מהשחרות; והוא שֵם. [164:  כן כספי: והנה מ"ם משלג ומחלב ומפנינים ומשחור - הכל 'יותר'.] 


רש׳׳י: צפד - נקמט [ונתחבר]; ואין לו דמיון.  
ראב׳׳ע: צפד - כמו "דבק" (לעיל,ד); והוא לבדו.[footnoteRef:165]  [165:  כן ריד: צפד עורם - אין לו דומה, ופתרונו לפי עניינו: דבק עורם על עצמם. וכן כספי: צפד - לא נמצא עוד, ויֵראה שטעמו כמו 'דָבַק'.] 


כספי: עצמם - זה מטעם "עצם מעצמי" (בר' ב,כג), כי דבר אחד הוא, "ובשר מבשרי" (שם), וכן "אך עצמי ובשרי אתה" (בר' כט,יד).
(ט)
רש׳׳י: שהם יזובו מדקרים וגו' - חללי הרעב היו תפוחים מריח תנובות השדה, שהיו האויבים צולים בשר על העשבים חוץ לחומה, והריח נכנס לתוך נפוחי הרעב וכריסן נבקעת ופרשם זב (ראה איכ"ר ד,יב); והרי זו מיתת ניוול יותר מהרוגי חרב.

ראב׳׳ע: שהם יזובו והם מדוקרים. המדוקרים שיזובו דם מתנובות שדי, שהם שבעים, טובים הם מחללי רעב.[footnoteRef:166] [166:  כעי׳׳ז כספי: אמרו שהם יזובו - רומז אל חללי חרב, והטעם: שהם, עם היותם מדוקרים בחרב, יזובו דם וחלב ושומן בסבת תנובות שדה שאכלו; כלומר: כי היו שבֵעים ושמנים ופתאום נדקרו ומתו, וזה יותר טוב - או מעט רע - מהנמקים והנמוגים תמיד מרעב וימותו בסוף; והכל מיתה ארורה.] 


ריק: טובים היו חללי חרב מחללי רעב - אילו אמר 'טובים היו חללי חרב מחללי רעב' ושתק, הייתי נותן טעם לדבר: לפי שמי שמת ברעב מאריך בייסורים, ומי שמת בחרב מת לפי שעה; אבל עכשיו שאומר: שהם יזובו מדוקרים מתנובות שדי, על כרחך זהו הטעם שנותן לדבר: למה טובים היו חללי חרב מחללי רעב? לפי שאותן שמתו ברעב, כשטועמין להם תנובות שדי ואוכלין הרבה, נבקע בני מעים שלהם שנקווץ מחמת הרעב, ויזובו מדוקרים, פתרונו: מבוקעים, מחמת שאוכלים תנובות שדי וגופם מנוול מחמת הרעי שיצא חוץ לכריסם.
כספי: טובים היו - זהו טעם "ותגדל (לפנינו: ויגדל) עון בת עמי" וכו' (לעיל,ו), כי הנמקים בתחלואים וברעב יותר קשה להם מן המתים ברגע. והנה באמרו "ותגדל" וכו', אמר שגם חללי חרב - שכן היו קצת ישראל בעת החרבן - היה יותר קשה ממיתת אנשי סדום; ופה אמר כי קצת ישראל שהיו חללי רעב היה יותר רע מן הקצת שהיו חללי חרב. ולא יקשה ההגיוני לומר, כי אמר: טובים, וכבר קדם בהגיון כי לא יאמר 'יותר טוב' אלא אם כן היה הדבר האחד למטה ממנו בטוב, ואין המיתה בחרב טובה? כי התשובה בזה, כי יש טוב בצירוף, עד שיש רע שיצדק לומר עליו שהוא טוב, וכן העניין בכל תאר. ועוד, כי המות בכלל הוא טוב, לכן אמרו רבותינו ז"ל (ראה ב"ר ט,ה): "והנה טוב מאד" (בר' א,לא) - והנה טוב מות. וכבר פירש זה המאיר לעולם כולו (מו"נ ג,י), ודי בזה לפי המכוון הנה.

ריד: מדוקרים מתנובות - מחמת הרעב הם אוכלים הקוצים והעשבים, שמדקרים מעיהם וזבים הדם.

(י)
ריק: ידי נשים רחמניות לשעבר, עכשיו בשלו ילדיהן.[footnoteRef:167] היו לברות למו - להברות את עצמן. [167:  כן ראב׳׳ע: הנשים הרחמניות נהפכו לאכזריות מרוב הרעב.] 

כספי: רחמניות - אע"פ שיש נשים על המעט שהם אכזריות, ונכון לומר לפי זה, שזה הונח מצד הרוב שהוא ככולו, ולכן היה מורכב ביאור, לא תנאי, כמו 'ראובן העברי', כי אינו כמו 'ראובן העשיר'.

רש׳׳י: לברות - למאכל, כמו "לא ברא אתם לחם" (ש"ב יב,יז); "להברות את דוד" (ש"ב ג,לה).[footnoteRef:168] [168:  כן ריק בקיצור (מובא בפנים), וכן ראב׳׳ע: לברות - מגזרת "להברות את דוד" (ש"ב ג,לה); והם שני בניינים. וכן ריד: לברות - לשון 'הבראה', כמו "ואברה מידה" (ש"ב יג,ו). וכן כספי: לברות - מקור, מטעם "להברות את דוד" (ש"ב ג,לה).] 




(יא)
רש׳׳י: כלה... את חמתו - אשר בערה בו (ע"פ אס' א,יב) כמה שנים, עתה כלה אותה בהנקמו מהם.

ריק ב: כלה ה' את חמתו - ששפך בהן כל חרון אפו. ודומה לו "חצי אכלה בם" (דב' לב,כג), וכן "וכיליתי חמתי בם" (יח' ו,יב).

ראב׳׳ע: דמה האף לאש, והרעב בגוף ידמה לאש, שהיא דולקת ונוגעת עד יסוד העצם.

(יב)
ריק*: לא האמינו מלכי ארץ וכל יושבי תבל - לשעבר כי יבא צר ואויב בשערי ירושלם. ומי גרם להם שיבוא? מחטאות נביאיה עונות כהניה. 

ראב׳׳ע: תבל - מקום היישוב. ובעבור הרעב בא הצר בירושלם.



(יג)
רש׳׳י: רש׳׳י: מחטאת (בנוסחנו: מחטאות) נביאיה של שקר[footnoteRef:169] - היתה לה הרעה הזאת. [169:  כן כספי: נביאיה - נביאי השקר, כמו שקדם "נביאיך חזו לך שוא ותפל" (איכה ב,יד).] 

ראב׳׳ע: מחטאות נביאי הבעל וכהני הבמות נהרגו החסידים, כדברי אסף (ראה תה' עט,ב ואי'). דם צדיקים - דם כל צדיק וצדיק; וכן "לב חכמים" (קה' ז,ד).
כספי: כהניה - הפך מה שהיה ראוי, כי הם הונחו להורות את העם.



(יד)
רש׳׳י: נעו עורים בחוצות - כשהיו העורים הולכים בשוק, היו נעים ורגליהם נשמטות בדם ההרוגים שהיו הרשעים הורגים בתוכה. נגואלו - נתלכלכו בדם עד אשר לא יוכלו הקריבים אליהם ליגע בלבושיהם[footnoteRef:170] והיו קוראים עליהם: {ממשיך לפס׳ טו} [170:  כן ריד: בלא יוכלו יגעו - עד שאינם יכולים בני אדם ליגע במלבושיהם מחמת הטינוף.] 


ריק ב: נעו עורים בחוצות, מחמת שנגואלו בדם; שמי שפצוע בראשו, הדם נוטף על עיניו ואינו רואה, כאילו הוא עור. כל כך נגואלו בדם, שלא יוכלו בני אדם ליגע בלבושיהם.[footnoteRef:171] [171:  כעי׳׳ז ראב׳׳ע: עורים - כְּעִוְרים; וכן "אש אוכלה הוא" (דב' ד,כד). החיים נעו בחוצות כעורים, והתגאלו בדמי החללים, עד שלא יוכלו הנוגעים שיגעו במלבושיהם. ובא פועל אחר פועל, והטעם: יוכלו שיגעו; וכן "ונדעה נרדפה" (הו' ו,ג).] 


ראב׳׳ע: נגואלו - מלה מורכבת מבניין 'נפעל' ובניין 'שלא נקרא שם פעלו'.

(טו)
רש׳׳י: סורו מעלינו, אתם הטמאים המלוכלכים [בדם]! 
ראב׳׳ע: היו קוראים להם: סורו, גוי טמא, אל תגעו בנו! ויש אומרים, כי הם קוראים על נפשם: סורו כטמא (ראה וי' יג,מה). והראשון נכון, ויחסר מקום הקוראים.
ריד: סורו טמא - קוראים האויבים זה לזה כשהיו רואים ישראל: סורו סורו ממנו כי הוא טמא ומטונף, שלא יטנפך.
כספי: נעו עורים - מדעתי כי שִער אבן גנאח (רקמה ע' פט) בכאן כונת ירמיה אומר זה המאמר, כאשר הוא כל פירוש אֲמִתִּי לפי דעתי. והעניין בזה, כי אף העורים, שהם מגוללים בדם עד שלא יוכלו בני אדם לגעת בלבושיהם, הנה הם כשירגישו יהודים באים אצלם, יכריזו ויאמרו: סורו טמא. ואמרוֹ כי נצו - הוא דברי ירמיהו המקונן, כטעם "עשה יעשה לו כנפים" (מש' כג,ה); והטעם: לכן הוכרחו ישראל שיעופו באויר ושם יתנועעו[footnoteRef:172], כי לא מצאו בארץ מנוח לכף רגלם (ע"פ בר' ח,ט), וזה, כי אמרו בגוים: לא יוסיפו לגור בארצינו. [172:  השוו ריק וראב׳׳ע.] 


רש׳׳י: כי נצו - לשון סירחון וליכלוך[footnoteRef:173], כמו "מוראתו בנוצתה" (וי' א,טז), דמתרגמינן: "באוכליה" (ת"א); כן חיברו מנחם (מחברת 'צ'). גם נעו - נשמטו בדם. [173:  כן ריד: כי נצו - לשון ליכלוך וטנוף, כמו "בנוצתה" (וי' א,טז).] 

ריק ב: סורו טמא קראו למו - כל כך למה בא להם? כי נצו גם נעו. נצו - כמו 'נאצו', ופתרונו: שנאצו להקדוש ברוך הוא, לפיכך שלחם בגלות, כמו שמפורש: גם נעו.
ריק א: כי נצו - ממצוותיו הקדוש ברוך הוא. נצו - כמו "תנו ציץ למואב כי נצא תצא" (יר' מח,ט), שפתרונו: תנו כנף למואב כי עפוף יתעופף כבודו. אף כאן: כי נצו - עפו, [לפי] שסרו להם מדרכי המקום. גם נעו - גם הניעו והעתיקו עצמם ממצוותיו.
ראב׳׳ע: נצו - יש להם נוצה כעוף; וכן "כי נצא תצא" (יר' מח,ט).

ריק*: אמרו בגוים - כשגלו להם בין אומות העולם, היו האומות אומרים עליהם: לא יוסיפו אֵילו לחזור ולגור בארצם.[footnoteRef:174] [174:  כן ראב׳׳ע: ואמרו בגוים, כי עוד לא יוסיפו לשוב אל ארצם לגור כאשר היו.] 


(טז)
רש׳׳י: פני ה' חלקם - פנים של זעם מאת הקדוש ברוך הוא חילקתם והפרידם בגוים, למען אשר פני כהנים לא נשאו בהיותם בשלוותם. כעיז ריד: פני ה' חלקם - לשון רוגז, כמו "ונתתי פני" (וי' יז,י).[footnoteRef:175] חלקם והבדילם מלפניו. [175:  אפשר שכן כוונת כספי: פני ה' - כפשוטו, וכן "ופניה לא היו לה עוד" (ש"א א,יח), כמו שפירשתי שם; כבוד אבן עזרא (כאן) והמורה (מו"נ א,לז) מונח במקומו. וזה כטעם "פני ה' בעושי רע" (תה' לה,יז); "ושמתי אני את פני" וגו' (וי' כ,ה), כמו שאמרו ז"ל (ראה תנח' כי תשא יד): השקפה - לרעה, כמו "אסתירה פני" (דב' לב,כ), והשקפה - לטובה, כמו שיאמר עוד: לא יוסיף להביטם, וזה הפלגת מליצה.] 

ריק*: פני ה' חלקם - הפיצם על פני כל הארץ[footnoteRef:176] (ע"פ בר' יא,ט), לא יוסיף להביטם - כל זה דברי האומות. ממשיך ריק ב: ומה גרם להם? דבר זה גרם להם, שפני כהנים לא נשאו וזקנים לא חננו. [176:  כן ראב׳׳ע (מובא בסמוך) וכן כספי: טעם חלקם - חלק אותם כה וכה, כטעם "אחלקם" (בר' מט,ז) שהוא כמו "אפיצם" (שם).] 


ראב׳׳ע: פני ה' - זעף, כי בַּפנים יֵרָאה; וכן "ופניה לא היו לה עוד" (ש"א א,יח). כי אף השם חלקם בארצות, ולא יוסיף להביט אליהם; כמו "ויזעקוך" (נחמ' ט,כח). על כן לא חששו לעשות נקמה בכהני השם ובזקנים.

כספי: אמר: חילקם, לשון יחיד ל'פָּנִים' - כי זה נכון בעברי ובהגיון, כמו שבארתי זה היסוד במקום אחר. ... פני כהנים - צחות מליצה אחר פני ה'. ורמז נשאו וחננו - לגוים שקדם זכרם (לעיל,טו), כטעם "לא ישא פנים לזקן" (דב' כח,נ).
(יז)
כספי: עודנו - גם בזה ידבר ירמיהו כאלו הוא כל ישראל.

רש׳׳י: עודינו תכלינה עינינו אל עזרתינו הבל - כשבאת עלינו הרעה[footnoteRef:177], עדיין היו עינינו צופות אל חיל פרעה[footnoteRef:178], שנאמר בהם "ומצרים הבל וריק יעזורו" (יש' ל,ז), שהיו מבטיחים אותנו עזרה ולא באו; כמה שנאמר "הנה חיל פרעה היוצא לכם לעזרה שב לארצו מצרים" (יר' לז,ז).[footnoteRef:179] מצינו במדרש קינות (איכ"ר ד,כ), שהיו באים בים בספינות, רמז הקדוש ברוך הוא לים והציף לפניהם נודות נפוחים, כמין מעי אדם נינערים במים, אמרו זה לזה: הנודות הללו הם אבותינו אנשי מצרים שטבעו בים מחמת היהודים, ואנחנו יוצאים לעזרתם?! עמדו וחזרו לאחוריהם. צפינו - חכינו.  [177:  כעי׳׳ז ריד: עודינו תכלינה - כלומר: בעודנו עדיין במקומנו תכלינה עינינו לעזרתינו שלהבל, למלכי אומות העולם. וכן כספי: והטעם, כי בעוד שהיינו בירושלם, עינינו כלות לעוזרים שיבואו אלינו, כמו מצרים או זולתם, אשר באמת היו עזר שלהבל. ואין זה צריך ביאור, כי כל ספרי הנביאים מלאים מזה הספור.]  [178:  כעי׳׳ז ראב׳׳ע: ועוד נקוה שיבואו מצרים ואשור (ראה איכה ה,ו) לעזרתינו.]  [179:  כן ריק*: עודינו תכלינה עינינו אל עזרתינו הבל - עדיין היו יכולים לצפות לעזרת מצרים, שכתוב בהן "ומצרים הבל וריק יעזורו" (יש' ל,ז), והם לא יבואו.] 


ריק*: {הבל –}  לשון בני אדם הוא: כשאדם מצפה לחבירו וחבירו לא בא, הוא אומר: עד עכשיו הייתי יכול להמתין לעזרת הבל.

ראב׳׳ע: בצפייתנו - אין לו משקל.
ריד:  בצפייתינו - כשהיינו מצפים.
(יח)
רש׳׳י: צדו צעדינו - אויבינו ארבו את צעדינו מלכת ברחובותינו; כמו "ואשר לא צדה" (שמ' כא,יג); "ואתה צודה את נפשי" (ש"א כד,יא).
ריק ב: צדו צעדינו - פתרונו: האויבים צדו צעדינו מלכת ברחובותינו, אפילו ברחובות של עצמינו.
ריק א: צדו - לשון שממה וחורבה, [endnoteRef:1][כמו "ונשמו דרכיכם" (וי' כו,כב), ומתרגמינן: "ויצדיין אורחתכון" (ת"א)], כלומר: שממו צעדינו מלכת ברחובותינו. [1:  אינו במהד׳ עה׳׳ת.] 

כספי: צדו צעדינו - מטעם "צוד צדוני כצפור אויבי חנם" (איכה ג,נב), עד שנמנענו מלכת ברחובותינו.

ראב׳׳ע: כאילו צדו צרים צעדינו; וכן "ויאמר ליוסף" (בר' מח,א). והם לא באו, רק לצרינו (ע"פ יהו' ה,יג), שצדו אותנו ברחובותינו; וקרב קצינו כי מלאו ימינו שבישועתינו, ובא קץ גאולתינו.


כספי: קרב קצינו - ויותר ביאור: מלאו ימינו כי בא קצינו. כל זה 'אוצר ה'' יבא.
(יט)
ריק*: קלים היו רודפינו - ומפרש והולך היאך היו קלים, שעל ההרים דלקונו; דרכו של רודף, אם יודע שאויבו בורח לו לדרך המישור רודף אחריו, אבל כשיודע שנמלט לו ההרה - נואש ממנו לרודפו ולא יתייגע אחריו בהרים; אבל אלו, על ההרים דלקונו. דרכו של רודף לרדוף ביישוב, ומאחר שיודע שאויבו נס דרך המדבר חדל ממנו לרדוף אחריו; ואלו, אפילו במדבר ארבו לנו.

ראב׳׳ע: דלקונו - כמו "כי דלקת אחרי"[footnoteRef:180] (בר' לא,לו). ולא יכולנו לברוח. [180:  כן ריד: דלקונו - כמו "דלקת אחריי" (בר' לא,לו).] 


(כ)
רש׳׳י: משיח ה' - הוא יאשיהו[footnoteRef:181] (ראה תענית כב,ב).  [181:  כן ריד: משיח ה', שהיה רוח אפינו, נלכד בשחיתותם - זה היה יאשיהו, שהרגוֹ פרעה נכה (ראה דה"ב לה,כ-כד; תענית כב,א-ב).] 

רשב׳׳ם[footnoteRef:182]: רוח אפינו משיח י״י נלכד בשחיתותם – על צדקיהו נאמר.[footnoteRef:183] ולא דקדק זקני שפירשו: על יאשיהו נאמר, ומעולם לא לכדו יאשיהו.[footnoteRef:184]  [182:  פי׳ רשב׳׳ם רק במהד׳ הכתר, ע׳׳פ כ״י וטיקן 48 בשם ״פרשב״ם... וכתב בפירושו בכאן...״]  [183:  כן ריק ב: רוח אפינו משיח ה' - זה צדקיה, דכתיב "ויתפשו את צדקיהו בערבות יריחו" (ראה יר' נב,ח-ט).]  [184:  כן ראב׳׳ע: יש אומרים (ראה רש"י): על יאשיהו יקונן, ורמז לדבר: "על הקינות" (דה"ב לה,כה). וזה איננו נכון, כי אחרי מות יאשיהו באו הצרות, ופה אמר "תם עונך" (להלן, כב)! והנכון בעיני כי על צדקיהו ידבר, שהפקידו מלך בבל בירושלם (ראה מ"ב כד,יז), והוא היה באחרית הגלויות. וכן כספי: רוח אפינו - כטעם "ויפח באפיו נשמת" - רוח "חיים" (בר' ב,ז). והפליג לתאר צדקיהו, המלך אז, ב'רוח אפיהם', מטעם 'הוא הוא', שעניינו כמו 'הדומה'. והנה מפרש בירמיהו (לט,א-ז) איך היה זה.] 

ריק א: רוח אפינו משיח ה' - יש פותרין אותו על יאשיהו, ויש פותרין אותו על גדליה בן אחיקם, שהפקיד עליהם מלך בבל (ראה יר' מ). ונראה שעל גדליה בן אחיקם הוא אומר, לפי שהוא אומר: אשר אמרנו בצלו נחיה בגוים, ובימי יאשיהו לא גלו להם עדיין שבט יהודה ובנימן.

רש׳׳י: בשחיתותם - בגומצים שחפרו לנו.
ראב׳׳ע: בשחיתותם - כמו "בשחתם נתפש" (יח' יט,ד).

(כא)
רש׳׳י: שישי ושמחי בת אדום - נתנבא ירמיה על חורבן בית שיני, שיחריבוהו רומיים. שישי ושמחי - לפי שעה, אבל סופך שגם עליך תעבר כוס הפורענות ותשכרי ממנו. ותתערי - ותקיאי, כמו "ותער כדה" (בר' כד,כ).

ראב׳׳ע: עוץ - שְנַים (ראה בר' כב,כא; לו,כח); והם ארמים (ראה גם בר' י,כג). (תשתכרי ו)תתערי - כטעם "וישכר ויתגל" (בר' ט,כא).[footnoteRef:185] [185:  כן כספי: תשכרי ותתערי - מטעם "וישכר ויתגל" (בר' ט,כא), וכן "למען הביט אל מעוריהם" (חב' ב,טו).] 

כספי: יושבת - 'ויושבת', כלומר: וגם היושבת בארץ עוץ, שהוא דבר רחוק. כי עוץ הוא ארם הנקרא 'ארמיניאה', ואולם אדום הוא בהר שעיר קרוב לירושלם מאד.

ריק*: שישי ושמחי בת אדום - כאדם שרואה לחבירו שעושה שום עבירה ואומר לו: עשֵׂה עשֵׂה כל עבירות שיבואו לידך,[footnoteRef:186] אך דע לך כי על כל אלה יביאך אלהים במשפט (ע"פ קה' יא,ט).[footnoteRef:187] אף כאן... [186:  כעי׳׳ז כספי: ואמר ירמיהו: שישי ושמחי - דרך גזום, ורבים כזה בספרי הקדש. וגם זה נכון בהגיון, כמו שמבואר אצל החכמים.]  [187:  כן ראב׳׳ע: כטעם "שמח בחור בילדותיך" (קה' יא,ט), כי בסוף תבוא "במשפט" (שם). והטעם, כי אדום היה תחת יהודה, וביום מפלתם שמחו; וכן "זכור ה' לבני אדום" (תה' קלז,ז), שהיו אומרים לבבליים: "ערו ערו" (שם).] 

רבא׳׳ע: והטעם, כי אדום היה תחת יהודה, וביום מפלתם שמחו;[footnoteRef:188] וכן "זכור ה' לבני אדום" (תה' קלז,ז), שהיו אומרים לבבליים: "ערו ערו" (שם). [188:  כן כספי: ומפורסם מספרי הקודש, כי אדום בפרט היה תחת יהודה (ראה ש"ב ח,יד; מ"ב ח,כ), והם שמחו יותר בנפילת ירושלם ויותר הרעו להם; וכן אמר דוד: "זכור ה' לבני אדום את יום ירושלם" (תה' קלז,ז). ] 


ריק*: ראה הנביא לאדום ששמחה במפלתן של ישראל, אמר לה: שישי שישי, שמחי שמחי בת אדום - שמח עכשיו לבני יהודה ביום אבדם, אך דע לך כי גם עליך תעבור כוס שעבר על ישראל. תשכרי ותתערי - ושתית אותה ומצית (ע"פ יש' נא,ז), ותשתי כל הכוס עד שתערי כל הכוס. אוי להם לאומות שעדין לא טעמו כוס התרעלה, ועדיין עתידין לשתותה. ואשריהם ישראל ששתו מיד ה' כבר את כוס חמתו, את קובעת כוס התרעלה (ראה שם), לא יוסיפו לשתותה עוד; הדא הוא דכתיב: {ממשיך לפס׳ כב}

(כב)
רש׳׳י: תם עונך - לקית על כל חטאתיך. לא יוסיף להגלותך - מגלות אדום ולהלן עוד (ראה תנ"ב וארא ב).

ריק*: תם עונך בת ציון לא יוסיף להגלותך. בדבר שהיה מכוסה עד עכשיו ועכשיו הוא מתחיל להיגלות נופל לומר גילה על חטאתיך; פקודת עון נופל עליו לומר גילה, כשם שאמר ישעיהו "וגלתה הארץ את דמיה ולא תכסה עוד על הרוגיה" (יש' כו,כא).

ראב׳׳ע: לא יוסיף - שב אל עונך; ועליו ישוב 'פקד'. או ישוב אל השם, הנזכר ב"רוח אפינו" (לעיל,כ).

ריד: תם עונך בת ציון - עתה, בעת החרבן, כי גלות ומיתה מכפרים. וכן אמר דניאל על זה: "להתם חטאת" (ט,כד), כמו שפירשתי שם. לא יוסיף - הוא סוד גדול, וסוד ה' ליריאיו (ע"פ תה' כה,יד). פקד - זכר, וכן כל שרש 'פקד'; וגם זה עניין יקר.
פרק ה
(א)
ריק ב: זכור ה' מה היה לנו - כמה צרות סבלנו.
ראב׳׳ע: זכור - הזֵכר בלב, והמבט - בעין. והוסיף כספי: והכל על דרך 'דברה תורה כלשון בני אדם' (ראה ברכות לא,ב), גם בזאת המגלה ובשאר ספרי הקדש, והתורה ראש לכולם. וכבר באר אבן עזרא זה המאמר מרבותינו הקדושים ז"ל במובן נכבד (ראה ראב"ע לבר' א,כו), ואחריו צירף לזה המאיר לעולם כולו מובן שני עם הראשון (ראה מו"נ א,כו), ואני צרפתי עניין שלישי לאלה יחד, והוא יקר מאד ואין זה מקומו.
ראב׳׳ע: והטעם: כל הצרה שעברה עלינו קודם הגלות, והחרפה שאנחנו בה.

ריק א: [זכור ה' מה היה לנו - עשרים ושנים פסוקין הן כנגד אל"ף בי"ת. שישה 'אלפא ביטין' הן: "איכה ישבה" (איכה א), 'איכה יעיב' (איכה ב), 'איכה יועם' (איכה ד); 'אני הגבר' (איכה ג) - שלשה 'אלפא ביטין'. וזכור ה' (איכה ה) הם עשרים ושנים פסוקין כנגד אל"ף בי"ת; הנה שבעה 'אלפא ביטין', לקיים מה שנאמר "ויסרתי אתכם גם אני שבע על חטאותיכם" (ראה וי' כו,כח).]

(ב)
ריק ב: נחלתינו נהפכה לזרים בתינו לנכרים - דכתיב "ויבא מלך אשור מבבל ומכותה ומעוה ומחמת וספרווים ויושב בערי שומרון תחת בני ישראל וירשו את שומרון וישבו בעריה" (מ"ב יז,כד).
ראב׳׳ע: נחלתינו - שדות וכרמים (ע"פ במ' טז,יד), מכורה לזרים שהם בארצינו.

(ג)
ריק ב: יתומים היינו ואין אב - פתרונו: יתומים היינו ולא מפני שאין לנו אב, שהרי יש לנו אב, אלא מפני שאין האב יכול לעזור את הבן והבן אין יכול לעזור את האב, אנו נחשבים כיתומים שאין להם אב.[footnoteRef:189] וסוף המקרא מוכיח על פתרון זה, שאומר: אמותנו (בנוסחנו: אמתינו) כאלמנות, 'אלמנות' לא נאמר אלא 'כאלמנות', שהבעלים חיים ואינם יכולים לפרנסם. [189:  כן ראב׳׳ע: כאילו יתומים היינו. וכן כספי: ואמרוֹ יתומים היינו - מטעם 'הוא הוא', ואמרו כאלמנות הוא מטעם 'הדומה', והכל אחד. והטעם בזה: אפילו מחיים.] 

ראב׳׳ע: יתומים - ועוד היינו עם הגרים עלובים, כאילו יתומים היינו; ואין אב - ידוע שמנהג משפחת האב לעזר היתומים.	Comment by Ephraim Meiri [student]: אולי צ׳׳ל הגויים?

ריק א: [footnoteRef:190][יתומים היינו ואין אב - אין אב כתיב; כלומר: יש אב ואין עתה עוזר, כי רחק ממנו בעוונינו.] {אב= הקב׳׳ה.} [190:  פי׳ זו ליתא במהד׳ עה׳׳ת.] 


כספי: יתומים היינו ואין אב - כטעם "בתולה ואיש לא ידעה" (בר' כד,טז), וכן "וחיו ולא ימותו" (במ' ד,יט); "כי מת אתה ולא תחיה" (יש' לח,ב).

(ד)
ריק ב: מימינו בכסף - אפילו דברים שהם חנם[footnoteRef:191], הם מים ועצים, שכל אדם מוליך כדו למעיין ומביא מים ושותה, וכל אדם הולך ליער לחטוב עצים, ואנו מפני חרדת אויבים[footnoteRef:192] שלא יפגעו בנו, שהם צדו צעדינו שלא יכולנו לילך אפילו ברחובותינו (ראה איכה ד,יח), שכרנו אחרים להביא לנו מים ועצים. [191:  כן ראב׳׳ע: מימינו - אפילו המים והעצים, שאינם ברשות אדם, נקנה אותם במחיר רב, כי העיר יושבת במצור מהאויב.]  [192:  כן רש׳׳י: מימינו בכסף שתינו - שהיינו יריאים לשאוב מים מן הנהר, מפני האויבים, והיינו קונים מהם בכסף.] 

ריק א: מימינו בכסף שתינו - לא תאמר מימי אחרים, אלא אפילו מימינו, בכסף שתינו. ולא תאמר עצים שלאחרים, אלא אפילו עצינו, במחיר יבואו.

(ה)
רש׳׳י: על צוארינו נרדפנו - בעול עבודה קשה. 
ריק ב: על צוארינו נרדפנו - שהיו מטילים עוּלם על צוארינו ונוטלים את ממונינו, כמו שמפרש: יגענו ולא הונח לנו...
ראב׳׳ע: על - ואם אנחנו נביא המים או העצים על צוארינו, רדפנו הצר ויגענו חנם, כי לא יניחו לנו מה שהיינו מביאים.
ריד: על צוארינו נרדפנו - טוענים משואותיהם על צוארינו ורודפים אותנו.

רש׳׳י: יגענו - לאסוף מזון ונכסים. ולא הונח - יגיענו בידינו, כי האויבים גובים וחוטפים הכל במסים וגולגליות וארנוניות[footnoteRef:193]. [193:  כן ריק*: יגענו ולא הונח לנו - ממון שיגענו אין אומות העולם מניחין אותו לנו, אלא באים ונוטלים אותו ממנו. ממשיך ריק ב: אילו היה נקוד נו"ן שבתיבת הונח ברפי, אז היה פתרונו: אין לנו מנוח; עכשיו שנקוד בדגש פתרונו: אנו יגיעים, ואין אומות העולם מניחין אותו אלא באים ונוטלים אותו.] 


(ו)
רש׳׳י: מצרים נתנו יד - דרך אדם הנופל ורוצה לעמוד, מושיט ידו למי שאצלו לעזור לו; [וכן "נתנה יד נפלו אשיותיה" (ראה יר' נ,טו;)] אף כאן: למצרים הושטנו יד שיעזרונו, ולאשור - שישביעונו בלחמם. נתנו - כמו 'נָתננו'[footnoteRef:194]; דגשות הנו"ן משמש במקום נו"ן שנייה, וכן "ממך הכל ומידך נתנו לך" (דה"א כט,יד), וכן "ונתנו את בנותינו לכם" (בר' לד,טז). [194:  כן ריק*: מצרים נתנו יד - דגשות שבנו"ן שבנתנו באה במקום נו"ן שנית, כמו שיאמר 'נתננו'. וכן ראב׳׳ע: דגשות הנו"ן במלת נתנּוּ - תחת נו"ן השורש, כנו"ן סימן המדברים. וכן כספי: מצרים נתנו יד - כמו 'נָתַנְנו'.] 

ריק ב: מצרים נתנו יד - ... כלומר, שנתננו להם יד שנהיה נשמעים להם, וכן לאשור, כדי לשבוע לחם.[footnoteRef:195] שכן מצינו בירמיהו שאומר: "אם שוב תשבו בארץ הזאת ובניתי אתכם ולא אהרוס ונטעתי אתכם ולא אטוש (לפנינו: אתוש) כי נחמתי על (בנוסחנו: אל) הרעה אשר עשיתי לכם" (יר' מב,י), והם משיבים אותו "לאמר: לא כי ארץ מצרים נבוא אשר לא נראה מלחמה וקול שופר לא נשמע וללחם לא נרעב ושם נשב" (שם, יד). [195:  כן בשינויים קלים ריק א: כלומר שנתננו להם יד שנהיה נשמעים להם וכפופין להם ונסנו שם לעזרה. אשור לשבוע לחם - וגם אל בני אשור קשרנו אהבה לשבוע אצלם לחם.] 

ראב׳׳ע: ונתינת היד - שבועה: "והנה נתן ידו" (יח' יז,יח); והטעם: כתקיעת הכף (ראה מש' ו,א). כי נשבענו למצרים ואשור, אולי נִשְׂבַּע לחם. והוסיף כספי: מצרים נתנו יד - וזה היה אחת מן הסבות הגדולות שהחריבו את בתינו ועמנו, וכל ספרי הנביאים מלאים מזה. לכן אחריו: אבותינו חטאו - כי מימות עוזיהו התחילה צמיחת החיה הראשונה (ראה דנ' ז,ד), כי הראשון היה פוּל (ראה מ"ב טו,יט); והנה חטאו האבות בזה, כמו שידוע אצל הבקיאים בספרים. ואולם אמרוֹ ואנחנו עונותיהם סבלנו, עם מה שנוגע לזה מה שכתוב בתורה "פוקד עון אבות על בנים" (שמ' לד,ז), שיש בזה שאילות רבות כמו שחברתי בספר 'כסף סיגים' - הנה ההתר והבאור לַכל 'אוצר ה'' יבא.

לעומת שאר המפרשים, ריד: מצרים נתנּו יד - עלינו לשוללינו; והדגש שלנו"ן בלי צורך, כמו "ה' מקדש" (ראה שמ' טו,יז).

(ז)
ריק*: אבותינו חטאו ואינם - כלומר: אע"פ שאינם, שכבר מתו להם, אנחנו עונותיהם סבלנו; ממשיך ריק ב: שלא בעונותינו בלבד גלינו מארצינו וחרב הבית בימינו, אלא על דורינו נפקד עון כל הדורות. וכן שנו רבותינו (ראה סע"ר כח): צדקיה שתה שמרי דכולהו דרי.
ראב׳׳ע: אבותינו - זאת הרעה באה עלינו בעבור עונינו שהתחברו עם עונות אבותינו, והמה נמלטו ולא אנחנו; כטעם "פוקד עון אבות" (שמ' כ,ה).

{פירוש כספי לפס׳ ז מובלע בפס׳ ו.}

(ח)
ריק ב: עבדים משלו בנו - אין דומה שיעבוד העבד כשהוא מושל בעם, לשיעבוד בן חורין כשהוא מושל בעם, שכשהעבד מושל בעם שיעבודו שהוא מטיל עליהם קשה משיעבוד בן חורין. וכן במידה טובה הוא אומר "ויפדך מבית עבדים" (דב' ז,ח); למדת, שקשה שיעבוד העבד כשהוא מושל בעם משיעבוד בן חורין.
ראב׳׳ע: עבדים - ועבדינו נותני מס לנו, כאדום, משלו בנו. ופורק - כמו 'מציל'[footnoteRef:196]; וכן "ויפרקנו מצרינו" (תה' קלו,כד). ושניהם מגזרת "מפרק הרים" (מ"א יט,יא). [196:  כן ריד: פורק - תרגום "ויושע" (שמ' יד,ל): "ופרק" (ת"א).] 


(ט)
רש׳׳י: בנפשינו נביא לחמינו - בסכנת נפשינו היינו מסוכנים כשהיינו מביאים מזונותינו מן השדה, מפני חרב המדבר[footnoteRef:197]. ומוסיף ריק ב: מפני חרב האויבים שאורבים לנו במדבר[footnoteRef:198]; כמו שאמר למעלה "במדבר ארבו לנו" (איכה ד,יט). [197:  כן ריק ב: בנפשינו נביא לחמנו - כאדם שמשים נפשו בכפו (ע"פ ש"א יט,ה) ומשליכה מנגד (ע"פ שו' ט,יז), כך נביא לחמנו מפני חרב האויבים שאורבים לנו במדבר; כמו שאמר למעלה "במדבר ארבו לנו" (איכה ד,יט). וכן ריד: בנפשינו נביא לחמנו - בדוחק ובפחד נמצא מזונותינו, מפני חרב - שאורבים לנו האויבים במדברות ובדרכים. וכן ראב׳׳ע: ...והישר בעיני, שטעמו: בסכנת נפשינו; וכן "כי בנפשותם הביאום" (דה"א יא,יט). וכן כספי: בנפשינו נביא - כטעם "בנפשותם הביאום" (דה"א יא,יט), כלומר: עם סכנת נפשות.]  [198:  כן כספי: חרב המדבר - כי האויבים אורבים במדבר לתפשינו ולהרגינו.] 

ראב׳׳ע: בנפשנו - בתחלה היו עבדינו מביאים לחמינו, ועתה אנחנו בעצמנו. והישר בעיני, שטעמו: בסכנת נפשינו; וכן "כי בנפשותם הביאום" (דה"א יא,יט).

(י)
ראב׳׳ע: ואם לא נסתכן להביא לחם, נמות ברעב.

רש׳׳י: נכמרו - נתחממו, וכן "כי נכמרו רחמיו"[footnoteRef:199] (בר' מג,ל). ובלשון תלמוד יש הרבה: על הכומר של ענבים (ב"מ עד,א); מכמר בשרא (פסחים נח,א).  [199:  כן ראב׳׳ע: נכמרו - כמו יבערו ויקְּדו. ... ונכמרו - מן "כי נכמרו רחמיו" (בר' מג,ל). וכן ריד: עורנו כתנור נכמרו - נתחממו ונשרפו; ודומה לו בדברי רבותינו ז"ל (ראה ב"מ עד,א): 'כומר שלזתים', שהוא מקום שמתחממים שם הזתים.] 

ריק*: עורנו כתנור - נקבץ העור וקווץ קמטין קמטין, כאילו נשרף בתנור אש. כל דבר שנמתח מתחילה וחוזר ומיצר ונקבץ יחד קרוי 'כומר', כמו (ראה ברכות מ,ב): 'בושלי כמרא', על שם שמקבצין תאינים המאוחרות לבשל ומכניסים אותם אל כלי אחד כדי שיתבשלו.

רש׳׳י: זלעפות רעב, "ורוח זלעפות" (תה' יא,ו) - לשון שדיפה ושריפה.[footnoteRef:200] [200:  כן ראב׳׳ע: זלעפות - כמו "ורוח זלעפות" (תה' יא,ו), כטעם סערה.] 

ריד: זלעפות - עניין בעתה ורעדה, כמו "זלעפה אחזתני" (תה' קיט,נג).

(יא)
ראב׳׳ע: לא דיי צרת הרעב, עד שענו העבדים נשינו. וכל שכיבה באונס, והיא כדרכה, תקרא 'עינוי'.

ריק ב: נשים בציון עינו - פתרונו: נשים ובתולות בציון עינו, וכן נשים ובתולות ענו בערי יהודה.

(יב)
ראב׳׳ע: ואין לנו שרים שיושיעו נשינו, כי אפילו הם נתלו בזרועם. ויש אומרים, כי 'בידם' - שב אל ה"עבדים" (לעיל,ח), והטעם: על ידם.

כספי: שרים בידם נתלו - כי כשהיו האויבים מענים הנשים והבתולות, ויותר המהודרות - נשי השרים ובנותיהם, היו תולים השרים בידם, כדי שלא יוכלו למנעם וכדי שיראו בעיניהם חרפתם, כמו שעשה נבוכד נצר כששחט בני צדקיהו לעיניו (מ"ב כה,ז). אבל הזקנים מן השרים או זולתם, שלא היה להם כח, לא היו צריכים לתלותם בידם, רק לעיניהם היו שוכבים עם נשיהם ובנותיהם.

(יג)
רש׳׳י: טחון נשאו - כשהיו האויבים מוליכים אותן בקולרין, היו נותנין על כתפיהם ריחים[footnoteRef:201] ומשואות כדי לייגעם (ראה איכ"ר ה,יג). וכן בעץ כשלו - כשל כחם. ולשון "כשלון" (מש' טז,יח) נופל ב'תשות כח', כמו שנאמר בעזרא "ויאמר יהודה כשל כח הסבל" (נחמ' ד,ד), וכן "הכשיל כחי" (איכה א,יד). [201:  כן ריק ב: בחורים טחון נשאו - האויבים הטעינום ריחים הטוחנים, ונערים הטעינו משוי של עצים.] 


ראב׳׳ע: בחורים ישאו מטעם הטחנה. ויש אומרים, כי ה"עבדים" הנזכרים למעלה נשאו בחורינו לטחון; ויהי טחון שם הפועל, כמו "נלאיתי נשוא" (יש' א,יד). וכשל כח הנערים בהניע עץ הטחנה.[footnoteRef:202] ויש אומרים[footnoteRef:203] שהוא כמשמעו; והטעם, כי כל מחנה צריכה לטחון ולעצים. [202:  כעי׳׳ז ריד: טחון נשאו - היו טוחנים בהם בריחיים. ונערים - בעבודת העץ כשלו.]  [203:  כעי׳׳ז כספי: טחון - תאר לבר וגם לקמח, כי הראשון היה טחון בכח והשני הוא בפעל, והכל אמת. וכן בעץ - כי היו חוטבים ונושאים עצים לאויבים, כמו שהיו הגבעונים להם (ראה יהו' ט,כז).] 


(יד)
ריק ב: זקנים משער בחורים מנגינתם - זה בטל משלו וזה בטל משלו.

ראב׳׳ע: זקנים - מנהגם היות לשבת בשער ירושלם.[footnoteRef:204] [204:  כן כספי: זקנים משער שבתו - כמו שידוע (ראה דב' כב,טו) שדרך הזקנים לשבת בשער.] 


כספי: וכבר פירשתי (איכה א,ו) שרש 'שבת' - שהוא מסוג העדר המציאות, וכן שבת משוש לבינו. ונהפך לאבל מחולינו - נכון זה הלשון בעברי ובהגיון, וזה היה בנושא אחד בזמנים שונים.

(טו)
ראב׳׳ע: שבת - על הקרבנות שנכרתו. ו'מחוללים' - המשוררים.

(טז)
ראב׳׳ע: נפלה... - על המקדש, מקום השכינה.

ריק ב: אוי נא לנו כי חטאנו - האוי שהגיע לנו - לפי שחטאנו.

(יז–יח)
ראב׳׳ע: על זה... לבנו דוה, והעין חשכה מרוב הבכי.

כספי: על הר ציון ששמם - כאלו אמר: ובפרט ויותר על הר ציון ששמם.
ריק ב: על זה היה דוה לבנו... על הר ציון ששמם[footnoteRef:205] - דומה שזה פתרונו: על כל מה שלקינו אין להצטער כל כך, לפי שלא נפרע ממנו אלא כדין, כמו שמפרש "אוי נא לנו כי חטאנו" (לעיל,טז), אבל על הר ציון שלא חטא ושמם, על זה היה דוה לבנו.[footnoteRef:206]  [205:  כן רש׳׳י: על זה היה דוה לבנו וגו' - על המפורש במקרא שלאחריו: על ששמם הר ציון ושהילכו בו שועלים.]  [206:  כן ריק א: על זה היה דוה לבינו על אלה חשכו עינינו על הר ציון ששמם - מניח לו כל הצרות הנזכרות למעלה שעברו עליהם, דבכולם אינו אומר על זה היה דוה לבינו כי אם על הר ציון ששמם, ללמדך שקשה להם חורבן הבית מכל הצרות שעברו עליהם. ] 


ריק*: שועלים הלכו בו - רמסו ובוססו בו. הילכו - פתרונו: דשו, כמו ששנינו (ראה ירוש' פסחים ז,יא [לה, א]): הילך בהן כדי עבדן טהורין. הוא שיסד רבינו גרשם (סליחות לצום גדליה כמנהג ליטא בסליחה 'גרוני נחר'): 'דשו בו שועלים ונחרש למחרשות'.

ראב׳׳ע: על הר ציון ששמם - פועל עבר, כמו "כאשר אהב" (בר' כז,יד). הִלכו - המהלכים; כמו "ויחנטו אותו" (בר' נ,כו). ויהיה "קודר הלכתי" (תה' לח,ז) - כטעם 'הִלכתי נפשי'. ויתכן להיותו מלת 'הליכה' מהבניין 'הכבד'; והוא פועל עומד. ובעבור שמצאתי "ערום הלכו" (איוב כד,י), הוצרכתי לדקדוק הראשון. והשועלים - מנהגם להיותם בחרבות.
כפי ה׳ייתכן׳ פי׳ כספי: הלכו בו - מן 'הכבד' - להורות על חוזק התנועה ותמידותה, כי אין מונע להם.

(יט)
רש׳׳י: ואתה ה' - ידענו כי לעולם תשב[footnoteRef:207], והואיל וכן, למה לנצח תשכחנו, הלא נשבעת לנו בך; וכשם שאתה קיים, כך שבועתך קיימת! [207:  כן ראב׳׳ע: אתה - ידענו כי מלכותך לא תסור, ולדור ודור אתה יושב על כסא המלוכה.] 


ריק ב: אתה ה' לעולם תשב כסאך לדור ודור - פתרונו: אם הר ציון שמם (ראה לעיל,יח), אתה לעולם תשב וגו'. למה לנצח תשכחנו תעזבנו לאורך ימים. השיבנו ה' אליך ונשובה - בנוהג שבעולם: עבד מורד ברבו ורבו מייסרו, והעבד מתחרט בו ורבו מקבלו, ואתה - למה לנצח תשכחינו? השיבנו ה' אליך ונשובה - מאחר שאנו רוצים לשוב, קבלינו בתשובה. חדש ימינו כקדם - כימים שהיו ישראל שרויים על אדמתם והיתה ירושלם יושבת שליוה ועריה סביבותיה (ע"פ זכ' ז,ז). אתה ה' לעולם תשב - אם היתה ירושלם כסאך של מטה עד שלא חרבה, אתה ה' לעולם תשב, כסאך לדור ודור. השיבנו ה' אליך, חדש ימינו כקדם - כאותן הימים שבחרת בירושלם לכסא לך, כעניין שנאמר "זאת מנוחתי עדי עד פה אשב כי איויתיה" (תה' קלב,יד), ובנה בית זבול לך מכון לשבתך עולמים (ע"פ מ"א ח,יג).

כספי: אתה ה' לעולם תשב - זה הפלגת מליצה, כי סיים בנחמה בשוב בית שני, והקדים תֵת שבח והודאה לה' שהוא וכסאו לנצח נצחים (ע"פ יש' לד,י). וכבר פירש המאיר לארץ זה הפסוק (ראה מו"נ א,יא).

(כ)
ראב׳׳ע: למה - בעבור שאתה עומד לנצח, למה תשכחנו סלה נצח?[footnoteRef:208] [208:  כן רש׳׳י לעיל פס׳ יט.] 


כספי: לארך ימים - פחות מנצח, ולכן זה כאלו אמר: או אף לאורך ימים.

(כא)
ראב׳׳ע: השיבנו לעיר משכן שמך, ונשובה לעובדך כימי קדם.

כספי: השיבנו ה' אליך - כי הוא הפועל הראש לכל דבר.

(כב)
רש׳׳י: כי אם מאס מאסתנו בשביל שחטאנו, לא היה לך להרבות קצף עד מאד כאשר קצפת. 
ראב׳׳ע: כי - השיבנו מהרה (ראה לעיל,כא), אלא אם מאסתנו, קצפת עלינו קצף גדול. והישר בעיני להיותו כן: כי הנה אם מאסתנו בעונינו, כבר קצפת עלינו יותר מדיי.
כספי: כי אם מאוס מאסתנו - ידוע ליודעי העברי, כי מלת אם אינה תמיד על דרך המונחת בהקש תנאי, רק לקיים הדבר; ונכון שזאת כמו כן. ואם נכון עם זה יחד שכיוֵן לעשות בכאן הקש תנאי מתדבק, והיה הקודם: כי אם מאוס מאסתנו, והנמשך: קצפת עלינו עד מאד - כלומר: כי אם מאסתנו, הנה רב שבענו בוז (ע"פ תה' קכג,ג) וקצף מאתך, וכבר נפרענו מן החוב ודי לנו בזה. והנה, לפי זה יהיה זה הסיום נחמה, ואין צריך למנהגינו לחזור "השיבנו ה' אליך" (לעיל,כא), ואם הוא טוב בעבור ההמון. ואל תִפָּלא אם אמרתי כי כיון ירמיהו בזה שתי כוונות; כי אין זה בכל מקום, אבל במקום - מה לא כיון המחבר רק כונה אחת, ומי שייחס שם שתים או יותר, הנה מכוין בה כונות לא כיון אמרם; אבל יש ויש מקומות בתורה ובשאר ספרי הנביאים שכיון המחבר כונות רבות, ארבעה חמשה ויותר, ועל זה המין רבותינו הקדושים אומרים (במ"ר יג,טו-טז): 'שבעים פנים יש לתורה', בעבור היותו סך חשבון גדול. והעד: "בשבעים נפש" (דב' י,כב), וכן "שבעים ושבעה" (בר' ד,כד). וביאור כלל זה העניין יקר מאד, והכל 'אוצר ה'' יבא.

רש׳׳י: השיבנו ה' - מפני שמסיים בדברי תוכחה, הוזקק לכפול מקרא שלפניו פעם אחרת, וכן ישעיה ותרי עשר וקהלת [וסימן יתק"ק.]

ראב׳׳ע: והוא ברחמיו ירחם האמללים, וינחם האבלים, ויעמד השר מיכאל, להליץ טוב על ישראל, ובא לציון גואל (ע"פ יש' נט,כ). 






